নদীতে নামলেই কঙ্কাল! | Likebd.com\nনদীতে নামবেন? সাবধান! নদীতে নামলেই আপনি কঙ্কাল হয়ে যেতে পারেন। এটি কত ভয়ঙ্কর, ভাবা যায় কী? রিও টিনটো নদীতে ডুব দিয়ে ভেসে উঠার পর শরীরে শুধু হাড়গুলো ছাড়া কিছুই থাকবে না! স্পেনের দক্ষিণ-পশ্চিম দিক দিয়ে বয়ে যাওয়া এ নদীটি মাইন খননের সময় উৎপন্ন হয়েছে। আর নদীটির উৎস স্পেনের আন্দালুসিয়া পর্বতে। রিও টিনটো নামে এ নদীর […]\nনদীতে নামবেন? সাবধান! নদীতে নামলেই আপনি কঙ্কাল হয়ে যেতে পারেন। এটি কত ভয়ঙ্কর, ভাবা যায় কী?\nরিও টিনটো নদীতে ডুব দিয়ে ভেসে উঠার পর শরীরে শুধু হাড়গুলো ছাড়া কিছুই থাকবে না! স্পেনের দক্ষিণ-পশ্চিম দিক দিয়ে বয়ে যাওয়া এ নদীটি মাইন খননের সময় উৎপন্ন হয়েছে। আর নদীটির উৎস স্পেনের আন্দালুসিয়া পর্বতে।\nরিও টিনটো নামে এ নদীর পানি অত্যন্ত আম্লিক (অ্যাসিডিক) (পিএইচ-১.৭-২.৫) এবং ভারী ধাতুসমৃদ্ধ। নদীর পানিতে রয়েছে প্রচুর ফেরিক আয়রন।\nজানা গেছে, প্রায় পাঁচ হাজার বছর ধরে এখান থেকে কপার তোলা হয়েছে। এই মাইনটির ব্যাপ্তি এতটাই ব্যাপক যে, এর আশপাশের গ্রামগুলোকে অন্যত্র সরিয়ে ফেলতে হয়েছে। এমনকি নদীটি বেশ কয়েকটি আস্ত পাহাড়কেও গ্রাস করেছে।\nলাইকবিডি অর্থাৎ এ সাইটে টপিক এবং এসএমএস পোস্ট করার নিয়মাবলী (Updated)\nবরিশালে ৪ দিনব্যাপী বিজয় দিবসের কর্মসূচি শুরু\nশিশু কিশোরদের পাইলস সম্পর্কে


উন্নয়নশীল বিশ্বে প্রতিযোগিতায় টিকে থাকা ও উন্নত জাতি গঠনে দেশের কলেজ পর্যায়ে বিশ্বমানের শিক্ষা ব্যবস্থা নিশ্চিতকরণের আহ্বান জানিয়েছেন দেশের বিশিষ্ট শিক্ষাবিদরা।\nবিশ্বায়নের এ যুগে কলেজ পর্যায়ের শিক্ষার আধুনিকায়ন না হলে দেশের উচ্চশিক্ষা কাঙ্ক্ষিত লক্ষ্যে পৌঁছাতে পারবে না বলে অভিমত তাদের। এ সময় সরকারকে উচ্চশিক্ষায় যথাযথ গুরুত্ব প্রদান এবং শিক্ষা খাতের জন্য বাজেটে বরাদ্দ বৃদ্ধির পরামর্শও দেন তারা।\nসোমবার ইউজিসিতে আয়োজিত কলেজ এডুকেশন ডেভেলপমেন্ট প্রজেক্টের (সিইডিপি) ১৫ বছর মেয়াদী কৌশলগত পরিকল্পনা প্রণয়নে এক্সপার্ট কমিটি ফর ডেভেলপমেন্ট অফ সায়েন্স টেকনোলজি অ্যান্ড আইসিটি- এর এক সভায় শিক্ষাবিদরা এসব কথা বলেন।\nকলেজ শিক্ষাকে এগিয়ে নিতে হলে একটি সুনির্দিষ্ট কর্মপরিকল্পনা প্রণয়ন জরুরি জানিয়ে তারা বলেন, কলেজ পর্যায়ে অভিজ্ঞ শিক্ষকদের দিয়ে মানসম্মত পাঠ্যপুস্তক তৈরি করতে হবে। এ পাঠ্যপুস্তক যেন অন্তত ২০ বছর টেকসই হয় সেদিকে লক্ষ্য রাখতে হবে। কলেজে বিজ্ঞান শিক্ষার বর্তমান পর্যায় নির্ধারণ করতে বেইজলাইন স্টাডি করা প্রয়োজন।\nশিক্ষার্থীদের বিজ্ঞান শিক্ষায় আগ্রহী করে তুলতে অনুপ্রেরণা দিতে হবে বলেও জানান তারা।\nইউজিসি সদস্য প্রফেসর ড. মুহাম্মদ আলমগীরের সভাপতিত্বে সভায় বক্তব্য রাখেন- বঙ্গবন্ধু শেখ মুজিবুর রহমান ডিজিটাল ইউনিভার্সিটির উপাচার্য প্রফেসর ড. মুনাজ আহমেদ নূর, ঢাকা বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের প্রফেসর ড. সুব্রত কুমার আদিত্য, আইআইটি বিভাগের প্রফেসর ড. মো. মাহবুবুল আলম জোয়ারদার, বায়োকেমিস্ট্রি অ্যান্ড মলিকুলার সায়েন্স বিভাগের প্রফেসর ড. হাসিনা খান, রোবটিক্স অ্যান্ড মেকাট্রনিক্স ইঞ্জিনিয়ারিং বিভাগের প্রফেসর ড. লাফিফা জামাল, বুয়েটের কম্পিউটার সায়েন্স অ্যান্ড ইঞ্জিনিয়ারিং বিভাগের প্রফেসর ড. মোহাম্মদ কায়কোবা প্রমুখ।


ম্যানচেস্টার সিটি তাহলে মেসির গন্তব্য, দাবি বিভিন্ন সংবাদ মহলে | SalamWebToday\nম্যানচেস্টার সিটি তাহলে মেসির গন্তব্য, দাবি বিভিন্ন সংবাদ মহলে\nবিশ্ব Tamalika Basu ২৭-আগস্ট-২০২০\nবার্সেলোনা ছাড়তে পারেন লিওনেল মেসি, এমন গুঞ্জন কদিন ধরেই বাতাসে ভাসছিল। এমনিতেই বার্সেলোনা বোর্ডের একের পর এক হঠকারী সিদ্ধান্তে বিরক্ত আর্জেন্টাইন তারকা এবার স্প্যানিশ লা লিগায় চির প্রতিদ্বন্দ্বী রিয়াল মাদ্রিদের কাছে শিরোপা খোয়ানো ও চ্যাম্পিয়ন্স লিগের কোয়ার্টার ফাইনালে বায়ার্ন মিউনিখের কাছে ৮-২ গোলে বিধ্বস্ত হওয়ার লজ্জার পরই হয়তো ঠিক করে রেখেছিলেন, আর নয়!\nকেউ তার পক্ষে বলছেন, কেউ বা বিপক্ষে। কেউ বলছেন, লিওর সিদ্ধান্তটা যথার্থ হয়েছে। কেউ আবার বার্সেলোনার এই কঠিন সময়ে তার ক্লাব ছেড়ে যাওয়ার সমালোচনা করছেন। কেউ-বা সামনে আনছেন বার্সেলোনায় তার বাকি থাকা চুক্তি ও সেটি নিয়ে সম্ভাব্য জটিলতাকে। তবে সবকিছু মিটিয়ে দিয়ে নিজের পরবর্তি গন্তব্য সম্পর্কেও সিদ্ধান্ত নিয়ে ফেলেছেন বলে সংবাদমাধ্যমে খবর।\nদেশটির সংবাদমাধ্যম টিওয়াইসি স্পোর্টস মঙ্গলবার জানায়, মনস্থির করে ফেলেছেন বার্সেলোনা অধিনায়ক। তাই চুক্তির একটি ধারা সক্রিয় করে বিনা ফিতে ছাড়তে চাইছেন ন্যু ক্যাম্প! আর সেটি ইংলিশ প্রিমিয়ার লিগের দল ম্যানচেস্টার সিটি। ক্লাবটির কোচ পেপ গার্দিওলার সঙ্গে নাকি আগেই এ প্রসঙ্গে আলোচনা করেছেন বার্সা অধিনায়ক।\nকরোনাভাইরাসের প্রাদুর্ভাবের এ সময়ে মেসির চড়া বেতন দেওয়ার মতো ক্ষমতা যে কয়টি ক্লাবের রয়েছে, তাদের মধ্যে অন্যতম সিটি। তাই রেডিও কাতালুনিয়ার সংবাদ উড়িয়ে দেওয়াও কঠিন। তারা জানিয়েছে, আগের সপ্তাহেই নিজের ভবিষ্যৎ সাবেক গুরু গার্দিওলার সঙ্গে আলোচনা করেন মেসি। আর্জেন্টাইন ফরোয়ার্ডের উত্থানের শুরুটা এ কোচের হাত ধরেই। তার অধীনে ২০০৮ সাল থেকে ২০১২ সাল পর্যন্ত বার্সায় খেলেছেন তিনি। বার্সেলোনা ছাড়লে তাকে নেওয়ার মতো আর্থিক সক্ষমতা সিটির রয়েছে কি-না, গার্দিওলার কাছে তা জানতে চেয়েছিলেন ৩৩ বছর বয়সী তারকা। সিটি কোচ তাকে আশ্বস্ত করেন। প্রয়োজনে ৩০০ মিলিয়ন ইউরো খরচ করার সামর্থ্যরে কথা জানান। এরপরই না-কি বার্সাকে বিদায় বলার চূড়ান্ত সিদ্ধান্ত নেন মেসি। যদি সবকিছু ঠিক থাকে তবে স্পেনের গন্ডি পেরিয়ে খুব শিগগিরই ইংল্যান্ড মাতবে ফুটবল সৌন্দর্য্য।


পটুয়াখালীতে কলেজছাত্রকে অপহরণ, জোরপূর্বক বিয়ে! | NTV Online\n১৮ অক্টোবর, ২০২১, ২০:৩০\nআপডেট: ১৮ অক্টোবর, ২০২১, ২০:৩২\nপটুয়াখালী সরকারি কলেজের ইতিহাস ও সংস্কৃতি বিভাগের ছাত্র নাজমুলকে অপহরণ এবং জোরপূর্বক বিয়ে করার অভিযোগ ইশরাত জাহান পাখির বিরুদ্ধে। ছবি আদালতে উপস্থাপন করা ভিডিও ফুটেজ থেকে\nপটুয়াখালী সরকারি কলেজের ইতিহাস ও সংস্কৃতি বিভাগের ছাত্র নাজমুল আকনকে (২৩) অপহরণ করে অজ্ঞাত স্থানে নিয়ে জোরপূর্বক বিয়ে করার অভিযোগ উঠেছে ইশরাত জাহান পাখি (২৫) নামে এক তরুণীর বিরুদ্ধে।\nএ ঘটনায় গত ৩ অক্টোবর নাজমুল বাদী হয়ে পটুয়াখালী সিনিয়র জুডিশিয়াল ম্যাজিস্ট্রেট আমিরুল ইসলামের আদালতে মামলা দায়ের করেছেন। ওই মামলায় ইশরাত জাহান পাখিসহ আরও অজ্ঞাত পরিচয় ছয়-সাতজনকে আসামি করা হয়েছে। আদালত মামলাটি গ্রহণ করে পটুয়াখালী সদর থানাকে তদন্তের নির্দেশ দিয়েছেন।\nমামলা দায়েরের পর ১৫ অক্টোবর দুপুরে ওই তরুণী নিজেকে স্ত্রী দাবি করে মির্জাগঞ্জে নাজমুলের বাবার বাড়িতে গিয়ে ওঠেন। এ ঘটনায় মির্জাগঞ্জে চাঞ্চল্যের সৃষ্টি হয়েছে।\nনাজমুল মির্জাগঞ্জ উপজেলার মির্জাগঞ্জ ইউনিয়নের জালাল আকনের ছেলে ও ইশরাত জাহান পাখি একই উপজেলার গাজিপুরের মো. আউয়ালের মেয়ে।\nনাজমুলের আইনজীবী আল নোমান জানান, তার মক্কেল নাজমুল পটুয়াখালী সরকারি কলেজের অনার্স চতুর্থ বর্ষের নিয়মিত ছাত্র এবং তিনি সরকারি কলেজের হোস্টেলে থাকেন। আসামি ইশরাত জাহান পাখি দীর্ঘদিন ধরে নাজমুলকে মোবাইল ফোনে এবং সামাজিক যোগাযোগ মাধ্যমে প্রেমের প্রস্তবসহ বিয়ের প্রলোভন দেখান। কিন্তু নাজমুল রাজি না হওয়ায় গত ২৭ সেপ্টেম্বর পটুয়াখালী লঞ্চঘাট এলাকা থেকে নাজমুলকে চোখ বেঁধে অপহরণ করা হয়। পরে ২৮ সেপ্টেম্বর অজ্ঞাত স্থানে নিয়ে সাত-আটজন ব্যক্তি বলপূর্বক তাকে একটি নীল কাগজে স্বাক্ষর করতে বাধ্য করেন। ধারণা করা হচ্ছে ওই কাগজ দিয়ে তারা একটি কাবিননামা তৈরির পাঁয়তারা করছেন। এ ঘটনায় আমরা আদালতে মামলা দায়ের করেছি। আদালত মামলাটি এজাহার হিসেবে গ্রহণের নির্দেশ দিয়েছেন।\nএদিকে নাজমুলকে অপহরণ এবং জোরপূর্বক বিয়ে করার একটি ভিডিও ফুটেজ আদালতে উপস্থাপন করা হয়েছে। ওই ভিডিওতে দেখা যায়, একটি কক্ষে ইশরাত জাহান পাখি, আর বাম পাশে নাজমুল বসে আছেন। পেছন থেকে নাজমুলের মাথার দুই দিক থেকে এক ব্যক্তি ধরে রেখেছেন। সেখানে আরও কয়েকজনের উপস্থিতি লক্ষ করা যায়। এ সময় পাখিকে নীল কাগজে স্বাক্ষর করতে দেখা গেছে। স্বাক্ষর গ্রহণের পর নাজমুলকে মিষ্টি খাইয়ে দিলে নাজমুল তা মুখ থেকে ফেলে দেন।\nএ বিষয়ে জানতে চাইলে অভিযুক্ত নারী ইশরাত জাহান পাখি দাবি করেন, নাজমুলের সঙ্গে তার দীর্ঘ দুই বছর প্রেমের সম্পর্ক ছিল এবং নাজমুল স্বেচ্ছায় বিয়ে করেছেন। এখানে অপহরণ কিংবা জোরপূর্বক বিয়ে করার যে অভিযোগ করা হয়েছে, তা সম্পূর্ণ মিথ্যা। এ কারণে বর্তমানে তিনি নাজমুলের বাড়িতে অবস্থান করছেন।\nপটুয়াখালী সদর থানার ভারপ্রাপ্ত কর্মকর্তা (ওসি) মো. মনিরুজ্জামান জানান, আদালতের নির্দেশে মামলা নেওয়া হয়েছে। তদন্তপূর্বক আইনগত ব্যবস্থা গ্রহণ করা হবে।\nঅপহরণ বিয়ে পটুয়াখালী


NewsSorbosesh24.com » বার্সেলোনার মালিকানা হারাতে চলেছে স্পেন ?\nনিউজ সর্বশেষ ২৪ ডট কম : Thursday, October 5, 2017\nবার্সেলোনা: স্পেনের মানচিত্রে কি পরিবর্ত হবে ? আলাদা রাষ্ট্র হবে কাতালোনিয়া প্রদেশ ? বিখ্যাত ফুটবল ক্লাব বার্সেলোনার মালিকানা হারাতে চলেছে স্পেন ? তাহলে কি অবলুপ্তি ঘটতে চলেছে ‘এল ক্লাসিকো’র৷ তাই বাঙালি ফুটবলপ্রেমীদের প্রশ্ন তাহলে কি রাত জেগে ‘এল ক্লাসিকো’ দেখার দিন শেষ?\nসেই জন্যই এখন মিলিয়ন ডলারের প্রশ্ন, রিয়াল মাদ্রিদ-বার্সেলোনার দ্বৈরথ কি তাহলে শেষ হতে চলেছে ? বিখাত এই দুই দলের ম্যাচ ফুটবল বিশ্বে এল ক্লাসিকো নামেই পরিচিত৷ কাতালোনিয়া যদি স্পেন থেকে আলাদা হয়ে যায় তাহলে এল ক্লাসিকো সেই উত্তেজনা হারাবে৷ সেক্ষেত্রে বার্সেলোনা ও এসপ্যানিওলের মতো ক্লাবগুলি ইংলিশ প্রিমিয়র লিগ কিংবা ইতালির সিরি এ-তে খেলতে পারে, বলছেন কাতালান ক্রীড়ামন্ত্রী৷ এক্ষেত্রে তিনি মোনাকো ও কার্ডিফ সিটির উদাহরণও টেনেছেন৷\nঅবশ্য বার্সেলোনার প্রেসিডেন্ট জোসেফ মারিয়া বার্থামিউ ধীরে চল নীতি নিয়েছেন৷ তিনি বলেছেন,‘ ভবিষ্যতে কি হবে জানি না৷ যদি কাতালোনিয়া স্বাধীনতা পায় সেক্ষেত্রে ব্যাপারটা বোর্ড অফ ডিরেক্টরদের সঙ্গে আলোচনা করা হবে৷ তাঁরা যা সিদ্ধান্ত নেবে সেটাই মেনে চলা হবে৷’\nএদিকে কাতালোনিয়ার স্বাধীনতার প্রশ্নে হওয়া গণভোট নিয়ে ইতিমধ্যেই পরিস্থিতি উত্তপ্ত৷ এর পরিপ্রেক্ষিতে রবিবার লাস পালমাস ম্যাচের পর সাংবাদিকদের সামনে কেঁদে ফেলেছিলেন ‘কাতালান’ জেরার্ড পিকে৷ অশ্রুভেজা চোখে তিনি বলেন, স্পেনের ফুটবল ফেডারেশন যদি চায় তাহলে জাতীয় দল থেকে সরে দাঁড়াবেন৷ আরও বলেছেন,‘পেশাদার ফুটবলার হিসেবে এটা আমার জীবনের সবচেয়ে খারাপ অভিজ্ঞতা ছিল৷ ম্যাচটা হবে কিনা সেটা ঠিক ছিল না৷ শেষ পর্যন্ত অনেক আলোচনার পর আমরা খেলতে নেমেছি৷ আমি কাতালান জনগণকে নিয়ে গর্বিত৷ আমি নিজেও কাতালান৷ তারা সবসময়ই আমাদের সমর্থন জুগিয়েছে৷ তবে যে ভাবে পুলিশের কাতালানদের উপর অত্যাচার করেছে সেটা আমি মেনে নিতে পারছি না৷ তাই এই ঘটনার পর নিজেকে আরও বেশি কাতালান মনে হচ্ছে৷’\nবিবিসি জানাচ্ছে, কাতালোনিয়ার জনসংখ্যা ৭৫ লক্ষ। এই জনসংখ্যা স্পেনের মোট জনসংখ্যার ১৬ শতাংশ৷ স্পেনের উত্তর-পূর্বের এই প্রদেশ কার্যত স্প্যানিশ সংস্কৃতির কেন্দ্র বলেই পরিচিত৷ তাদের আছে নিজস্ব ভাষা৷ তারা আরও জানিয়েছে সরকারের নিষেধাজ্ঞা উপেক্ষা করেই কাতালোনিয়ার জনগণ গনভোটে অংশ নিয়েছে৷ একে বিচ্ছিন্নতাবাদী তকমা দিয়েছে সরকার ও সেই প্রক্রিয়াকে অবৈধ বলে ভোট রুখতে বিশাল রক্ষীবাহিনী নামিয়েছিল স্পেন সরকার৷ ভোটদাতা ও পুলিশ-সেনার সংঘর্ষে জখম হয় অনেকে৷ এর প্রতিবাদে ডাকা বনধে অচল কাতালোনিয়া৷\nস্পেন থেকে যে কোনও দিন বিচ্ছিন্ন হয়ে স্বাধীনতা ঘোষণা করতে পারে কাতালোনিয়া প্রদেশ সরকার৷ ফলে ১৯৩৬ পর স্পেন আবার গৃহযুদ্ধের দিকেই এগোচ্ছে।


'শেখ হাসিনার কাছে হিটলার-মুসোলিনিও ফেল'SANGBAD21.COM\n‘শেখ হাসিনার কাছে হিটলার-মুসোলিনিও ফেল’\nপ্রকাশিত: ১৫ মার্চ ২০১৫, ১:২৮ অপরাহ্ন\nবর্তমান সরকার মানুষের ঘুম হারাম করে ফেলেছে বলে মন্তব্য করেছেন বিকল্পধারা বাংলাদেশের সভাপতি ও সাবেক রাষ্ট্রপতি ডা. একিউএম বদরুদ্দোজা চৌধুরী। তিনি বলেন, চলমান রাজনৈতিক সংকটের মূল নায়ক শেখ হাসিনা। যার কাছে হিটলার-মুসোলিনিও ফেল। রবিবার দুপুরে জাতীয় প্রেসক্লাবের কনফারেন্স লাউঞ্জে বাংলাদেশ সিভিল রাইটস সোসাইটি আয়োজিত ‘চলমান পরিস্থিতি : উত্তরণের উপায়’ শীর্ষক আলোচনা সভায় তিনি এ মন্তব্য করেন।\nবদরুদ্দোজা বলেন, পৃথিবীর এমন কোনও দেশ নেই, যে দেশ ৫ জানুয়ারির নির্বাচনকে সমর্থন করেছে। ভারতের তৎকালীন ক্ষমতাসীন দল ‘কংগ্রেস’ ওই নির্বাচনকে সমর্থন দিয়ে চরম মূল্য দিয়েছিল। অার অামাদের প্রধানমন্ত্রী ওই সময় বলেছিলেন, এটি নিয়মরক্ষার নির্বাচন মাত্র। কিন্তু এখন তিনি সব ভুলে গেছেন।\nনিখোঁজ বিএনপির যুগ্ম-মহাসচিব সালাহ উদ্দিন অাহমেদ প্রসঙ্গে সাবেক এ রাষ্ট্রপতি বলেন, রাজনীতি করতে এসে সালাহ উদ্দিনের মতো একজন নিবেদিত প্রাণ হারিয়ে যাবে, তা মানা যায় না। সালাহ উদ্দিনসহ সকল নিখোঁজ রাজনৈতিক নেতা-কর্মীদের খুজে বের করার দায়িত্ব সরকারের। কিন্তু সরকার এ দায়িত্ব যথাযথভাবে পালন করছে না।\nসালাহ উদ্দিন ইস্যুতে প্রধানমন্ত্রী যে ধরনের বক্তব্য দিয়েছেন, তা কোনও প্রধানমন্ত্রীর বক্তব্য হতে পারে না। দেশে এখন রাজনীতিবিদ, সাংবাদিক থেকে শুরু করে সাধারণ কোনও মানুষেরই নিরাপত্তা নেই। শুধু এই অবৈধ সরকারের লোকেদেরই নিরাপত্তা অাছে।\nঢাকা বিশ্ববিদ্যালয়ের সাবেক উপাচার্য অধ্যাপক ড. এমাজউদ্দিন অাহমেদের সভাপতিত্বে অালোচনা সভায় অন্যান্যের মধ্যে বক্তব্য রাখেন গণস্বাস্থ্যের প্রতিষ্ঠাতা ডা. জাফরউল্লাহ চৌধুরী, বিএনপি চেয়ারপারসনের উপদেষ্টা শওকত মাহমুদ, ঢাকা সাংবাদিক ইউনিয়নের সভাপতি কবি আব্দুল হাই সিকদার, সম্মিলিত পেশাজীবী পরিষদের ভারপ্রাপ্ত আহ্বায়ক রুহুল আমিন গাজী প্রমুখ।\nপূর্ববর্তী সংবাদ: সুনামগঞ্জে যুবদলের কেন্দ্রীয় নেতা গ্রেফতার : বিভিন্ন মহলের নিন্দা\nপরবর্তী সংবাদ: মৌলভীবাজারে লিবিয়া পাঠাবার নামে টাকা আত্মসাত : মামলা করে প্রতিকার না পাওয়ার অভিযোগ


ক্যাসিনোকান্ড, টেন্ডার নিয়ন্ত্রণ, মাদক কারবার, সরকারি ও ব্যক্তির জমি দখল, চাঁদাবাজিসহ বিভিন্ন অপকর্মের সঙ্গে জড়িত থাকার অভিযোগ থাকলেও ঢাকার আসন্ন দুই সিটি করপোরেশন নির্বাচনে পুনরায় দল থেকে সমর্থন বাগিয়ে নিয়েছেন অন্তত ১২ জন কাউন্সিলর। যাদের বিরুদ্ধে সরকারের দায়িত্বশীল সংস্থা থেকে অনুসন্ধান চলছে এবং যাদের ব্যাংক হিসাব তলব বা জব্দ করা হয়েছে। ‘দাগি’ এসব কাউন্সিলরের অনেকেরই বিদেশযাত্রায় রয়েছে নিষেধাজ্ঞাও। সরকারের চলমান শুদ্ধি অভিযানের মধ্যে এমন বিতর্কিতদের দলীয় সমর্থন দেওয়ায় ক্ষুব্ধ প্রতিক্রিয়া ব্যক্ত করেছেন অনেকেই।\nঢাকা দক্ষিণ সিটি করপোরেশন (ডিএসসিসি) নির্বাচনে আওয়ামী লীগের সমর্থন পাওয়া বিতর্কিত কাউন্সিলরদের মধ্যে রয়েছেনÑ ২ নম্বর ওয়ার্ডের আনিসুর রহমান, ৫ নম্বরের মো. আশ্রাফুজ্জামান (ফরিদ), ২০ নম্বরের ফরিদ উদ্দিন আহমেদ রতন, ২৬ নম্বরের হাসিবুর রহমান মানিক, ৩৮ নম্বরের আহমদ ইমতিয়াজ মন্নাফী ৫১ নম্বরের হাবিবুর রহমান (হাবু) ও ৫৬ নম্বরের মোহাম্মদ হোসেন। আর ঢাকা উত্তর সিটি করপোরেশন (ডিএনসিসি) নির্বাচনে আওয়ামী লীগের সমর্থন পাওয়া কাউন্সিলরদের মধ্যে রয়েছেন ৪ নম্বরের জামাল মোস্তফা, ৫ নম্বরের আবদুর রউফ নান্নু, ১৮ নম্বরের জাকির হোসেন বাবুল, ২৮ নম্বরের ফোরকান হোসেন ও ৩০ নম্বরের আবুল হাসেম (হাসু)।\nআনিসুর রহমান : ডিএসসিসির ২ নম্বর ওয়ার্ডের কাউন্সিলর আনিসুর রহমানের বিরুদ্ধে জমি দখল ও মাদক ব্যবসার বিস্তর অভিযোগ রয়েছে। স্থানীয়দের অভিযোগ, পূর্ব গোড়ানের ঝিলের পাঁচ-ছয় বিঘা আয়তনের পুরোটাই দখল করে নেন আনিস। সেখানে মাটি ভরাট করে প্লট বানিয়ে তা বিক্রি করেন। আনিসের বর্তমান বাড়ি দক্ষিণ গোড়ানের ৪১১/এ নম্বর হোল্ডিংয়ের জমিও দখল করা। ওই জমিতে আটতলা অ্যাপার্টমেন্ট তৈরি করে বেশির ভাগ ফ্ল্যাট বিক্রিও করা হয়েছে। পূর্ব গোড়ান ৮ নম্বর গলির মাথায় শাহি মসজিদের সামনে আরেকটি জমি দখলের অভিযোগও রয়েছে আনিসের বিরুদ্ধে। স্থানীয়রা আরও জানান, নতুন কোনো ভবন কেউ করতে চাইলে সেখানে এ কাউন্সিলরের লোকজন গিয়ে মোটা অঙ্কের টাকা দাবি করে। আবার এলাকায় কেউ ফ্ল্যাট বাড়ি তৈরি করতে গেলেই তার লোকজন গিয়ে কাজ বন্ধ করে দেয়। তারা সেখানে ইট-বালু-রড-সিমেন্ট সরবরাহের কাজ দিতে হয়। এ ছাড়া এই কাউন্সিলরের বিরুদ্ধে খিলগাঁও-গোড়ান এলাকায় অভিনব কায়দায় মাদক বিক্রির অভিযোগও বেশ পুরনো।\nআশ্রাফুজ্জামান ফরিদ : ডিএসসিসির ৫ নম্বর ওয়ার্ডের কাউন্সিলর আশ্রাফুজ্জামান ফরিদের বিরুদ্ধে স্থানীয় বাসিন্দাদের অভিযোগের শেষ নেই। তাদের অভিযোগ, জমি দখল, ভাগ্নে শাওনকে দিয়ে মাদক কারবার নিয়ন্ত্রণ, সরকারি জমিতে বাজার বসিয়ে অর্থ বাণিজ্য, কমিউিনিটি সার্ভিসের নামে স্থানীয় বাসিন্দাদের কাছ থেকে টাকা আদায়, বিএনপির স্থানীয় নেতাদের মাধ্যমে ডিশ ব্যবসা নিয়ন্ত্রণ, সিএনজি স্টেশন থেকে মাসিক চাঁদা আদায় করেন তিনি। সবুজবাগে কোনো নতুন ভবন করতে হলেও কাউন্সিলর ফরিদকে একটি নির্দিষ্ট পরিমাণে টাকা দিতে হয়।\nফরিদ উদ্দিন আহমেদ রতন : র‌্যাবের হাতে আটক ক্যাসিনোকা-ে আলোচিত যুবলীগ নেতা খালেদ মাহমুদ ভূঁইয়া, জি কে শামীম ও ইসমাইল হোসেন চৌধুরী সম্রাটের সঙ্গে ব্যবসায়িক সম্পর্ক থাকা ডিএসসিসির ২০ নম্বর ওয়ার্ডের কাউন্সিলর ফরিদ উদ্দিন আহমেদ রতনও পেয়েছেন দলীয় সমর্থন। তার অবৈধ সম্পদের তদন্ত করছে দুর্নীতি দমন কমিশন। অভিযোগ আছে, শূন্য থেকে হাজার কোটি টাকার মালিক হওয়া রতন নগর ভবন, গণপূর্ত অধিদপ্তর, বিদ্যুৎ ভবনে ঠিকাদারি নিয়ন্ত্রণ করেন। কাউন্সিলর হয়ে গুলিস্তান এলাকায় ও মুক্তিযোদ্ধা ক্রীড়াচক্রে প্রভাব বিস্তার শুরু করেন। গুলিস্তানের ফুটপাত ও মুক্তিযোদ্ধা ক্রাড়ীচক্রে ক্যাসিনো থেকে বিপুল অর্থ আয় করেন তিনি। নিজস্ব দেহরক্ষী নিয়ে নগর ভবনে প্রভাব বিস্তার করা এ কাউন্সিলর ডিএসসিসির একটি অনুষ্ঠানে দুই কর্মকর্তাকে নিজে মারধর করে আলোচনায় আসেন। সেগুনবাগিচায় ফুটপাত দখল করে দোকান ও ডিএসসিসির একটি পাঁচতলা ভবনের তিনটি ফ্লোর দখল করে রাখার অভিযোগও আছে তার বিরুদ্ধে। এসব অভিযোগ অস্বীকার করে রতন বলেন, তিনি নিয়ম মেনে বিদ্যুৎ ভবনে ব্যবসা করেন। আর কোনো অনিয়মের সঙ্গে জড়িত থাকার অভিযোগ সঠিক নয়।\nহাসিবুর রহমান মানিক : হাসিবুর রহমান মানিক ডিএসসিসির ২৬ নম্বর ওয়ার্ডের কাউন্সিলর নির্বাচিত হওয়ার পর নানা বিতর্কে জড়িয়ে পড়েন। নিজ দপ্তর নগর ভবন থেকে বেনামে ঠিকাদারিতে অংশ নেওয়া ও ঢাকেশ^রী মন্দিরসংলগ্ন মার্কেটে দোকান বরাদ্দ নেওয়ার অভিযোগ রয়েছে তার বিরুদ্ধে। এ ছাড়া আজিমপুরের বিভিন্ন লেগুনা ও ব্যাটারিচালিত পরিবহন থেকে অর্থ আদায়ের অভিযোগ রয়েছে তার বিরুদ্ধে। অভিযোগ আছে, মানিক বর্তমানে যে বাড়িতে থাকেন, সেটি সেলিম নামে এক ব্যক্তির কাছ থেকে চুক্তিতে নিয়ে তা আর ফেরত দেননি তিনি। যদিও এসব অভিযোগ অস্বীকার করেন মানিক।\nআহমদ ইমতিয়াজ মন্নাফী : আসন্ন নির্বাচনে ডিএসসিসির ৩৮ নম্বর ওয়ার্ড থেকে সরকারদলীয় সমর্থন পেয়েছেন আহমদ ইমতিয়াজ মন্নাফী। তরুণ এ প্রার্থীর বিরুদ্ধে রাজধানীর কাপ্তানবাজারের মুরগিপট্টি এলাকা নিয়ন্ত্রণ করে সেখান থেকে অর্থ আদায়ের অভিযোগ রয়েছে। অভিযোগ রয়েছে, মনির নামের এক কর্মীকে দিয়ে দৈনিক কাপ্তানবাজার শুধু মুরগিপট্টি থেকেই দেড় থেকে দুই লাখ টাকা আদায় করেন তিনি। এ টাকা আদায় নিয়ে একাধিকবার স্থানীয় সরকারদলীয় লোকজনের সঙ্গে বিরোধে জড়িয়ে পড়েন তিনি। এ ছাড়া ময়লা সংগ্রহের নামে বিভিন্ন ব্যবসাপ্রতিষ্ঠান থেকে টাকা আদায় করেন বলে অভিযোগ রয়েছে।\nহাবিবুর রহমান হাবু : ডিএসসিসির ৫১ নম্বর ওয়ার্ডের কাউন্সিলর হাবিবুর রহমান হাবুর বিরুদ্ধে বিস্তর অভিযোগ রয়েছে। ২০১৬ সালে সায়েদাবাদে অবৈধ ট্রাকস্ট্যান্ড উচ্ছেদে বাধাদান ও নির্বাহী ম্যাজিস্ট্রেটকে লাঞ্ছিত করার অভিযোগে তাকে সাময়িক বরখাস্ত করেছিল স্থানীয় সরকার মন্ত্রণালয়। এই কাউন্সিলরের বিরুদ্ধে পরিবহনে চাঁদাবাজি ও সায়েদাবাদ-শ্যামপুর এলাকায় দখলের অভিযোগ দীর্ঘদিনের।\nমোহাম্মদ হোসেন : ডিএসসিসির ৫৬ নম্বর ওয়ার্ডে কাউন্সিলর মোহাম্মদ হোসেনের বিরুদ্ধে সাধারণ মানুষের জমি, খাসজমি, নদীর তীর, খেয়াঘাট, ট্রলারঘাট, রাস্তা, ফুটপাত দখলসহ নানা অপকর্মে জড়িত থাকার অভিযোগ রয়েছে। অভিযোগ রয়েছে, ডিশ-ইন্টারনেটের ব্যবসাও নিয়ন্ত্রণ করেন তিনি। এ ছাড়া চাঁদাবাজি ও দখলবাজির মাধ্যমে পাওয়া অর্থের বড় অংশ তার। এলাকার ব্যাটারিচালিত রিকশা ও অটোরিকশা থেকে মাসিকহারে অর্থ নেন হোসেন।\nজামাল মোস্তফা : ডিএনসিসির কাউন্সিলর মো. জামাল মোস্তফা নিজে সরাসরি অপরাধে না জড়ালেও ছেলে রফিকুল ইসলাম রুবেলকে দিয়ে নানা অপকর্ম করানোর অভিযোগ রয়েছে। কাফরুল এলাকার চিহ্নিত মাদক ব্যবসায়ী হিসেবে পরিচিত এই কাউন্সিলরের ছেলে রফিকুল ইসলাম রুবেলকে ইয়াবাসহ পুলিশ গ্রেপ্তার করেছিল। পুলিশের মাদকবিরোধী অভিযান পরিচালনার আগে এক গোয়েন্দা প্রতিবেদনে উঠে আসা ৪৫ জন শীর্ষ মাদক কারবারির মধ্যে জামাল মোস্তফার ছেলের নাম ১২ নম্বরে রয়েছে। জামাল মোস্তফার বিরুদ্ধেও রয়েছে সরকারি জমি দখলের অভিযোগ। তবে জামাল মোস্তফা এসব অভিযোগ অস্বীকার করেছেন।\nআব্দুর রউফ নান্নু : ডিএনসিসির ৫ নম্বর ওয়ার্ডের কাউন্সিলর আব্দুর রউফ নান্নুর বিরুদ্ধে রাস্তা দখল করে মার্কেট নির্মাণ ও মাদক ব্যবসায় মদদ দেওয়ার অভিযোগ রয়েছে। অভিযোগ রয়েছে, এ কাউন্সিলর কয়েক বছর আগে মিরপুর ১১ নম্বর এলাকায় সড়কের একটি বড় অংশ দখল করে অর্ধশত দোকান বানিয়েছেন। এ স্থানটি বর্তমানে ‘নান্নু মার্কেট’ নামে পরিচিত। সরকারের শুদ্ধি অভিযান শুরু হওয়ার পর বেশ কিছু দিন তিনি আত্মগোপনে ছিলেন বলেও জানা যায়।\nজাকির হোসেন বাবুল : ডিএনসিসির ১৮ নম্বর ওয়ার্ডের কাউন্সিলর জাকির হোসেন বাবুলের বিরুদ্ধে রয়েছে নানা অভিযোগ। বনানী এলাকায় ক্যাসিনো ব্যবসার সঙ্গে জড়িত থাকার অভিযোগে চলমান শুদ্ধি অভিযানে বেশ কিছু দিন আত্মগোপনে ছিলেন এই কাউন্সিলর। অভিযোগ আছে, বাবুল ১৮ নম্বর ওয়ার্ডের কাউন্সিলর হলেও গুলশান, বারিধারা, শাহজাদপুর, নতুনবাজার, নর্দা ও কালাচাঁদপুরসহ আশপাশের এলাকার নিয়ন্ত্রণ তার হাতে। এসব এলাকার জমিদখল, চাঁদাবাজি, টেন্ডারবাজিসহ বিভিন্ন ধরনের অনৈতিক কর্মকা- চলে বাবুলের নির্দেশেই। জমি দখল ছাড়াও কড়াইল বস্তিতে অবৈধভাবে গ্যাসসংযোগ দিয়ে বিপুল অর্থ হাতিয়ে নেওয়ার অভিযোগ রয়েছে।\nফোরকান হোসেন : ডিএনসিসির ২৮ নম্বর ওয়ার্ডের কাউন্সিলর মো. ফোরকান হোসেনের বিরুদ্ধে আগারগাঁও-শেরেবাংলা নগর এলাকায় ফুটপাত দখল ও মাদক ব্যবসায়ীদের আশ্রয় দেওয়ার অভিযোগ রয়েছে। কাউন্সিলর নির্বাচিত হওয়ার পর আপন ভাই ও নিজস্ব লোকজন দিয়ে আগারগাঁও আইডিবি ভবন থেকে পাবলিক সার্ভিস কমিশনের সামনের রাস্তা পর্যন্ত সড়ক ও ফুটপাতে দোকান বসিয়ে চাঁদাবাজির অভিযোগ ওঠে তার বিরুদ্ধে। ডিএনসিসির একটি সভায় সংশ্লিষ্ট পুলিশ কর্মকর্তা তার বিরুদ্ধে মাদক ব্যবসা ও ফুটপাত দখলের অভিযোগ করেন। কিন্তু সেখানে উপস্থিত ফোরকান তা প্রত্যাখ্যান করে পুলিশের বিরুদ্ধে পাল্টা অভিযোগ ছুড়ে দেন।\nআবুল হাসেম হাসু : নানা অপকর্মে জড়িত থাকার অভিযোগ রয়েছে ডিএনসিসির ৩০ নম্বর ওয়ার্ডের কাউন্সিলর আবুল হাসেম হাসুর বিরুদ্ধে। রাজধানী মোহাম্মদপুরের আদাবর এলাকায় নিজস্ব লোকজন দিয়ে জমি দখল ও ফুটপাতে চাঁদাবাজির অভিযোগ রয়েছে তার বিরুদ্ধে। শ্যামলী আদাবর এলাকাবাসীর কাছে ‘বড় দখলদার’ হিসেবেই পরিচিত। এ কাউন্সিলরের ভাই কাসুকে নিয়েও রয়েছে বিস্তর অভিযোগ। ‘হাসু-কাসু’ বাহিনী নামে পরিচিত এই বাহিনীর বিরুদ্ধে স্থানীয়দের জমি দখলের অভিযোগ রয়েছে। নানা অনিয়মের অভিযোগে ২০১২ সালে আওয়ামী লীগ থেকে বহিষ্কৃত হাসুর বিরুদ্ধে আদাবর থানা ছাত্রলীগের সভাপতি রিয়াজ মাহমুদকে কুপিয়ে মারাত্মক জখম করার অভিযোগ রয়েছে। এ ঘটনায় তার বিরুদ্ধে হত্যাচেষ্টার মামলাও হয়েছে।


সংগ্রহস্থল তিনটি পদ্ধতি আর লক্ষণ সংরক্ষণ করতে পারেন: - ব্লগ - JINING YUHENHENG আন্তর্জাতিক বাণিজ্য CO।, LTD\nসংগ্রহস্থল তিনটি পদ্ধতি আর জন্য রসুন সংরক্ষণ করতে পারেন:\n1, ঝুলন্ত পদ্ধতি।\nরসুন শুকানোর পর, এটি নির্বাচন করা হয় এবং যান্ত্রিক ক্ষত, পচা বা সঙ্কুচিত রসুন থেকে সরিয়ে ফেলা হয়। গ্রীষ্মকালে এবং শরৎকালে, এটি একটি অস্থায়ী শুকনো শেড, ঠান্ডা ঘর বা বায়ুচলাচল স্টোরেজ স্থাপন করা হয়; শীতকালে, আর্দ্রতা এবং জমাট বাঁধা এড়াতে, এটি একটি বায়ুচলাচল স্টোরেজ রাখা ভাল। লৌহ তারের সঙ্গে রসুন ডাল স্ট্রিং এবং এটি বায়ুচলাচল ঝুলানো সম্ভব। এই সময়ে, রসুন স্বাভাবিকভাবে শুকিয়ে যায়। এই পদ্ধতির সাথে, বাল্বটি ঘোরাতে সহজ নয়, গুণটি ভালো, এবং এটি সহজ এবং সহজ।\n2. গোপন পদ্ধতি।\nউচ্চ ভূখণ্ড, শুষ্ক, শক্তিশালী মাটি এবং নিম্ন ভূগর্ভস্থ স্তর দিয়ে জমি চয়ন করুন। পাত্রের নীচে লেসারের একটি স্তর রাখুন এবং ঘাসের স্তরকে ঢেকে ফেলুন, কিন্তু প্লেটের পুরুত্ব বায়ুচলাচলের জন্য খুব বেশি হওয়া উচিত নয়। ছাদের অভ্যন্তরে একটি বায়ুচলাচল নল রয়েছে, যা কোনও সময় ক্ষয় বা খারাপ গরুর রস বের করার জন্য স্টোরেজ সময়ের সময় নিয়মিত পরিদর্শন করা উচিত। রসুনের স্থিতিশীল স্টোরেজ পরিবেশ তৈরি করার জন্য এই পদ্ধতিটি কম তাপমাত্রা এবং তেলাপোকা কম আর্দ্রতার শর্তাবলী ব্যবহার করে। ঠান্ডা এলাকায় ফোলা ব্যবহার ভাল।\n3. ঠান্ডা স্টোরেজ স্টোরেজ পদ্ধতি।\nগুদামে প্রবেশের আগে, ঠান্ডা করার জন্য প্রাক-শীতল কক্ষটিতে রসুন রাখা হয়। যখন রসুনের তাপমাত্রা0ডিগ্রি সেলসিয়াসের কাছাকাছি থাকে, তখন এটি গুদামে সংরক্ষণ করা যেতে পারে। স্টোরেজ সময় স্টোরেজ জন্য বালুচর রাখুন। লাইব্রেরি ইউনিফর্ম ভিতরে তাপমাত্রা রাখুন। তাপমাত্রা সময় পরে স্টোরেজ নিয়ন্ত্রণ করা উচিত। প্যাকেজিং এবং স্ট্যাকিং পদ্ধতির উপর নির্ভর করে স্টোরেজ তাপমাত্রা -1 ° C এবং -3 ° C এর মধ্যে নিয়ন্ত্রণ করা যেতে পারে।\nUláak': রসুন পিক্সেল


বোরকা পড়ে ভারতে পালিয়ে যাওয়ার সময় রিজেন্ট হাসপাতালের চেয়ারম্যান সাহেদ র‌্যাবের হাতে গ্রেফতার করে | SAnews24bd\n177 views July 15, 2020 শামীম আহমেদ\t0 Comments\nরিজেন্ট হাসপাতালের চেয়ারম্যান মো. সাহেদ ওরফে সাহেদ করিম সাতক্ষীরা সীমান্ত দিয়ে ভারতে পালিয়ে যাওয়ার চেষ্টা করেছিলেন। শেষ মুহূর্তে সীমান্তবর্তী ইছামতী নদীতে নৌকায় ওঠার সময় তাঁকে ধরে ফেলে র‍্যাপিড অ্যাকশন ব্যাটালিয়ন–র‍্যাব। র‍্যাব জানায়, গ্রেপ্তারের সময় সাহেদ বোরকা পরা ছিলেন।\nআজ ১৫ জুলাই বুধবার ভোরে সাতক্ষীরার সীমান্ত এলাকা থেকে সাহেদকে গ্রেপ্তার করে র‍্যাব। র‍্যাব জানায়, গ্রেপ্তারের সময় সাহেদের কাছে একটি অবৈধ পিস্তল পাওয়া গেছে। এ ছাড়া তাঁর কাছে তিনটি গুলিও পাওয়া গেছে।\nর‍্যাব জানায়, মঙ্গলবার তারা জানতে পারে, সাতক্ষীরা সীমান্ত দিয়ে সাহেদ ভারতে পালিয়ে যাওয়ার চেষ্টা করছেন। এই তথ্যের ভিত্তিতে তারা ওত পেতে থাকে। ভোর ৫টা ১০ মিনিটের দিকে তাঁকে সাতক্ষীরার দেবহাটার সীমান্তবর্তী ইছামতী নদী এলাকা থেকে গ্রেপ্তার করা হয়।\nর‍্যাবের তথ্যমতে, গ্রেপ্তার এড়াতে সাহেদ বোরকা পরে ছিলেন। এ ছাড়া তিনি তাঁর গোঁফ কামিয়ে ফেলেন। সাদা চুল কালো করেছেন।\nগ্রেপ্তারের পর সকাল ৮টা ১০ মিনিটের দিকে সাহেদকে নিয়ে সাতক্ষীরা থেকে ঢাকার উদ্দেশে রওনা দেয় হেলিকপ্টার। সকাল ৯টার দিকে সাহেদকে বহনকারী হেলিকপ্টার ঢাকার তেজগাঁওয়ের পুরোনো বিমানবন্দরে অবতরণ করে। সেখান থেকে সাহেদকে র‍্যাবের সদর দপ্তরে নেওয়া হয়।\nর‍্যাবের আইন ও গণমাধ্যম শাখার পরিচালক আশিক বিল্লাহ সাংবাদিকদের বলেন, সাহেদকে গ্রেপ্তারের বিষয়ে বিকেলে ব্রিফিং হবে।\nটাকার বিনিময়ে করোনাভাইরাসের পরীক্ষা, মনগড়া রিপোর্ট দেওয়া ও রোগীদের কাছ থেকে টাকা আদায়ের মতো ঘটনায় গত ৬ জুলাই রিজেন্ট হাসপাতালে অভিযান চালায় র‍্যাব।\nরিজেন্ট হাসপাতালের দুটি শাখা সিলগালা করার পর ৭ জুলাই র‍্যাব-১ বাদী হয়ে উত্তরা পশ্চিম থানায় ১৭ জনকে আসামি করে মামলা করে। মামলার প্রধান আসামি সাহেদ।\n← ৫হাজার পিচ ইয়াবা ট্যাবেলেট সহ দুই মাদক ব্যবসায়ী গ্রেফতার\nরিজেন্ট গ্রুপের চেয়ারম্যান সাহেদ করিমকে নিয়ে উত্তরায় ‘গোপন অফিসে’ র‌্যাব →\nনিহত ২৬ বাংলাদেশিদের মৃতদেহ মর্গের অভাবে পচল বাধ্য হয়ে লিবিয়াতেই দাফন\nMay 31, 2020 শামীম আহমেদ 0\nকোরবানী ঈদকে সামনে রেখে দেশজুড়ে জাল টাকার ছড়াছড়ি!!


নির্বাচন ছিলো এক বড় চমক। তারচেয়েও বড় চমক হলো নতুন মন্ত্রিসভা। নতুন মন্ত্রিসভায় প্রধানমন্ত্রী যেমন সৎ এবং নিষ্ঠাবানদের নিয়েছেন, তেমনি পুরনো দলের হেভিওয়েটদের বাদ দিয়েছেন। তরুণদের মন্ত্রিসভায় ঠাঁই দিয়েছেন। রাজনৈতিক বিশ্লেষকরা বলছেন, মন্ত্রিসভা গঠন করে শেখ হাসিনা আরেকটি ঝুঁকিকে আলিঙ্গন ...\nপর্যটন ডেস্ক : পর্যটন মৌসুমের শুরু থেকেই দেশের একমাত্র প্রবালদ্বীপ সেন্ট মার্টিনে বেড়েছে অতিরিক্ত মানুষের চাপ। এখন তিনটি প্রমোদতরি ও ১০টির বেশি কাঠের ট্রলার নিয়ে প্রতিদিন সেন্ট মার্টিন যাচ্ছেন ৩ হাজারের বেশি পর্যটক। গত ৩০ ডিসেম্বর অনুষ্ঠিত একাদশ জাতীয় সংসদ ...\nচার মন্ত্রিসভায় কাদের-ই একমাত্র!\n১৯৯৬, ২০০৮, ২০১৪ ও ২০১৮— এই চার বার শেখ হাসিনার নেতৃত্বে মন্ত্রিসভা গঠন করে আওয়ামী লীগ। প্রধানমন্ত্রী শেখ হাসিনার এই চার মন্ত্রিসভায় অনেকেই মন্ত্রী, প্রতিমন্ত্রী ও উপমন্ত্রী হয়েছেন। অনেকে ছিলেন একাধিক মন্ত্রিসভায়ও। এর আগের তিন মন্ত্রিসভায় ছিলেন এমনও আছেন কেউ ...\nআধুনিক শিক্ষা-দীক্ষায় মুসলিম নারী জাগরণের পথিকৃত বেগম রোকেয়ার দেশে এই প্রথম কোনো নারী শিক্ষামন্ত্রী হচ্ছেন। একাদশ জাতীয় সংসদ নির্বাচনের পর শুরু হয়েছে সরকার গঠন প্রক্রিয়া। মন্ত্রিসভা গঠনে রবিবার সম্ভাব্য মন্ত্রী, প্রতিমন্ত্রী ও উপমন্ত্রীদের মন্ত্রিপরিষদ থেকে ফোন করে শপথের জন্য প্রস্তুতি ...\nআওয়ামী সরকারের নতুন মন্ত্রিসভায় প্রধানমন্ত্রী শেখ হাসিনাসহ চারজন নারী সদস্য স্থান পেয়েছেন। রোববার বিকাল সাড়ে ৪টায় নতুন মন্ত্রিসভার এসব সদস্যদের নাম ঘোষণা করেন মন্ত্রিপরিষদ সচিব মোহাম্মদ শফিউল আলম। মন্ত্রিসভায় স্থান পাওয়া নারীরা হলেন-প্রধানমন্ত্রী শেখ হাসিনা, ডা. দীপু মনি, বেগম মন্নুজান ...\nবাংলাদেশ প্রিমিয়ার লিগের (বিপিএল) দ্বিতীয় দিনেই দারুণ জয় তুলে নিল বর্তমান চ্যাম্পিয়ন রংপুর রাইডার্স। আজ রবিবার দিনের দ্বিতীয় ম্যাচে খুলনা টাইটান্সকে ৮ রানে হারিয়ে দিয়েছে মাশরাফি বিন মুর্তজার দল। রংপুরের ১৬৯ রানের জবাবে নির্ধারিত ২০ ওভারে ৫ উইকেটে ১৬১ রানে ...\nবিতর্ক নেই, তবুও বাদ\nএকাদশ জাতীয় সংসদ নির্বাচনে মন্ত্রী হিসেবে শপথ নেয়ার জন্য ৪৬ জনের নাম ঘোষণা করেছে মন্ত্রিপরিষদ বিভাগ। এর মধ্যে মন্ত্রী ২৪ জন, প্রতিমন্ত্রী ১৯ জন ও উপমন্ত্রী হিসেবে শপথ নেবেন ৩ জন। এবারের মন্ত্রিসভায় পুরনো কয়েকজন মন্ত্রী যেমন দায়িত্ব পেয়েছেন তেমনি ...\nAwami League President Sheikh Hasina-led new cabinet will be formed tomorrow excluding some heavyweight ministers of the immediate past cabinet. Cabinet Secretary Mohammad Shafiul Alam today announced the names of the new cabinet members including 24 ministers, 19 state ministers ...


Peace In Islam » Blog Archive » দাওয়াতুল হক ও উলামায়ে কেরামের দায়িত্ব\nদাওয়াতুল হক ও উলামায়ে কেরামের দায়িত্ব\nলিখেছেন: ' মাসরুর হাসান' @ শনিবার, এপ্রিল ৯, ২০১১ (১:২৯ অপরাহ্ণ)\nমজলিসে দাওয়াতুল হক বাংলাদেশের ১৭ তম মারকাযী ইজতেমায় প্রদত্ত আখেরী বয়ান\nاللهم صل علي محمد وعلي اله وسلم تسليما-استغفرالله ربي من كل ذنب واتوب اليه لاحول ولاقوة الا بالله العلي العظيم\nসমাজের মানুষের দ্বীন-বিমুখতা অতি দুঃখজনক পর্যায়ে পৌঁছে গেছে। এর জন্য প্রধানত দায়ী আমরা আলেমরা। দ্বীনী দাওয়াতের ক্ষেত্রে আমাদের উদাসীনতা ও অবহেলার কারণে দ্বীনের সহী পয়গাম মানুষের নিকট পৌঁছে না। আলেমরা আপন দায়িত্ব যথাযথ পালন করলে দেশ ও সমাজের বর্তমান দূরবস্থা আদৌ হবার কথা নয়। আমরা যখন সমাজে কোন মানুষকে গোনাহের কাজ করতে দেখি তখন শুধু ঐ গোনাহগারকেই এর জন্য দায়ী করি। অথচ কুরআন-হাদীসের দ্বারা বুঝা যায় যে, এর জন্য দায়ী আমরা আলেমরাও। এক হাদীসে রাসূলে পাক সাল্লাল্লাহু আলাইহি ওয়াসাল্লাম এরশাদ করেছেন, যার সারমর্ম হলোÑ “আমার উম্মত ঐ সময় আল্লাহর নাফরমানী ব্যাপকভাবে করতে থাকবে, যখন প্রকৃত আলেম তথা জাতির সংশোধনকারীরা তাদের মূল দায়িত্বে অবহেলা ও অলসতা করবে। উম্মতের বিপথগামী হওয়ার, তাদের চরিত্র নষ্ট হওয়ার জন্য প্রথমত দায়ী হলো আলেম সমাজ, দ্বিতীয়ত দায়ী রাষ্ট্র পরিচালকগণ।\nআলেমদের দায়িত্ব হলো নবীর দায়িত্ব। আল্লাহ পাক নবুওয়াতের সিলসিলা বন্ধ করে আলেমদেরকে মহাসম্মানিত করেছেন। যদি নবুওয়াত চালু থাকতো তাহলে আলেমদের কেবল নবীর অনুসরণ-অনুকরণ করতে হতো ওয়ারিশে নবীর মর্যাদা পেত না। আগের উম্মতেরা এরকমই ছিলো। আল্লাহপাক এই আখেরী উম্মতকে মর্যাদাশীল বানিয়েছেন সর্বশ্রেষ্ঠ আসমানী কিতাব কুরআনের মাধ্যমে এবং সর্বশ্রেষ্ঠ নবী হযরত মুহাম্মাদ সাল্লাল্লাহু আলাইহি ওয়াসাল্লাম-এর মাধ্যমে। সকল আসমানী কিতাবসমূহের মধ্যে শ্রেষ্ঠ কিতাব হলো আল কুরআন। তবে মনে রাখতে হবে যে, কুরআন শুধু আরবী হরফের নাম নয়। কুরআন হলো মানব জীবনের উভয় জাহানের সফলতা লাভের আল্লাহ প্রদত্ত গাইড।\nনবুওয়াত খতম হওয়ার পর নবীর কাজের দায়িত্ব সাধারণভাবে আল্লাহ পাক পুরো উম্মতের উপর অর্পণ করেছেন, যার ধারাবাহিকতা কিয়ামত পর্যন্ত চালু থাকবে। এই দায়িত্বের কারণেই পূর্বের সব উম্মত অপেক্ষা এই উম্মত শ্রেষ্ঠ। বিশেষ করে উম্মতের আলেমগণ সেনাবাহিনী কমান্ডারের ভূমিকা পালন করবে এবং বাকিরা থাকবে সাধারণ সৈনিক হিসেবে। সাধারণ সৈনিক যত ভাল কাজই করুক না কেন জেনারেলের দিক-নির্দেশনা না মানলে কোন দিনও তারা যুদ্ধের ময়দানে বিজয় অর্জন করতে পারবে না। সৈনিক জীবনের রীতি-নীতি সবচেয়ে কঠিন। কোন সৈনিক যদি উল্টা-পাল্টা চলে তাহলে তার দায়-দায়িত্ব তাদের কমান্ডারের উপর বর্তায়। সে তার সৈনিককে সঠিক দিক-নিদের্শনা দিবে। কোনো সৈনিক যদি দলপতির হুকুম না মানে তাহলে উক্ত সৈনিকের চরম মূল্য দিতে হয়। উম্মতের আলেম সমাজ সেনাবাহিনীর কমান্ডারের মতো তাদের সাধারণ সৈনিকদেরকে অর্থাৎ জনসাধারণকে সঠিক পথের নির্দেশনা দিয়ে গন্তব্যস্থলে পৌঁছে দিতে সচেষ্ট থাকবে। সাধারণ মানুষ হয়তো আলেমদের কথা নাও মানতে পারে, তাই বলে হাল ছেড়ে দিলে চলবে না। মুহাব্বত-ভালোবাসা ও সৌহার্দ্যরে মনোভাব নিয়ে তাদেরকে দ্বীনদার বানানোর জন্য মেহনত করতে হবে। খালেছ দিলে মেহনত করলে অবশ্যই এর সুফল পাওয়া যাবে। আলেমগণের মূল দায়িত্বই এই মেহনত। তারা যদি মূল দায়িত্বে অবহেলা করে তাহলে জাতি বিপথগামী হতে বাধ্য। মানুষ আলেমদেরকে গালি দিতে পারে, তাদের থেকে দূরে সরে থাকতে পারে, তাই বলে আলেমদেরকে দূরে সরে পড়লে চলবে না। তারা সমস্ত মানুষকে নিজের সন্তান মনে করে তাদের সংশোধন করবে, সঠিক পথের দিশা দিবে। আল্লাহপাক পবিত্র কুরআনে এরশাদ করেন-\nكنتم خير امة اخرجت للنلس تأمرون بالمعرف وتنهون عن المنكر وتؤمنون بالله\nমূলত এখানে আলেমদেরকে উদ্দেশ্য করে বলেছেন, হে আলেম সমাজ! উম্মতের মাঝে তোমরাই হলে শ্রেষ্ঠ উম্মত। মানুষের কল্যাণের জন্যই তোমাদেরকে সৃষ্টি করা হয়েছে। তোমাদের দায়িত্ব হলো তোমরা মানুষকে সৎকাজের আদেশ করবে এবং অসৎ কাজ থেকে দূরে থাকতে বলবে।\nমসজিদ, মাদরাসা, স্কুল, কলেজ, ভার্সিটি, পুলিশক্যাম্প, সেনাক্যাম্প, বাসষ্টান্ড মোটকথা সর্বস্থানে সর্ব মহলে গিয়ে মানুষকে ঈমান-আমল শেখানো ও ট্রেনিং দেয়া আলেমদের একান্ত দায়িত্ব। আর এই ঈমান-আমল স্থায়ী রাখার জন্য প্রয়োজন হলো সুন্নতের তালীম। সুন্নত না শিখলে কোন আমলই স্থায়ী হবে না। যারা নবীর প্রতিনিধি, তারা মানুষকে কুরআন শিক্ষা দিবে, দ্বীনী ইলম শিক্ষা দিবে; এগুলো করার ক্ষেত্রে যদি সে সুন্নতের রঙে রঙীন হতে পারে তাহলেই তার মেহনতের সুফল প্রকাশ পাবে। আলেমগণ যদি তাদের উপর অর্পিত দায়িত্ব আদায় না করার কারণে সমাজের মানুষ গোমরাহ হয়ে পড়ে তাহলে তাদের সঙ্গে এক সময় আলেমরাও গোমরাহীর শিকার হবে। আলেমগণ যদি সাধারণ মানুষের দিল-দেমাগের পরিশুদ্ধির দায়িত্ব নিয়ে তাদেরকে সঠিক পথে রাখতে পারে তাহলে তারাও সঠিক পথের উপর অটল থাকতে পারবে। সারা বিশ্বে আলেম সমাজ যদি বর্তমানে তাদের দায়িত্ব ঠিক মতো পালন করতো তাহলে সব ধর্মের মানুষ ইসলামের ছায়ার নিচে আশ্রয় নিত। ইসলাম গ্রহণ না করলেও ইসলামের অধীনে থাকাকে উত্তম মনে করতো। হযরত সাহাবায়ে কেরামের যুগ হতে নিয়ে আনুমানিক ছয়শত বৎসর পর্যন্ত ইসলামের অনুশাসন প্রবল ছিল বিধায় সর্বক্ষেত্রে মুসলমানরা সারা বিশ্বের নেতৃত্ব দিয়েছে। এখন নেতৃত্বের কথা বলা হলেই মানুষ রাজনীতিতে নেতৃত্ব দেয়া বোঝে। বিষয়টা আসলে এমন নয়। যারা এ সময়ে নেতৃত্ব দিয়েছিলেন তারা জীবনের সর্ব বিষয়েই নেতৃত্ব দিয়েছিলেন।\nবিগত কয়েক শতাব্দী ধরে ক্রমশ আমরা ধ্বংসের পথে ধাবিত হচ্ছি। কেউ কেউ এর কারণ মনে করছে মুসলমানদের অর্থনৈতিক দুর্বলতা। যারা মনে করে যে, টাকা পয়সা অস্ত্র-শস্ত্র না থাকাটাই আমাদের ধ্বংসের কারণ তাদের বুদ্ধি এখনো শৈশব পেরোয়নি। বস্তুত এর আসল কারণ হলো, কুরআন-হাদীসের ইত্তেবা ও তালিম-তরবিয়ত ছেড়ে দেয়া। কিয়ামত পর্যন্ত আল্লাহর দ্বীন ও রাসূলের আদর্শ হেফাযত করার পূর্ব সিদ্ধান্ত যদি আল্লাহর না থাকতো তাহলে বর্তমানে আমাদের অস্তিত্ব খুঁজে পাওয়া সম্ভব হতো না। ইসলাম ও নবীর আদর্শকে দুনিয়ার বুকে কিয়ামত পর্যন্ত চালু রাখার জন্য আল্লাহপাক তাঁর হাবীবের উম্মতের মধ্য হতে ক্ষুদ্র একটি জামাত গঠন করে দিয়েছেন। নিম্নের আয়াতে তাদেরকেই উদ্দেশ্য করা হয়েছে-\nفلولا نفر من كل فرقة منهم طائفة ليتفقهوا في الدين ولينذروا قومهم اذارجعوا اليهم لعلهم يحذرون\nঅর্থ : তাই তাদের প্রত্যেক দলের একটি অংশ কেন বের হলো না, যাতে দ্বীনের জ্ঞান লাভ করে এবং সতর্ক করে স্বজাতিকে, যখন তারা তাদের কাছে প্রত্যাবর্তন করবে, যেন তারা বাঁচতে পারে।\nহাদীসেও এ জামাত সম্পর্কে বলা হয়েছে-\nلاتزال طائفة من امتي الخ\nঅর্থাৎ একটি দল সর্বদা কর্মতৎপর থাকবে যারা মানুষকে দ্বীনের তালিম-তরবিয়ত প্রদান করবে। এ দলটি কিয়ামত পর্যন্ত টিকে থাকবে, তাদের পদস্খলন হবে না। এই ছোট্ট দলটি বর্তমানে কারা তা বলে দেয়ার প্রয়োজন পড়ে না। দৃষ্টি মেললেই দেখা যায় যে, ছোট্ট এ দলটি পৃথিবীর আনাচে কানাচে মাথা নাড়ছে। কোথাও সিজদায় পড়ে চোখের পানি দিয়ে বুক ভাসাচ্ছে। কোথাও আল্লাহ আল্লাহ যিকির, দোয়া ও মাগফিরাত কামনা করছে। এই ছোট্ট জামাতের বিদ্যমানতার কারণেই আল্লাহপাক সমগ্র মানুষকে এই যমিনের উপর টিকিয়ে রেখেছেন।এই জামাতের কাছেই কুরআন-হাদীসের সহীহ ইলম রয়েছে। অনেকের মতে শাহ ওয়ালীউল্লাহ দেহলভী রহ. এর ফিকিরের ধারক-বাহকগণই হলো এই জামাত। যারা দেওবন্দ মাদরাসা নামক জ্ঞানের খনি থেকে দ্বীনী জ্ঞানের আলো আহরণ করে এশিয়াসহ সমস্ত পৃথিবীতে বিতরণ করেছে, আলো ছড়িয়েছে। তালীম, তাযকিয়া ও দাওয়াত এই তিনটা কাজই ছিল সাইয়্যেদুল মুরসালীন হযরত মুহাম্মাদ সাল্লাল্লাহু আলাইহি ওয়াসাল্লাম-এর কাজ। এশিয়ায় এই তিন কাজ শাহ ওয়ালী উল্লাহ রহ. থেকে প্রকাশ পেয়ে ইমদাদুল্লাহ মুহাজেরে মক্কী রহ. এর মাধ্যমে প্রচারিত হয়। তারপর তা হযরত কাসেম নানুতবী ও হযরত রশীদ আহমাদ গাঙ্গুহী রহ.-এর মাধ্যমে বিশ্বময় বিস্তার লাভ করেছে। এরপর হযরত হুসাইন আহমদ মাদানী রহ. ও হাকীমুল-উম্মত মুজাদ্দিদে মিল্লাত হযরত থানবী রহ. এর সমন্বিত চিন্তা ও ফিকির অবলম্বন করে হযরত ইলিয়াস রহ. দাওয়াতের হাওয়া চালু করেন। তালীম, তাজকিয়া ও দাওয়াতের যে কাজ নবী সাল্লাল্লাহু আলাইহি ওয়াসাল্লাম করে গেছেন সেই কাজই করে যাচ্ছে মজলিসে দাওয়াতুল হক ও তাবলীগ জামাত। দাওয়াতের কাজ আল্লাহপাক হযরত ইলিয়াস রহ. এর মাধ্যমে চালু করালেন। আর দাওয়াতের কাজ সম্ভব নয় ইসলাহ তথা আত্মশুদ্ধি ছাড়া, আল্লাহপাক এই ইসলাহের কাজ হযরত থানবী রহ-এর মাধ্যমে ব্যাপক আকারে করিয়েছেন।\nহযরত মাদানী রহ. এর নিকট এক লোক বায়আত হওয়ার জন্য আসলে মাদানী রহ. বললেন, তুমি থানবী রহ.-এর নিকট যাও এবং বায়আত হও। ঐ ব্যক্তি নির্দেশ মানতে ইতস্তত করছে দেখে হযরত মাদানী রহ. ঐ লোককে সঙ্গে নিয়ে থানবী রহ.-এর দরবারে উপস্থিত হলেন। থানবী রহ. মাদানী রহ.-এর কথা শুনে বললেন, আপনিই তাকে বায়আত করুন আর আমি তার ইসলাহের দায়িত্বভার নিলাম। হযরত থানবী রহ. কে জামেউল মুজাদ্দিদীন বলা হয়। জামেউল মুজাদ্দিদীন নামে এখন বাজারে কিতাব এসে গেছে।\nপয়সা হলেই যেমন সবকিছুই করা যায় তেমনি ইলম হলেই দাওয়াত, তালীম, তাযকিয়ার কাজ করা যায়। এই উপমহাদেশে ইলমের ভিত্তি স্থাপন করে গেছেন হযরত কাসেম নানুতবী রহ., আর দাওয়াতের ভিত্তি স্থাপন করে গেছেন হযরত ইলিয়াছ রহ.। তাঁর মাধ্যমে আল্লাহপাক কালিমার দাওয়াত পৃথিবীর আনাচে-কানাচে পৌঁছে দিয়েছেন। মোটকথা, ইলম, ইসলাহ ও দাওয়াতের মূল ভিত্তি হলো দেওবন্দ। এই পৃথিবীতে উম্মতের এসলাহমূলক কাজ বান্দাদের দ্বারা বিভিন্নভাবে আল্লাহ পাক করাচ্ছেন তার মধ্যে মজলিসে দাওয়াতুল হকের কাজ হলো এক নম্বরে। আমি দাওয়াতুল হকের আমীর বলে একথা বলছি না বলেছি এজন্য যে, দাওয়াতুল হকের সমস্ত কাজই আলেম-উলামাদের কাজ। আলেম ছাড়া একাজ সঠিকভাবে করা সম্ভব নয়। অতএব আমি মনে করি আল্লাহ পাক তাঁর দ্বীন ও নবীর সুন্নতের কাজকে দুনিয়ার বুকে চালু রাখার জন্য ছোট এ জামাতকে নির্বাচিত করেছেন। দেশের বিভিন্ন প্রান্ত হতে আসা আলেম সমাজকে বলতে চাই যে, আল্লাহপাক আপনাদের উপর যে দায়িত্ব অর্পণ করেছেন তার দুটি দিক আছেÑ (১) সৎ কাজের আদেশ- (২) অসৎ কাজের নিষেধ।\nসৎকাজের আদেশ দেয়া সহজ। তার কারণ হলো সৎকাজের আহবানকারীকে সর্বশ্রেণীর মানুষ পছন্দ করে, শ্রদ্ধা করে। আমি আমার অভিজ্ঞতার আলোকে বলতে পারি যে,সাধারণ মানুষের নিকট যে শ্রদ্ধা আমি পাই আহলে ইলমদের কাছে ঠিক সেই পরিমাণ পাই না। তার কারণ হলো, সাধারণ মানুষ মনে করে আলেমদের সান্নিধ্য এবং তাদের সহযোগিতা ছাড়া নাজাত পাওয়ার কোনো পথ নেই। তাই তারা আলেমদেরকে কাছে পেলে হাত-পায়ে চুমু খায়, হাদিয়া তোহফা প্রদান করে। ধর্মপ্রাণ মানুষের সব সময়ের চিন্তা হলো- আখেরাতের মুক্তি কেমন করে পাওয়া যাবে। এই পেরেশানির কারণেই কোন সময় সে হাক্কানী পীরের দরবারে যায়, কোন সময় ভণ্ড পীরের দরবারে যায়। কোনো সময় হয়তো আল্লাহর শত্র“দের সঙ্গ গ্রহণ করে ফেলে। অথচ সে জানেনা যে, মুক্তির আসল পথ থেকে সে বিচ্যুত হয়েছে।\nসমাজে ভালো কথার দাম আছে। শুধু মুসলমানরা নয় অমুসলিমরাও ভাল কথাকে, ভাল কথার প্রবক্তাকে শ্রদ্ধা-ভক্তি করে। এজন্য মজলিসে দাওয়াতুল হক ভালো আচরণ ও কথার মাধ্যমে সুন্নতে নববীকে সমাজের মানুষের নিকট পৌঁছে দেয়ার জন্য নিরলস চেষ্টা করে যাচ্ছে। আপনি যদি মানুষকে সরাসরি বলেন, সুদ-ঘুষ খাওয়া যাবে না, মানুষের জমি দখল করা যাবে না, মানুষের মান-সম্মানের উপর আঘাত করা যাবে না, হিংসা, গীবত, বদগুমানী করা যাবে না, তখন দেখবেন তারা আপনাকে শ্রদ্ধা তো করবেই না, উল্টো ক্ষুব্ধ হবে।\nআল্লাহর সাথে শত্র“তা পোষণকারী দল এদেশ এবং পৃথিবীর বিভিন্ন জায়গায় সক্রীয় আছে। মুশরিকরা মাটি দ্বারা তৈরিকৃত মূর্তির পূজা করে। তাদের সঙ্গে তাল মিলিয়ে এ দেশের মুসলমানরাও মাতৃভাষার জন্য প্রাণ উৎসর্গকারীদের নামে তিনটি মূর্তি বানিয়ে পূজা করে। মুসলমানের এসব ভুল ও শরীয়তবহির্ভূত কর্মকাণ্ড সম্পর্কে আলেমগণ কিছু বললেই তাদেরকে কট্টরপন্থী, মৌলবাদী, পশ্চাদপদ, কূপমণ্ডক ইত্যাদি নামে ডাকা হয়। মিডিয়ার অপব্যবহারের মাধ্যমে সর্ব সাধারণের কাছেও আলেমদেরকে হেয়প্রতিপন্ন করার অপচেষ্টা করা হয়।\nনবী সাল্লাল্লাহু আলাইহি ওয়াসাল্লাম দুনিয়াবী কাজে কোথাও গেলে কাফের মুশরিকরা তাকে অভ্যর্থনা জানাতো, কিন্তু যখন তাদেরকে বলতেন, মূর্তির পূজা করা যাবে না, তাওহীদের বিশ্বাস বুকে নিয়ে চলতে হবে, অন্যথায় কিয়ামত পর্যন্ত তোমাদের লাঞ্ছিত হতে হবে, তখন তারা নবীর কথা না শুনে তাঁর চরম শত্র“তে পরিণত হয়ে যেত।\nভায়েরা আমার! মুসলমানদের স্বীয় ইজ্জত-সম্মান সব শেষ হয়ে যাচ্ছে, কিন্তু তা কারো বুঝে আসছে না। আসলে এই বুঝতে না পারটাই আল্লাহর পক্ষ হতে এক ধরনের আযাব। অন্যান্য প্রাণী থেকে মানুষের স্বতন্ত্র বৈশিষ্ট্য হলো জ্ঞান ও বুদ্ধি। এই বুদ্ধি-বিবেক যদি অন্যায়কে ন্যায় ভাবে, আর ন্যায়কে অন্যায়কে ভাবে, দুনিয়ার স্বার্থে অন্যায়কে বরণ করে নেয়, তাহলে বুঝতে হবে যে, তার বুদ্ধি-বিবেক বিকারগ্রস্ত হয়েছে। আল্লাহপাক তার জন্য গোপন আযাব পাঠিয়েছেন। দাড়িহীন ব্যক্তিকে যদি বলি, দাড়ি রাখেন, আল্লাহর কাজে বের হয়ে যান, আল্লাহর রাস্তায় বের হয়ে গুলি খেয়ে মারা গেলে হযরত উমরের সঙ্গে জান্নাতে থাকা যাবে, তখন সে উত্তর দেয় ইসলাম তো দাড়ির ভেতর প্রবেশ করে নাই।\nআল্লাহ সবকিছু করেন এই বিশ্বাস আমাদের পাকাপোক্ত হতে হবে। তিনি যাকে ইচ্ছা করেন দেশের রাজা বানান। পৃথিবীর বিভিন্ন দেশে এমন অনেক প্রেসিডেন্টের কথা জানা যায় যারা আগে কখনো কল্পনা করতে পারেনি যে, দেশের প্রেসিডেন্ট হবে। আবার যাদের হওয়ার কথা তারা কখনো হতে পারেনি। বস্তুত এসব কিছুই আল্লাহপাকের ইচ্ছাধীন। তিনি যাকে ইচ্ছা ধ্বংস করে দেন, যাকে ইচ্ছা বাঁচিয়ে রাখেন। আল্লাহ তা’আলা নমরুদের মতো বিরাট প্রতাপশালী বাদশাকে সামান্য একটি মশার দ্বারাই ধ্বংস করে দিলেন। আল্লাহ মারতে চাইলে মশারও প্রয়োজন হয় না। কিন্তু তিনি পৃথিবীর সকল বাদশাদেরকে শিক্ষা গ্রহণ করার জন্য দেখালেন যে,তোমাদের ভারি অস্ত্র-শস্ত্র কোন কাজে লাগবে না, আমি আল্লাহ ইচ্ছা করলে সামান্য একটি মশার দ্বারাই তোমাদেরকে ধ্বংস করে দিতে পারি।\nভায়েরা আমার! ইতিহাস পড়ে দেখুন, পৃথিবীর বড় বড় শক্তিমান জাতিকে আল্লাহ তায়ালা কীভাবে ধ্বংস করেছিলেন। আল্লাহর যমিনে আল্লাহর বিরুদ্ধাচরণ করে আজ পর্যন্ত কোন রাজা-বাদশা টিকে থাকতে পারেনি, পারবেও না। আজ বা কাল হোক ধ্বংস তাদের জন্য অনিবার্য। হে দুনিয়ার রাজা-বাদশারা! ডানে-বামের স্বার্থ ছাড়া একমাত্র কালিমা তাইয়্যেবার স্বার্থ নিয়ে তোমরা সামনে অগ্রসর হও। তাহলেই দুনিয়া ও আখেরাতের জীবনে তোমাদের দেশ পরিচালনা ও নেতৃত্বের মেহনত কাজে লাগবে। ছেলে যদি বাবাকে বাবা বলে স্বীকার না করে, তার কথা না মানে, তাহলে ঐ ছেলে সমাজে কুলাঙ্গার ছেলে হিসেবে চিহ্নিত হয়। তদ্রুপ যারা আল্লাহ ও তাঁর রাসূলকে বাদ দিয়ে দুনিয়া-আখেরাতের সফলতা অর্জন করতে চায় সেও ঐ কুলাঙ্গার ছেলের মতো।\nআমার অত্যন্ত প্রিয় একজন লোক এই মুহূর্তে এখানে উপবিষ্ট আছেন। তিনি এ দেশের নয় বছরের প্রেসিডেন্ট ছিলেন। যদি দেশের আলেম সমাজ স্বীয় দায়িত্ব ঠিকমতো আদায় করতো তাহলে দেশের জনসাধারণ থেকে নিয়ে রাষ্ট্রপ্রধান পর্যন্ত তাদের গোলাম হয়ে যেত, ইসলামের বিরুদ্ধে কোনো কিছু করার পদক্ষেপ নিতে সহাস পেত না। সাবেক এই প্রেসিডেন্ট সাহেবের এখানে এসে ঘণ্টার পর ঘণ্টা বসে থাকার কারণ কী? আমি তো কোন দিনও তাঁর কাছে যাই না। অনেক মানুষ মনে করে যে, আমি সরকারী দলকে সমর্থন করি। আসলে যারা এমনটি মনে করে তাদের এ ধারণা সম্পূর্ণ ভিত্তিহীন। ইনি আমার কাছে আসেন। আমি তাকে দিক নির্দেশনা দেই যে, এটা করতে হবে, এটা করা যাবে না। তিনি আমার কথা মানেন। তিনি একদিন আমাকে আক্ষেপের সাথে বললেন, হুযুর! আমি যদি আপনার মতো আর দশজন আলেম পেতাম তাহলে এ দেশকে ইসলামী রাষ্ট্র হিসেবে ঘোষণা দিতাম।\nআলোচনার শুরুতেই বলেছি যে, প্রিয় নবী সাল্লাল্লাহু আলাইহি ওয়াসাল্লাম বলেছেন, আমার উম্মত ধ্বংস হবে শুধু আলেমদের কারণেই। আলেমরা তাদের মূল দায়িত্বের ক্ষেত্রে উদাসীন হলে দেশে ইসলাম কায়েম হবে কীভাবে! মজলিসে দাওয়াতুল হকের কাজ হলো মানুষকে বুঝিয়ে-শুনিয়ে ভালো পথে আনা এবং অন্যান্য ভালো কাজকারীদের সহযোগিতা করা। আল্লামা শারানী বলেন, যদি কেউ ভাল কাজ করে আর সেটা দেখার পর তোমার অন্তরে খুশি লাগে, তাহলে বুঝা যাবে যে, আল্লাহ তোমার পক্ষে আছেন। আর যদি হিংসা লাগে, কিংবা নিজেই সে কাজে নেতৃত্ব দিতে মনে চায়, তাহলে বুঝতে হবে আল্লাহ তোমার পক্ষে নেই। ভালো কাজকারীকে ভালোবাসা উচিত। চাই সে মুচি, ধোপা, কামার, কুমার, কৃষক যাই হোক না কেন। হতে পারে আল্লাহপাক তার কাজকে পছন্দ করে তোমার আগেই তাকে জান্নাতের টিকিট দিয়ে দিবেন।\nভাল কাজ কী? ভালো কাজ হলো, দ্বীনদারি। আর দ্বীনদারি মূল হলো গোনাহ না করা। যতই আমল ইবাদত করা হোক গোনাহ বর্জন না করলে সে আমলের সুফল পাওয়া যায় না। এক ড্রাম দুধের মধ্যে মাত্র এক ফোটা প্রশ্রাব পড়লেই তা মূল্যহীণ হয়ে যায়। দেশের বিভিন্ন জায়গায় দামি দামি টাইলস লাগিয়ে সুন্দর সুন্দর মসজিদ বানানো হচ্ছে কিন্তু সে মসজিদ যখন জুতার বালু ও আবর্জনায় অপরিচ্ছন্ন হয়ে যায় তখন ঐ দামি দামি টাইলসের কী দাম থাকলো! এই সূক্ষ্ম বিষয়গুলোকে বোঝা আলেম ছাড়া সম্ভব নয়। মসজিদের বিরাট বিরাট মিনার হচ্ছে কিন্তু মসজিদে রাখা পবিত্র কুরআন শরীফ ময়লা আবর্জনায় অপবিত্র হচ্ছে। গেলাফ ছাড়া কুরআন ময়লাযুক্ত হয়ে ছিড়ে ছিড়ে পড়ছে। এগুলোকে দেখার মত কেউ নেই। এ সমস্ত বিষয়ে জুমার বয়ানে বললে মসজিদ কমিটির লোকেরা বলে, এই ধরনের হালকা বিষয় নিয়ে কি জুমার বয়ান হয়? মনে রাখবেন, কুরআনের একটি হরফের দাম কোটি কোটি কারুকার্য খচিত মিনারের চেয়েও বেশি। এসব তো দেশের রাষ্ট্রপ্রধানরা বুঝবে না, বুঝবে শুধু সূক্ষ্ম চিন্তার অধিকারী আলেমরা। ভায়েরা আমার! অজ্ঞতা-মূর্খতার মহাপ্লাবনের মধ্যে রয়েছি আমরা! লাইভ কনসার্টের জন্য পয়ত্রিশ কোটি টাকা বাজেট করা হয়। আবার আয়োজকদের পক্ষ থেকে গর্ব করা হয় যে, আমরাই সবার উপরে। রাষ্ট্রের পরিচালকরাও সেই অশ্লিল নর্তন-কুর্দন দেখতে স্বশরীরে হাযির হয়। অতি দুঃখের বিষয় যে, যখন সারা বিশ্বে কুরআন প্রতিযোগিতায় এদেশের একজন হাফেযে কুরআন এক নম্বর স্থান অধিকার করে দেশে আসে, তখন তাঁকে সংবর্ধনা দেয়ার জন্য কাউকেই পাওয়া যায় না। রাষ্ট্রীয় কোনো উদ্যোগের কথা তো ভাবাই যায় না। এই হলো কুরআনের প্রতি বর্তমানের মুসলমানের মুহাব্বত-ভালবাসা। আসলে মানুষ যখন সুস্থ বিবেক-বুদ্ধি হারিয়ে ফেলে তখন অশোভনীয়-চরিত্রহীন কাজ করতে মজা পায়।\nমুসলমান হয়েও কুরআন হাদীসের তালীম ও তাবলীগের জন্য সরকারী সমান্য বাজেট নেই। মুসলমান হয়ে মুসলমানরা আল্লাহর বিরুদ্ধে, নবীর বিরুদ্ধে কথা বলে, শরীয়তবিরোধী আইন করে। হে দেশের সরকার ও প্রশাসন! শুনে রাখো, আমরা তোমাদের কাছে কোন কিছুই চাই না। আমরা চাই তোমরা কুরআন-হাদীসের বিরুদ্ধে যেও না। আমাদের শিরায় শিরায় ঈমানের রক্ত প্রবাহমান। আমরা তোমাদের কাছে অর্থ ও পদমর্যাদা চাই না। নব্বইভাগ মুসলিম দেশের জনগণকে আল্লাহর হুকুম ও নবীর তরিকায় চলার পথে সামান্যতম বাধা সৃষ্টি করো না। এটাই আমাদের চাওয়া।\nহে উলামায়ে কেরাম! পৃথিবীর কোন শক্তিই আপনাদের ক্ষতি করতে পারবে না যদি আপনারা প্রতি মুহূর্তে আল্লাহ ও তার রাসূলকে সঙ্গে রাখেন। জেলে ভরে মাথায় পিস্তল ঠেকিয়েও কিছুই করতে পারবে না যদি আল্লাহ সহায়ক হয়।\nমজলিসে দাওয়াতুল হকের নির্দেশনা হলো, কোনো পাপীকেই ঘৃণা করা যাবে না। পায়খানা ও ময়লায় আচ্ছাদিত শিশু বাচ্চাকে মা যেমন করে কোলে তুলে নিয়ে পরিষ্কার করে, এরপর আদর করে, ঠিক এভাবে সব মানুষকে বুঝিয়ে-শুনিয়ে ঘৃণা না করে, মুহাব্বত ও ভালবাসা দিয়ে ইসলামের বিছানায় এনে শুইয়ে দিতে হবে। আখেরী নবী হযরত মুহাম্মাদ সাল্লাল্লাহু আলাইহি ওয়াসাল্লাম কাফেরদেরকে বুকে নিয়ে, মুহাব্বত ভালোবাসা দিয়ে মুসলমান করেছিলেন। আমরা যদি নবীকে ও নবীর সুন্নতকে ভালবাসতে চাই, তাহলে আমাদেরকে সেই রঙে রঙীন হতে হবে। মজলিসে দাওয়াতুল হকের একটা প্রধান কাজ হলো, দেশের নানা প্রান্তে বেশি করে মক্তব হেফয খানা তৈরি করা। মানুষের দিলে যে হিংসা-বিদ্বেষ জমা হয় তা দূর করার একমাত্র উপায় হলো কুরআন তেলাওয়াত। আর কুরআন শিখতে হলে তার কারখানা তৈরি করতে হবে। রাসূল সাল্লাল্লাহু আলাইহি ওয়াসাল্লামকে একজন প্রশ্ন করেছিলো, দিলের ময়লা পরিষ্কার করার পদ্ধতি কী? রাসূল সাল্লাল্লাহু আলাইহি ওয়াসাল্লাম এর উত্তর দিয়েছিলেন যে, দিলের যাবতীয় ময়লা পরিষ্কার করতে হলে বেশি বেশি কুরআন তেলাওয়াত করতে হবে। সাবান যেমন শরীর ও কাপড়ের ময়লা দূর করে, ঠিক তেমনি কুরআন তেলাওয়াত দিলের ময়লা দূর কর। দিল যখন ময়লামুক্ত হবে তখন সেই দিলে আমলের বৃক্ষ গজাবে, তারপর সুন্নতের ফল ধরবে।\nমাদরাসা-মসজিদ বানাতে গিয়ে ভয় করলে চলবে না। এটা ভাবা যাবে না যে, বিদেশীদের চাপে আমাদের মাদরাসাসমূহ বন্ধ হয়ে যায় কী না। জেনে রাখুন আল্লাহ পাক পবিত্র কুরআনে ঘোষণা করেছেন -\nانانحن نزلنا الذكرواناله لحافظون\nঅর্থাৎ আমি এই কুরআন অবতীর্ণ করেছি; এর হেফাযতের দায়িত্ব আমি নিজেই নিয়ে নিলাম। এই আয়াতের মর্ম যদি সরকার বুঝতো তাহলে তারা কুরআনের বিরুদ্ধে কিছু করার চিন্তা করতো না। কুরআনের বিরুদ্ধাচরণ করে কেউ শান্তিতে থাকতে পারে নি। যারাই কুরানের দিকে শত্র“তার হাত বাড়িয়েছে আল্লাহ পাক তাদের হাতকে চূর্ণ-বিচূর্ণ করে দিয়েছেন। কাবা শরীফ ধ্বংস করতে এসে আবরাহা বাহিনী যখন আব্দুল মুত্তালিবের উটগুলোকে ধরে নিয়ে গেল। তখন আব্দুল মুত্তালিব আবরাহার বাদশার কাছে উট আনতে গেলো। বাদশা বললো, তোমাকে তো খুব জ্ঞানী মনে হয়েছিল, এখন দেখি তুমি মারাত্মক বোকা। আমি এসেছি তোমাদের প্রধান ঘর ধ্বংস করতে। তুমি সে বিষয়ে কিছু না বলে উটের জন্য তদবীর করছো? আব্দুল মুত্তালিব উত্তর দিলেন, আসলেই আমি বোকা। তবে আমি আমার মালিকানাধীন বস্তু রক্ষা করতে এসেছি। এই উটগুলোর মালিক আমি। তোমরা যেটাকে ধ্বংস করতে এসেছ সেটার মালিক আল্লাহ। অতএব আল্লাহই তাঁর মালিকানাধীন বস্তু রক্ষা করবেন।\nঅতঃপর আবরাহা বাহিনী যখন কা’বা ধ্বংস করার উদ্দেশ্যে সামনে অগ্রসর হতে লাগলো তখন হঠাৎ দেখা গেল, এক ঝাক পাখি এসে ছোট্ট ছোট্ট পাথর মেরে মেরে দাম্ভিক বাহিনীকে চিরতরে জাহান্নামে পাঠিয়ে দিল। আল্লাহ তাঁর ঘরকে নিজ কুদরতে রক্ষা করলেন। কুরআনের উপর যারা হাত দিবে আল্লাহ পাক তাদেরকেও এ বাহিনীর ন্যায় ধ্বংস করে কুরআনের হেফাযত করবেন। দাওয়াতুল হকের সকল কর্মীদের উদ্দেশ্যে বলছি যে, আপনাদের কাজে যেন এখলাছ থাকে। যিকরুল্লাহ, কাছরাতে তেলাওয়াত ও এস্তেগফারে অভ্যস্ত হ’তে হবে। প্রতিটি ঘরে ঘরে পাবন্দির সাথে সুন্নতের তালীম, ‘এক মিনিটের মাদরাসা’ কিতাবের তালীম করতে হবে। আপনারা লক্ষ করে দেখুন যে, মাদরাসার উপর আঘাতের কথা ওঠার পর থেকে এ দেশে মাদরাসা প্রচুর হারে বৃদ্ধি পাচেছ। আল্লাহ পাক বলেন -\nঅর্থ : আর যে আল্লাহকে ভয় করে, আল্লাহ তার জন্য নিস্কৃতির পথ করে দেবেন। এবং তাকে তার ধারণাতীত জায়গা থেকে রিযিক দেবেন। যে ব্যক্তি আল্লাহর উপর ভরসা করে তার জন্য তিনিই যথেষ্ট। আল্লাহ তার কাজ পূর্ণ করবেন। আল্লাহ সবকিছুর জন্যে একটি পরিমাণ স্থির করে রেখেছেন।\nবর্তমান সময়ে আলেম উলামা ও ছাত্রদের খুবই সতর্ক হওয়া প্রয়োজন। চার দিকে শুধু গুনাহের আসবাব। কাফের-মুশরিকদের খেলাধুলা অনুষ্ঠানে যোগ দান করা থেকে বিরত থাকতে হবে। খেলাধুলা দেখা বা করা শয়তানের কাজ। কোনো মুসলমান শয়তানের কাজে লিপ্ত হতে পারে না। মোবাইল হাতে নিয়ে মানুষে সর্বপথম ‘হ্যালো’ বলে। ‘হ্যালো’ শব্দটা কাফেরদের বানানো। তারা এ শব্দটা মুসলমানদের মাঝে দু কারণে ছড়াচ্ছে। (১) সুন্নতকে মিটাতে। কারণ রাসূল সাল্লাল্লাহু আলাইহি ওয়াসাল্লাম বলেছেন, সাক্ষাতের মুহূর্তে সর্বপ্রথম কথা হবে সালাম। এখন যেহেতু মোবাইলের মাধ্যমে মানুষ একে অপরের সঙ্গে প্রচুর কথা বলে, তাই সর্বপ্রথম সালাম দিতে হবে। যতক্ষণ পর্যন্ত সালামের উত্তর পাওয়া না যাবে, ততক্ষণ অন্য কথা বলা বন্ধ রাখতে হবে। কথা বলার শুরুতে যেহেতু রাসূল সাল্লাল্লাহু আলাইহি ওয়াসাল্লাম সালাম দিতে বলেছেন, তাই ইসলামের শত্র“রা এই গুরুত্বপূর্ণ সুন্নতকে মিটিয়ে দেয়ার জন্য সালামের পরিবর্তে ‘হ্যালো’ শব্দ আবিস্কার করেছে। (২) ‘হ্যালো’ শব্দের অর্থ লোহা দ্বারা পেটানো। যে সমস্ত লোকেরা ইহুদী-খৃষ্টানের চালচলন, কৃষ্টি-কালচার ভালবেসেছে এবং গ্রহণ করেছে, তাদেরকে তো ইহুদী খৃষ্টানরা বিভিন্ন কৌশলে লোহার দ্বারা পেটাচ্ছে। অর্থাৎ তাদেরকে জান্নাতের রাস্তা থেকে জাহান্নামের পথে নিয়ে যাচ্ছ। এখন তারা চাচ্ছে আলেম সমাজের ভিতরেও এই বদ আমল প্রবেশ করিয়ে দিতে। হযরত হারদুঈ রহ. বলতেন, দাওয়াতুল হকের কাজ হলো ব্যক্তি ও সমাজ জীবন হতে গোনাহের কাজ মিটিয়ে দেয়া, মুনকারাত দূর করা। আল্লাহপাক আমাদের সবাইকে এই কাজে সম্পৃক্ত করুন!\n[ এপ্রিল ১১, ২০১১ at ৯:২৯ পূর্বাহ্ণ ]\nমসজিদ, মাদরাসা, স্কুল, কলেজ, ভার্সিটি, পুলিশক্যাম্প, সেনাক্যাম্প, বাসষ্টান্ড মোটকথা সর্বস্থানে সর্ব মহলে গিয়ে মানুষকে ঈমান-আমল শেখানো ও ট্রেনিং দেয়া আলেমদের একান্ত দায়িত্ব।\n[ এপ্রিল ১২, ২০১১ at ১১:৫৪ পূর্বাহ্ণ ]


Shane Watson: বর্তমানে বিশ্বের সেরা ৫ ব্যাটসম্যানকে বেছে নিলেন ওয়াটসন! দ্বিতীয় স্থানে বাবর আজম, শীর্ষে রয়েছেন কে? - CricHunt\nApril 15, 2022 | 7:54 AM\nবর্তমান বিশ্বের সেরা ৫ জন ক্রিকেটার বেছে নেওয়া সত্যি কঠিন কাজ যে কোন ক্রিকেটারের জন্য। হাজারো ক্রিকেটারদের মধ্যে সর্বসাকুল্যে ৫ জন ক্রিকেটার থাকবেন পছন্দের তালিকায়? কাজটি কি মোটেও সহজ? এই কঠিন কাজটি কে অবলীলায় সম্পন্ন করলেন অস্ট্রেলিয়ার প্রাক্তন ক্রিকেটার শেন ওয়াটসন। তিনি বর্তমানে বিশ্বের সেরা ৫ জন ব্যাটসম্যান বেছে নিয়েছেন। ওয়াটসনের তালিকায় বিশ্বের সেরা পাঁচ ব্যাটসম্যানের মধ্যে রয়েছেন বিরাট কোহলি, স্টিভ স্মিথ, জো রুট, কেন উইলিয়ামসন এবং পাকিস্তানের ব্যাটসম্যান বাবর আজম।\nইতিপূর্বে শেন ওয়াটসন “বেস্ট ফোর” বেছে নিয়েছিলেন। তবে আন্তর্জাতিক ক্রিকেটে বাবরের হঠাৎ উত্থানের কারণেই এই তালিকায় যোগ দিয়েছে বাবর আজমের নাম। সম্প্রতি অস্ট্রেলিয়ার বিরুদ্ধে বিধ্বংসী ব্যাটিং করেছেন পাক অধিনায়ক বাবর আজম। আর এ কারণে আইসিসি কর্তৃক মাসের সেরা ক্রিকেটারের (player of the month) পুরস্কার পেয়েছেন বাবর। জোড়া শতকের পর অবশ্য তাকে ছাড়া সেরা ৫ খুঁজে নেওয়া যেকোনো ক্রিকেট বিশেষজ্ঞের পক্ষে যথেষ্ট কঠিন কাজ।\nঅস্ট্রেলিয়ান প্রাক্তন ক্রিকেটার শেন ওয়াটসন বর্তমান সময়ে সেরা পাঁচ ক্রিকেটারের মধ্যে বিরাট কোহলির জন্য আলাদা মাত্রা যোগ করেছে। তিনি সংবাদ মাধ্যমে দেওয়া এক সাক্ষাৎকারে উল্লেখ করেন, সম্প্রতি দুই এক বছর আন্তর্জাতিক ক্রিকেটে ধারাবাহিকতা নেই বিরাট কোহলির। তাই বলে এই নয় যে, ও ঘুরে দাঁড়াবে না। এখনো ব্যাট হাতে মাঠে নামবে ক্রিকেটপ্রেমীদের মধ্যে আলাদা শিহরণ ওঠে। টেস্ট ক্রিকেটের ক্ষেত্রে সবার চেয়ে এগিয়ে থাকবে ভারতের সদ্য প্রাক্তন অধিনায়ক। এরপর অবশ্য দ্বিতীয় স্থানে জায়গা করে নিয়েছেন পাক অধিনায়ক বাবর আজম। তৃতীয় স্থান দখল করেছেন কিউই তারকা কেন উইলিয়ামসন। চতুর্থ এবং পঞ্চম স্থানে যথাক্রমে স্টিভ স্মিথ এবং জো রুটকে রেখেছেন শেন ওয়াটসন।\nRelated Topicsaustralian cricketerBabar Azamkane williamsonSHANE WATSONVirat Kohli\nKKR Vs SRH: ব্যর্থ রাহানে, আজ হায়দ্রাবাদের বিপক্ষে গুরুত্বপূর্ণ ম্যাচে কেমন হতে পারে কলকাতার শক্তিশালী একাদশ?


সেকিরো: শ্যাডোওস ডাই টুয়াইস Info. About. What's This?\n★ সেকিরো: শ্যাডোওস ডাই টুয়াইস\nসেকা জানেন: ছায়া মারা নিমা একটি কর্ম-aadvance ভিডিও গেম. Fromstate এটি সৃষ্টি করে এবং কাজ করে, এটা করার দ্বারা প্রকাশিত. এই খেলা ছিল, মার্চ 22, 2019 তারিখ বিশ্বের প্রকাশিত হয় মাইক্রোসফট উইন্ডো, প্লেস্টেশন4এবং এক্সবক্স ওয়ান জন্য. এই খেলা, Sengoku যুগের এক Sinovic দ্বারা অনুসরণ, যার নাম আর্থ. তিনি একটি samurai এর উপর প্রতিশোধ গ্রহণ করার চেষ্টা করে, কারণ সামুরাই তাকে আক্রমণ করেছিল এবং তার লর্ডস অপহরণ.\nসেকা জানেন: ছায়া মারা নিমা একটি কর্ম-aadventure গেম, যা তৃতীয় ব্যক্তি, একটি ছোট খেলা. Fromstars "কুল" সিরিজের তুলনায় এই খেলা, ভূমিকা-বাজানো, বিষয়বস্তু কম চরিত্র সৃষ্টি নেই, নিজের অবস্থা, স্তর আপ, সিস্টেম, এবং, সেখানে কোন মাল্টিপ্লেয়ার সিস্টেম নেই.\nযাইহোক, এই গেমটি ইন আছে নিজস্ব উপাধি উন্নয়ন করার উপায় একটি "দক্ষতা গাছ" এবং cellemetry নিজের ক্ষমতা পরিবর্তন করার উপায়. গোপন শত্রুদের পরাজিত করার জায়গা কেটে একটানা ব্যবহার করা হয়, শত্রুদের ভারসাম্য হত্যা করা হয়, যা পরে তাদের এক হিট নষ্ঠ করার সুযোগ.\nতাছাড়া, এই খেলা গোপন করার ক্ষমতা থাকতে হবে, যার ফলে প্লেয়ার সঙ্গে সঙ্গে তাদের শত্রু সর্বনাশ করতে পারেন, তাহলে তাদের নিঃশব্দ করা হতে পারে. অবশেষে, সেকা জানেন বিভিন্ন ধামা ধরা করতে সক্ষম ব্যবহার -- যেমন একটি Grappling হুক বা টর্চ.\nযদি কোনো কারণে সেকা জানেন, মারা পড়া, প্লেয়ার করতে চান, তাকে যে স্থান মধ্যে, পুনর্জাগরিত করতে পারেন.\nWikipedia: সেকিরো: শ্যাডোওস ডাই টুয়াইস\nসেকিরো: শ্যাডোওস ডাই টুয়াইস, ২০১৯-এর ভিডিও গেম. সেকিরো: শ্যাডোওস ডাই টুয়াইস,\nসেকিরো: শ্যাডোওস ডাই টুয়াইস ২০১৯-এর ভিডিও গেম. সেকিরো: শ্যাডোওস ডাই টুয়াইস


গরীব দু:স্থদের জন্য আল-মানারের ফ্রি মেডিক্যাল ক্যাম্প\n৭০০ রোগীকে বিনামূল্যে স্বাস্থ্য সেবা প্রদান\nপ্রকাশিত: ২৫ নভেম্বর, ২০১৮ ০২:১৩:৩৩\t||\tপরিবর্তিত: ২৫ নভেম্বর, ২০১৮ ০২:১৩:৩৩\nনিজস্ব সংবাদদাতা, প্রজন্মনিউজ২৪.কম: বিশ্ব শিশুদিবস উপলক্ষ্যে কেরানীগঞ্জ ও সাভারের শ্যামলাসীতে সম্প্রতি ৭০০ রোগীকে বিনামূল্যে স্বাস্থ্যসেবা প্রদান করেছে আল-মানার হাসপাতাল লিমিটেড।\nএদিন আল-মানার হাসপাতালের উদ্যোগে বিনামূল্যে কনসালটেশন, ডায়াবেটিস-চেকআপ, ব্লাড গ্রুপ-চেক আপ, ব্লাড প্রেসার-চেক আপ, ওজন নির্ণয়সহ আরো বেশ কিছু রোগের চিকিৎসা দেওয়া হয়।\nগত ২১শে নভেম্বর বুধবার সাভারের শ্যামলাসীতে সকাল ১০টা থেকে বিকাল ৪টা পর্যন্ত এ সেবা প্রদান করা হয়। সামাজিক দায়বদ্ধতা থেকেই ফ্রি মেডিকেল ক্যাম্পের ধারাবাহিক আয়োজনের অংশ হিসেবে বিশ্ব শিশুদিবসে আল-মানার হাসপাতাল কতৃপক্ষ এ বিশেষ উদ্যোগ নেয়।\nমেডিকেল ক্যাম্পে ১১ জন বিষেশজ্ঞ চিকিৎসকগণ সেবা প্রদান করেছেন। এরমধ্যে ছিলেন শিশু বিষেশজ্ঞ অধ্যাপক ডাঃ এম এ কে আজাদ চৌধুরী, অধ্যাপক ডাঃ চৌধুরী মোঃ হায়দার আলী, ডাঃ মুহাম্মদ আবদুল হাই। গাইনী বিভাগের অধ্যাপক ডাঃ মাছুদা বেগম, অধ্যাপক ডাঃ আরিফা আক্তার জাহান সোমা, ডাঃ নিলুফা পারভীন।\nমেডিসিন বিভাগের ডাঃ মোহাম্মদ জাকির হোসেন, ডাঃ মাহাবুব হাসান মামুন, ডাঃ মোঃ আবদুর রশিদ। এছাড়া অর্থোপেডিক ও স্পাইন বিভাগের ডাঃ আব্দুল্লাহ আল মাহমুদ ও ডাঃ মোঃ আব্দুর রাজ্জাক- নাক, কান ও গলা বিভাগ। এ ক্যাম্পের সার্বিক ব্যয় বহন করে আল-মানার হসপাতাল কতৃপক্ষ।\nউক্ত ক্যাম্পে আরো উপস্থিত ছিলেন আল-মানার হসপাতাল এর সম্মানিত ম্যানেজিং ডাইরেক্টর ডাঃ মোঃ এনায়েত উল্লাহ, পরিচালক মোঃ আমির হোসেন।\nএ সময় ডা: মো: এনায়েত উল্লাহ বলেন, ‘‘সমাজের সকল শ্রেণীর মানুষের স্বাস্থ্য সেবা নিশ্চিত করতে আল-মানার হাসপাতাল সব সময় বদ্ধপরিকর। একশ্রেনীর মানুষ সকল সেবা পাবেন আর গরীব লোকেরা তার মৌলিক অধিকার থেকে বঞ্চিত হবেন এমনটা আল-মানার হাসপাতাল বিশ্বাস করেনা। আমাদের সাধ্যের মধ্যে প্রতিবারের মতো এবারও আমাদের এ ক্ষুদ্র প্রয়াস কিছু মানুষ তাদের দোর গোড়ায় স্বাস্থ্যসেবা পাবেন বলে আমরা মনে করি। এ ধারা অব্যহত রাখতেও আমরা সব সময় প্রস্তুত।’’\nতিনি আরো বলেন, ‘‘তবে আল-মানার হাসপাতালের এ প্রচেষ্ঠা সমাজের চাহিদার তুলনায় খুবই অপ্রতুল। সরকারী বিভিন্ন উদ্যোগের পাশ্বাপার্শ্বি বেসররকারী যে সকল হাসপাতাল রয়েছে তারাও যদি একই সাথে এগিয়ে আসেন তবে সমাজের নিম্নবিত্ত মানুষের স্বাস্থ্যসেবার অভাব পূরণ অনেকাংশে লাঘব হবে।’’\nএ সময় দিনব্যাপী এ মেডিকেল ক্যাম্প তদারক করেন হাসপাতালের পরিচালক ডাঃ মোঃ এ কে এম শামসুজ্জেহা ও এডমিন ম্যানেজার এম. বদরুল ইসলাম।\nক্যাম্পে অন্যান্য বিভাগের মধ্যে বিজনেস ডেভেলপমেন্ট বিভাগের পাঁচজন মেডিকেল টেকনোলজিস্ট, দুইজন নার্স, দুইজন কাষ্টমার কেয়ারসহ আরো ১১ জন জনবল সার্বক্ষনিক দ্বায়িত্ব পালন করেন।\nএছাড়াও কনসালটেন্ট, স্টাফ ও মালামাল আনা নেওয়ার জন্য সার্বক্ষনিক ২ টি গাড়ি নিয়োজিত ছিল। ক্যাম্পে অংশ নেয়া সকলের জন্য সকালের নাস্তা, রিফ্রেশমেন্টে চা-বিস্কুট ও দুপুরের খাবারের ব্যাবস্থা রাখা হয়।\nতাৎক্ষণিক মাথা ব্যথা দূর করার উপায়\nরোজায় ডায়াবেটিস রোগীরা খাবেন যে ভাবে\nএ বছরই ৪৭৯২ চিকিৎসক নিয়োগ: স্বাস্থ্যমন্ত্রী\nরোজা রেখে কি ইনসুলিন নেওয়া যাবে?\nশরীরে স্যালাইন নিয়েই রোগী দেখছেন অসুস্থ ডাক্তার, ছবি ভাইরাল\nবিনামূল্যে হবে থ্যালাসেমিয়া রোগীদের রক্ত পরিসঞ্চালন\nরমজানে খেজুর খাওয়ার উপকারীতা


জাতীয় পরিচয়পত্র সংশোধনে ফি নেওয়া হবে – bangla media and entertainment news\nHome » তথ্য প্রযুক্তি » জাতীয় পরিচয়পত্র সংশোধনে ফি নেওয়া হবে\nজাতীয় পরিচয়পত্র সংশোধনে ফি নেওয়া হবে\nজাতীয় পরিচয়পত্র হারিয়ে গেলে, নষ্ট হলে, নবায়ন করতে হলে অথবা তথ্য সংশোধনের প্রয়োজন হলে মঙ্গলবার থেকে ১০০ থেকে এক হাজার টাকা পর্যন্ত নির্ধারিত হারে ফি নেওয়া হবে।\n২০০৮ সালে ছবিসহ ভোটার তালিকা তৈরির পর থেকে বিনামূল্যে এই সেবা দিয়ে আসছিল নির্বাচন কমিশনের (ইসি) জাতীয় পরিচয়পত্র নিবন্ধন বিভাগ।\nপ্রথমবার জাতীয় পরিচয়পত্র পাওয়ার জন্য নাগরিকদের কোনো টাকা দিতে হবে না। এ কার্ডের মেয়াদ ১৫ বছর। নতুন নিয়ম অনুযায়ী, নির্ধারিত সময়ের পর জাতীয় পরিচয়পত্র নবায়নেও ফি দিতে হবে।\nএ বিষয়ে জানতে চাইলে ইসি সচিব মো. সিরাজুল ইসলাম বলেছেন, দুই মাস আগেই এ সিদ্ধান্ত নেওয়া হয়েছে। ফি কার্যকর করতে বিধি মেনে প্রজ্ঞাপন ও গেজেট হয়েছে। সময় বাড়ানোর সুযোগ নেই।\nতিনি বলেন, মঙ্গলবার থেকে সংশোধিত লেমিনেটেড কার্ড নিতেও টাকা লাগবে। জরুরি কাজে প্রয়োজন হলে যে কোনো কার্ড নির্ধারিত ফি দিয়েই নিতে হবে।\nজাতীয় পরিচয়পত্র বাধ্যতামূলক না হলেও ভোটারের তথ্য যাচাইয়ে সরকারি-বেসরকারি একাধিক সংস্থার সঙ্গে চুক্তিবদ্ধ হয়েছে ইসি। ফলে নির্ভুল জাতীয় পরিচয়পত্র ব্যবহারও অঘোষিতভাবে ‘বাধ্যতামূলক’ হয়ে পড়েছে।\nকোন কাজে কত টাকা: জাতীয় পরিচয়পত্র নবায়নের ‘ফি’ ঠিক করা হয়েছে ১০০ টাকা। তবে জরুরি ভিত্তিতে নবায়নের জন্য দিতে হবে ১৫০ টাকা। কার্ড হারিয়ে ফেললে বা নষ্ট হলে আবার পরিচয়পত্র পেতে স্বাভাবিক সময়ের জন্য প্রথমবার আবেদনে ২০০ ও জরুরি আবেদনে ৩০০ টাকা ‘ফি’ নির্ধারণ করা হয়েছে। এ ছাড়া দ্বিতীয়বার ৩০০ টাকা (সাধারণ), ৫০০ টাকা (জরুরি) এবং পরবর্তী যে কোনোবার আবেদনে ৫০০ টাকা (সাধারণ) ও তৃতীয়বার জরুরিভাবে পেতে এক হাজার টাকা ফি নির্ধারণ করা হয়েছে।\nপরিচয়পত্র হারালে বা নষ্ট হলে বিকল্প পরিচয়পত্র সংগ্রহে ইসির নিবন্ধন অনু বিভাগে আবেদন করতে হয়। এ ক্ষেত্রে নতুন ফি কমিশন সচিব বরাবর পে-অর্ডার বা অনলাইন ব্যাংকিংয়ের মাধ্যমে জমা দিতে হবে। পরিচয়পত্র সংশোধনের ফি প্রথমবার ২০০, দ্বিতীয়বার ৩০০ ও পরে প্রতিবারই ৪০০ টাকা করে দিতে হবে। এ ছাড়া পরিচয়পত্রের তথ্য সংশোধনে প্রথমবার ১০০, দ্বিতীয়বার ২০০ ও পরের যে কোনোবার ৩০০ টাকা করে দিতে হবে।\nইসি সচিব জানিয়েছেন, নির্ধারিত ফি সোনালী ব্যাংকে ট্রেজারি চালান অথবা ইসি সচিবের অনুকূলে ব্যাংক ড্রাফটের মাধ্যমে কোড (নম্বর :১-০৬০১-০০০১-১৮৪৭) নম্বর উল্লেখ করে পরিশোধ করতে হবে।\nপরিচয়পত্রের তথ্য যাচাইয়ে যে কোনো সরকারি সংস্থা ও কর্তৃপক্ষকে এককালীন পাঁচ লাখ টাকা দিতে হবে। প্রতিটি তথ্য প্রতিবার যাচাইয়ে খরচ করতে হবে দুই টাকা। সরকারি সংস্থা ও বিধিবদ্ধ কর্তৃপক্ষকে তথ্য-উপাত্ত সরবরাহের ক্ষেত্রে এককালীন পাঁচ লাখ টাকা ‘সার্ভিস চার্জ’ ধরা হয়েছে। প্রতিটি উপাত্ত সরবরাহে এক টাকা করে দিতে হবে। প্রতিবছর এক লাখ টাকায় এই সেবা নবায়ন করা যাবে।\nসারাদেশ থেকে ঢাকায় প্রতিনিয়তই কয়েক লাখ মানুষ ইসির এনআইডি কার্যালয়ে এই সেবা নিতে আসেন। সেখানে দালাল চক্র এবং এনআইডির কর্মকর্তা-কর্মচারীদের নানামুখী হয়রানির শিকার হতে হয় তাদের। এসব সমস্যা প্রতিকারে কার্যকর কোনো পদেক্ষপ নিতে দেখা যায় না। প্রধান নির্বাচন কমিশনারসহ অন্য কমিশনাররা একাধিকবার বলেছেন, দেশব্যাপী ইসি সার্ভার স্টেশন চালু হলে উপজেলা পর্যায় থেকেই মানুষ এই সেবা পাবেন। সে ক্ষেত্রে কারও ঢাকায় আসার প্রয়োজন হবে না। তবে কবে নাগাদ সার্ভার স্টেশনের নেটওয়ার্কিংয়ের কাজ শেষ হবে, তা কেউ নিশ্চিত করে বলতে পারছেন না।\nইসির সংশ্লিষ্ট কর্মকর্তা বলেন, মঙ্গলবার থেকে ফি নিয়ে সাধারণ ও জরুরি সেবা দিতে যে প্রস্তুতি দরকার,তা ইসির নেই। নির্দিষ্ট বিভাগ বা জেলার ভোটারের জন্য কোন ডেস্ক কাজ করবে, ওয়ান স্টপ সার্ভিস থাকবে কি-না, কল সেন্টারের সুযোগ রাখা হবে কি-না এবং সার্বিক ব্যবস্থাপনা কেমন হবে- এসব নিয়ে এখন পর্যন্ত কোনো নির্দেশনা কর্মকর্তাদের দেওয়া হয়নি।\nএ বিষয়ে এনআইডির প্রধান ব্রিগেডিয়ার জেনারেল সুলতানুজ্জামান মো. সালেহ উদ্দীন বলেন, কোথায় কীভাবে ফি জমা দেওয়া যাবে, সে বিষয়ে বিস্তারিত জানিয়ে গণবিজ্ঞপ্তি প্রকাশ করা হবে। গণমাধ্যমেও তা প্রচার করা হবে।\nতিনি বলেন, ১ সেপ্টেম্বরের আগে যারা সেবা পেতে আবেদন করেছেন, তাদের কোনো অর্থ ব্যয় করতে হবে না। মানুষকে সচেতন করার জন্য এই ফি ধার্য করা হয়েছে।\nদেশে বর্তমানে নয় কোটি ৬২ লাখ ভোটারের জাতীয় পরিচয়পত্র দিতে সব মিলিয়ে সরকারের খরচ হয়েছে ৫০০ কোটি টাকার মতো। আর এই কার্ড নবায়ন থেকে আয় হবে হাজার কোটি টাকা। প্রতিদিন জাতীয় পরিচয়পত্র সংশোধন, পরিবর্তন ও হারানোর বিষয়ে গড়ে প্রায় এক হাজার ১০০ নতুন আবেদন পড়ে। বর্তমানে যে লেমিনেটিং করা ম্যানুয়াল কার্ড দেওয়া হয়েছে, তার মেয়াদ ১৫ বছর। তবে আগামীতে যে স্মার্টকার্ড দেওয়া হবে,তার মেয়াদ হবে ১০ বছর। ফলে আগামী ১০ বছর পর এই কার্ড নবায়ন করতে হবে সবাইকে। বর্তমানে দেশের নয় কোটি ৬২ লাখের বেশি ভোটারের তথ্য সংরক্ষিত রয়েছে ইসির তথ্যভাণ্ডারে। এ ছাড়া ১৮ বছরের কম বয়সীদেরও কার্ড দেওয়ার পরিকল্পনা রয়েছে ইসির।\nPrevious প্রথমবারের মত একসঙ্গে শফিক তুহিন-নদী\nNext তারিন ও রাহুল আনন্দের ‘গানওয়ালা’


Print ঢাকা আবাহনী - ফরাশগঞ্জ\nস্পোর্টস রিপোর্টার ॥ প্রত্যাশার সঙ্গে প্রাপ্তির ফারাক থাকলে আগ্নেয়গিরির লাভার মতো ক্ষোভের বহির্প্রকাশ ঘটতেই পারে। ছোট দলের কাছে পয়েন্ট খোয়ানোতে সোমবার এমন দৃশ্যই দেখা গেল বঙ্গবন্ধু জাতীয় স্টেডিয়ামে। ‘মান্যবর বাংলাদেশ প্রিমিয়ার লীগ’ ফুটবলে দিনের প্রথম ম্যাচে অপেক্ষাকৃত দুর্বল দল ফরাশগঞ্জ স্পোর্টিংয়ের সঙ্গে গোলশূন্য ড্র করল শিরোপা প্রত্যাশী ঢাকা আবাহনী লিমিটেড। ‘নীলকুঠি’ শিবিরের কাছে দুই পয়েন্ট খোয়ানোর কারণে ক্ষেপে যায় ‘দ্য স্কাই ব্লু ব্রিগেড’-এর সমর্থকরা। খেলা শেষ হতে না হতেই তারা একের পর এক বোতল ছুড়ে মারে আবাহনীর ফুটবলারদের দিকে। সেই সঙ্গে ‘ফ্রি’ গালিগালাজ তো আছেই! এতে প্রথমে হতভম্ভ হলেও পরে আবাহনীর কিছু ফুটবলারকেও দেখা যায় উত্তেজিত ও মারমুখী হয়ে উঠতে। পুলিশ ও বাফুফে কর্মকর্তাদের হস্তক্ষেপে পরিস্থিতি শান্ত হয়। তখন মোহামেডান গ্যালারির দর্শকরা তখন পুরো ব্যাপারটি রসিয়ে রসিয়ে উপভোগ করছিল। করারই কথা, চিরপ্রতিদ্বন্দ্বীদের দুর্দশায় কে না মজা লুটতে চায়!এ নিয়ে টানা দুই ম্যাচ জয়বঞ্চিত থাকল গত লীগের রানার্সআপ আবাহনী (আগের ম্যাচে ০-১ গোলে হারে মুক্তিযোদ্ধার কাছে)। ৮ ম্যাচে এটা তাদের দ্বিতীয় ড্র (নিজেদের প্রথম ম্যাচে তারা ২-২ গোলে ড্র করেছিল রহমতগঞ্জের কাছে), পয়েন্ট ১৪। অবস্থান আগের মতোই, চতুর্থ। যদিও তাদের মতো সমান পয়েন্ট মোহামেডানেরও, তবে গোলগড়ে এগিয়ে থাকায় তৃতীয় অবস্থানটি ‘ব্ল্যাক এ্যান্ড হোয়াইট’রাই। পক্ষান্তরে সমান ম্যাচে বিস্ময়করভাবে এটা চতুর্থ ড্র ফরাশগঞ্জের! মজার ব্যাপার, ড্র করেই তারা সব পয়েন্ট পেয়েছে (৪)! এর আগে তারা ড্র করে ফেনী সকার (০-০), চট্টগ্রাম আবাহনী (২-২) এবং শেখ রাসেলের (২-২) সঙ্গে। রাসেলকে রুখে দিয়ে পয়েন্ট টেবিলে নিজেদের অবস্থানেরও এক ধাপ উত্তরণ ঘটিয়ে পুরনো ঢাকার ক্লাবটি। দশম থেকে চলে এসেছে নবম স্থানে। টপকে গেল চট্টগ্রাম আবাহনী লিমিটেডকে। চট্টগ্রাম আবাহনীরও সমান পয়েন্ট। তবে গোলগড়ে এগিয়ে থাকায় ফরাশগঞ্জই আপাতত তাদের ওপরে। ৩৫ মিনিটে পোস্টের প্রায় ২৫ গজ দূর থেকে ফরাশগঞ্জের ডিফেন্ডার সুশান্ত ত্রিপুরার শট আবাহনীর গোলরক্ষক জিয়াউর রহমান ঝাঁপিয়ে পড়ে প্রতিহত করার চেষ্টা করেন। বল সাইড পোস্ট ঘেঁষে মাঠের বাইরে চলে গেলে বিপন্মুক্ত হয় আবাহনী। প্রথমার্ধের ইনজুরি সময়ে আবাহনীর ঘানাইয়ান ফরোয়ার্ড ওসেই মরিসন বল নিয়ে বক্সে ঢুকে শট নেন। তবে সেই শট ক্ষিপ্রতার সঙ্গে লুফে নেন ফরাশগঞ্জের গোলরক্ষক সুজন চৌধুরী। ৬৫ মিনিটে নাহিদের ক্রসে ফরাশগঞ্জের বক্সে বল পান মরিসন। ফাঁকা পোস্টে শট নেন মরিসন। কিন্ত গোলরক্ষক সুজন চৌধুরী শুয়ে পড়ে পা দিয়ে বল ঠেকিয়ে দেন। তারপর সেই বল সতীর্থ ডিফেন্ডার সুশান্ত কর্নারের বিনিময়ে রক্ষা করে দলকে বাঁচান। ৭৭ মিনিটে ফরাশগঞ্জের নাইজিরিয়ান মিডফিল্ডার উচে ফেলিক্স সতীর্থ স্বদেশী মিডফিল্ডার আকিনইয়েলে পিটারকে বল পাস দেন। পিটার বক্সে দাঁড়ানো আরেক মিডফিল্ডার নাজমুল ইসলাম রাসেলকে বল দিলে তিনি যে তীব্র শটটি নেন, তা শেষ পর্যন্ত লক্ষ্যভ্রষ্ট হয়। রেফারি আবদুল হান্নান খেলা শেষের বাঁশি বাজালে হতাশা নিয়ে আবাহনী এবং আনন্দ নিয়ে মাঠ ছাড়ে ফরাশগঞ্জ দল। তবে তার আগে ঘটে সেই ‘বোতল-বৃষ্টি!’


জুলাই 30, 2019 সেরা ওয়েব ট্রেডিং প্লাটফর্ম লেখক নওরিন ঘটক 77965 দর্শকরা\nগত ২৫ জানুয়ারি বার্লিনে জার্মানির ২৮ সদস্যবিশিষ্ট কয়লা কমিশনের ২১ ঘণ্টাব্যাপী সভায় আগামী ২০৩৮ সালের মধ্যে ক্রমান্বয়ে কয়েক ধাপে কয়লা উৎপাদিত জ্বালানি থেকে সরে আসার সিদ্ধান্ত গৃহীত হয়েছে। এর আগে জার্মানিতে পরিবেশবাদীদের দীর্ঘদিনের প্রতিবাদ ও আন্দোলনের পরিপ্রেক্ষিতে জার্মান সরকার ১৭টি আণবিক চুল্লি বন্ধ করে দেওয়ার বিষয়ে ২০১১ সালে এথিক কমিশন গঠন করেছিল। আপাতসিদ্ধান্ত অনুযায়ী ২০২২ সালে জার্মানির সব আণবিক চুল্লি থেকে উৎপাদিত জ্বালানি কেন্দ্রগুলো বন্ধ হয়ে যাবে। Superuser পক্ষে গ্রাফিক অ্যাপ্লিকেশন চলমান জন্য বিশেষ ইউটিলিটি আছে। তারা অলিম্পিক ট্রেড ট্রেডমার্কসমূহ সব প্রয়োজনীয় পরিবেশ ভেরিয়েবল এবং অনুমতি বজায় রাখা। কে-ডি-তে, এটি kdesu কমান্ড, এবং গনোমে, gksu কমান্ড।\nঅলিম্পিক ট্রেড ট্রেডমার্কসমূহ - বাইনারি বিকল্পটি কী\n9. ভারতীয় শৈলী কর্মক্ষেত্র পূর্ব, পশ্চিম, বা উত্তর হতে হবে। অলিম্পিক ট্রেড ট্রেডমার্কসমূহ চার্টটিতে মার্কিন ডলারে প্রতি 1 ট্রাই আউন্সে বর্তমান সোনার মূল্য নির্দেশ করে।\nনতুন নিয়ম, অর্থ মন্ত্রণালয় দ্বারা ড্রাফট, একটি নিয়ন্ত্রিত বিদেশী কোম্পানি হিসেবে, একটি রাশিয়ান নাগরিক রাজধানী অন্তত 1% পণ আছে যা একটি অফশোর অঞ্চলে কোন কোম্পানী লেবেল. এই ধরনের একটি সত্তা রাজধানী অন্তত 1% এর প্রতিটি ধারক রাশিয়ান কর্তৃপক্ষের বার্ষিক তাদের ধারনের সম্পর্কে রিপোর্ট করা উচিত. রাশিয়া কর দিতে হবে এই ধরনের একটি সত্তা অন্তত 10% হোল্ডার: কোম্পানি করের হার লভ্যাংশ ছিনতাই অফশোর সত্তা, মুনাফা 20% দাঁড়ানো হবে; ব্যক্তির জন্য যখন হার 13% এ.\nআপীলের পর, পাঠ্যটি প্রধান বিষয়গুলিকে রূপান্তরিত করে যা চিঠিটি নিবেদিত। সুতরাং, ঘটনা, ঘটনা, চিঠি লেখার কারণ যে বর্ণনা করা যেতে পারে। এছাড়াও নিয়ন্ত্রক দলিল, কাজ, নির্দেশাবলী ইত্যাদি লিঙ্ক থাকতে পারে চিঠিটির উদ্দেশ্য বা কারণ উল্লেখ করতে ভুলবেন না। গুড আলোকচিত্রী এক মাসে অধিক 700 ডলার উপার্জন করতে পারেন।\nঅলিম্পিক ট্রেড ট্রেডমার্কসমূহ - জনপ্রিয় ফরেক্স ট্রেডিং কৌশল\nকমোডিটি অধিভুক্ত। ইন্টারনেটে আয় এটা সম্ভব বিভিন্ন পণ্যের বাস্তবায়নের টাকা পেতে সহজ করে তোলে। হাইড্র্রেট নিয়মিত বিরতি নিতে এবং নোট করা। নোট আপনাকে আপনার ট্রিপ রিপোর্ট লিখতে সহায়তা করবে, এবং পানি আপনাকে স্বাস্থ্যকর এবং চলন্ত রাখবে। কনভেনশন সেন্টার কুখ্যাতভাবে শুষ্ক, গরম পরিবেশ - প্রস্তুত করা।\nএবং এর অর্থ কি? "ঘূর্ণিত"? বিভ্রান্ত করবেন না শেয়ার ব্যবসায়ীদের সঙ্গে বৈদেশিক মুদ্রার রান্নাঘর। রান্নাঘরের বিপরীতে, তাদের ক্লায়েন্টদের অর্থ উপার্জন যখন স্টক দালাল উপকার। স্টকব্রোকাররা লাইসেন্সযুক্ত পেশাদার যারা বিনিয়োগকারীদের পক্ষে সিকিউরিটিগুলি কিনে ও বিক্রি করে। দালালরা অলিম্পিক ট্রেড ট্রেডমার্কসমূহ বিনিয়োগকারীদের পক্ষে স্টক কেনার এবং বিক্রি করে স্টক এক্সচেঞ্জ এবং বিনিয়োগকারীদের মধ্যে মধ্যস্থতাকারীদের হিসাবে কাজ করে।\nজিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়ার পক্ষে যুক্তিতর্ক উপস্থাপন শেষ। তবে এ মামলায় বাকি দুই আসামির বিরুদ্ধে যুক্তিতর্ক শুনানি শুরু হয়েছে। আসলে দিনগুলো এখনো আছে, শুধু সিস্টেমটা পরিবর্তন হয়েছে। এই ব্যাপার বেশ অনেক কথায় লিঙ্কবিল্ডিং যখন গলার কাঁটা, সমাধান তখন হাতের মুঠোয় লেখাটিতে উল্লেখ করেছি।\nআপনার শেয়ারগুলি যদি ফিজিক্যাল ফর্মে থাকে, তাহলে ডিপি আপনার থেকে ডিমেটিরিয়ালাইজ করার জন্য পৃথক পৃথক ভাবে চার্জ নিতে পারে। রাষ্ট্র ও মূলধারার রাজনীতিতে গণতন্ত্রহীনতা, সুশাসন অন্তর্হিতকরণ এবং বিভাজন -বিদ্বেষ ছড়িয়েছে মূলধারার রাজনৈতিক দলগুলি। এই শ্বাসরুদ্ধকর পরিস্থিতিতে এখানে জঙ্গীবাদের প্রাথমিক স্তর সম্পন্ন করা হয়েছে। দ্বিতীয় স্তরে ভয় ছড়িয়ে দেবার জন্য হত্যা, হামলা অব্যাহত রয়েছে। এ থেকে বাঁচতে হলে রাষ্ট্রের প্রাতিষ্ঠানিক সক্ষমতা এবং জনসম্পৃক্ততার বিষয়টি সবার আগে চলে আসবে। এই সক্ষমতা কর্তৃত্ববাদের কবলে পড়ে দলদাসে পরিনত হয়েছে। জঙ্গী হামলা রাষ্ট্রের প্রাতিষ্ঠানিক সক্ষমতায় আঘাত হেনেছে। একের পর এক আক্রমন, হত্যার প্রধান কুশীলবদের চিহ্নিত না করে চলমান সাঁড়াশি অভিযান কতটা কার্যকরী হবে সে প্রশ্ন থেকেই গেল!\nসি # তে, টিসিপি সংযোগ স্থাপন করতে (বিদ্যমান শ্রোতার কাছে), আপনি প্রথমে একটি টিসিপি ক্লায়েন্ট তৈরি করুন। আপনি যদি TcpClient কন্সট্রকটারের জন্য কোনও নির্দিষ্ট বিন্দু নির্দিষ্ট না করেন তবে এটি ডিফল্ট মানগুলি ব্যবহার করে - এক উপায় বা অন্য, স্থানীয় শেষ বিন্দু নির্ধারিত হয়। তারপর আপনি তৈরি ইনস্ট্যান্সে সংযুক্ত পদ্ধতি কল করুন। এই পদ্ধতির অন্য শেষ বিন্দু বর্ণনা একটি পরামিতি প্রয়োজন।\nভোক্তাদের ঘনত্বের ক্ষতি জল অলিম্পিক ট্রেড ট্রেডমার্কসমূহ সরবরাহ ব্যবস্থা বা পানি সরবরাহের অন্যান্য উত্স থেকে পানি দিয়ে ভরা হয়। বয়লার পানি খাওয়ানোর আগে উপযুক্ত চিকিত্সা সাপেক্ষে। কি বিটকয়েন অনেক, কিন্তু না প্রত্যেকের কাছে পরিচিত হয়। - ফরেক্স পোর্টাল ট্রেড ইতিমধ্যে এই ভার্চুয়াল মুদ্রা নামক অনুগত একটি নিবন্ধ ছিল: «বিটকয়েন: কিভাবে করতে? cryptocurrency এবং এটি আয় সম্পর্কে পুরো সত্য! "।\nঘ. উদ্দীপকে উল্লিখিত প্রক্রিয়াটি প্রোগ্রাম তৈরির ধাপের সাথে কীভাবে সম্পর্কিত বিশ্লেষণ কর। ৪ সচরাচর বা সাম্প্রতিক সময়ে সে সব অলিম্পিক ট্রেড ট্রেডমার্কসমূহ কোম্পানির শেয়ারের দর বেশি মাত্রায় উঠানামা করছে এবং বেশি পরিমাণে কেনা বেচা হচ্ছে এমন সব শেয়ার। বিশেষ ক্ষেত্রে বিশেষ কোন শেয়ারের দর কতদিন পরপর উঠানামা করে সে বিষয়ে ধারণালাভ।


প্রকাশ : ২৭ সেপ্টেম্বর, ২০১৬ ১৫:১৯:২৭আপডেট : ২৭ সেপ্টেম্বর, ২০১৬ ১৫:৩৪:৫০\nএইবার গুগল সাবালক হল। পাক্কা ১৮ বছর বয়স তার! মানে, ফূর্তিও অন্তহীন! দেদার মজার সেই ছবিই ধরা দিল গুগলের নতুন ডুডলে। মাথায় একটা গোলাপি ত্রিকোণা টুপি পরে, যেটা থেকে কি না একটা হলুদ বলও ঝুলছে, জন্মদিন পালনে ব্যতিব্যস্ত আমাদের বড় আদরের গুগলের G। নীল সেই G বাগে পেয়েছে একটা লম্বাটে সবুজ বেলুনকে। তার পর আর সেটাকে ফুলিয়ে ফাঁপিয়ে বড় করতে কত সময় লাগে!\nতথ্যপ্রযুক্তি বলবে, ব্যাপারটা স্রেফ একটা পেজের সঙ্গে অনেকগুলো পেজের সংযুক্তি, আর কিছুই নয়। তবু, এতটাও যান্ত্রিক ভাবে গুগল-কে মানতে মন চায় না। সে আমদের সব সময়ের সঙ্গী। মানুষ হারিয়ে যায়। কিন্তু, গুগলের সার্চ ইঞ্জিনে কিছুই হারায় না।\nকিন্তু, তার শুরুটা? সহজ করে যদি বলি জন্মদিন? আজ ২৭ সেপ্টেম্বর, সগৌরবে জন্মদিন পালন করছে গুগল। অতএব, এটাই তার শুরুর দিনও- এমন হিসেবে পৌঁছানোটাই কি যুক্তিসঙ্গত নয়? স্বাভাবিক হিসেব তো তাই বলে! কিন্তু, দেখা যাচ্ছে, এক্ষেত্রে দুইয়ে দুইয়ে চার করা যাবে না।\nকেন না, এই ২৭ সেপ্টেম্বর জন্মদিনের তারিখ হিসেবে সর্বসম্মত হয়েছে এই তো সেদিন! ২০০৬ সাল থেকে! কিন্তু, তার ঠিক আগের বছরেই, মানে ২০০৫এ গুগল জন্মদিন পালন করেছে ২৬ সেপ্টেম্বর। আবার ২০০৪ এ যখন ৬ বছরের জন্মদিনে মেতেছে, তখন সেই দিনটা ছিল ৭ সেপ্টেম্বর। তার আগের বছরে জন্মদিন পালন করা হয়েছিল ৮ সেপ্টেম্বর। ও দিকে, তথ্যপ্রমাণ বলছে, আদতে গুগল অফিস তৈরি হয়েছিল ১৯৯৮ সালে। কেউ কেউ আবার আরও একধাপ এগিয়ে, দুই গুগল মালিক ল্যারি পেজ এবং সার্জি ব্রিন যখন গবেষণাগারে গুগল নিয়ে পরীক্ষা-নিরীক্ষায় ব্যস্ত, সেই ১৯৯৬ সালটাকে গুগলের জন্মের বছর বলতে চান!\nকারণটা সঠিক জানা যায় না। গুগল নিজেই জানায়নি। তবে, ২০১৩ এর সেপ্টেম্বরে একটা কৈফিয়ত দিয়েছিল ঠিকই! তারা আর নানা রকম তারিখে নয়, ২৭ সেপ্টেম্বরটাকেই জন্মদিনের তারিখ হিসেবে পাকাপাকি ভাবে বেছে নিল।\nদেখুন গুগলের জন্মদিনের ভিডিও:


ক্ষতিপূরণের কোটি টাকা পাবে রাজীবের পরিবার? - bd Metro News\nক্ষতিপূরণের কোটি টাকা পাবে রাজীবের পরিবার?\nMay 8, 2018 bdmetronews\nবিডিমেট্রোনিউজ ডেস্ক ॥ এপ্রিলের শুরুতে ঢাকায় দুই বাসের রেষারেষিতে হাত হারানোর পর চিকিৎসাধীন অবস্থায় মারা যাওয়া তিতুমীর কলেজের শিক্ষার্থী রাজীব হোসেনের পরিবারকে আজ এক কোটি টাকা ক্ষতিপূরণ দেয়ার নির্দেশ দিয়েছে হাইকোর্ট।\nবাংলাদেশে সড়ক দুর্ঘটনায় আহত বা নিহত ব্যক্তির পরিবারকে এ ধরণের ক্ষতিপূরণ দেবার ঘটনা এটি তৃতীয়। এর আগে বাংলাদেশে আরও দুটি বহুল আলোচিত সড়ক দুর্ঘটনার ক্ষেত্রে ক্ষতিগ্রস্থদের পরিবারকে এরকম ক্ষতিপূরণের নির্দেশ দিয়েছিল আদালত। কিন্তু এই দুটি ঘটনায় এখনো পরিবারের কাছে ক্ষতিপূরণের অর্থ পৌঁছায়নি। এসব নিয়ে আইনি লড়াই এখনো শেষ হয়নি।\nগত ৩রা এপ্রিল বিআরটিসি ও স্বজন পরিবহনের দুই চালকের বেপরোয়া বাস চালানোর শিকার হয়ে হাত কাটা পড়ে রাজীবের। এরপর আশংকাজনক অবস্থায় তাকে হাসপাতালে ভর্তি করা হয়। পরদিন ঢাকার সংবাদমাধ্যমে প্রকাশিত ছবিতে দেখা যায় পাশাপাশি লেগে থাকা দুটি বাসের মধ্যে ঝুলে আছে বিচ্ছিন্ন একটি হাত। বিচ্ছিন্ন হাতের সেই ছবি দেখে আঁতকে উঠেছেন বহু মানুষ। সামাজিক মাধ্যমে চাঞ্চল্য এবং বিতর্ক সৃষ্টি করে ঘটনাটি। এর পর ৪ এপ্রিল একটি রিট আবেদন করেন সুপ্রিম কোর্টের আইনজীবী ব্যারিস্টার রুহুল কুদ্দুস কাজল।\nচিকিৎসাধীন অবস্থায় ১৭ এপ্রিল রাজীব মারা যান। রুহুল কুদ্দুস কাজল বলেন, আদালত বিআরটিসি ও স্বজন পরিবহনকে আগামী এক মাসের মধ্যে এক কোটি টাকা ক্ষতিপূরণের অর্ধেক পরিশোধের নির্দেশ দিয়েছে। এই অর্থ নিহত রাজীবের খালা এবং তার গ্রাম বাউফলের সাবেক চেয়ারম্যানের ছেলের নামে সোনালী ব্যাংকের প্রিন্সিপাল শাখায় একটি অ্যাকাউন্ট করে রাখতে হবে। সেটি রাজীবের দুই অপ্রাপ্তবয়স্ক ভাইয়ের জন্য ব্যয় করা হবে। রুহুল কুদ্দুস কাজল কাজল জানিয়েছেন, বাকী অর্ধেক অর্থ প্রদানের সময় নির্ধারণের জন্য ২৫ জুন আদালতে শুনানি হবে।\nক্ষতিপূরণ মেলেনি: গুরুত্বপূর্ণ ব্যক্তি না হলে অথবা প্রচারমাধ্যমের আলোচিত না হলে সাধারণত আহত বা নিহত ব্যক্তি বা তার পরিবারের ক্ষতিপূরণ পাওয়ার আশাই থাকে না। সেই সঙ্গে ক্ষতিগ্রস্ত পরিবারকে আদালতের এ ধরণের ক্ষতিপূরণ দেবার ঘটনাও খুব একটা ঘটে না বাংলাদেশে। ফলে আজকের এই রায় কি সড়কে নিরাপত্তা বাড়ানোর ক্ষেত্রে কোন উদাহরণ তৈরি করবে?\nবাংলাদেশ যাত্রী কল্যাণ সমিতির মহাসচিব মোজাম্মেল হক চৌধুরী বলেন, বাংলাদেশে সড়ক দুর্ঘটনায় আহত বা নিহত ব্যক্তির পরিবারকে ক্ষতিপূরণ দেবার ঘটনা এটি তৃতীয়। এর আগে ১৯৮৯ সালে দৈনিক সংবাদ পত্রিকার বার্তা সম্পাদক মোজাম্মেল হোসেন মন্টু গাড়ির ধাক্কায় নিহত হন। ২০১৪ সালে আদালত নির্দেশনা দিয়েছিল তার পরিবারকে সাড়ে তিন কোটি টাকা পরিশোধের। কিন্তু এখনো ঐ পরিবার ক্ষতিপূরণ পায়নি।\nএরপর ২০১১ সালে বিপরীতগামী যাত্রীবাহী একটি বাসের সঙ্গে মুখোমুখি সংঘর্ষে মাইক্রোবাসে থাকা চলচ্চিত্র নির্মাতা তারেক মাসুদ ও এটিএন নিউজের প্রধান নির্বাহী মিশুক মুনীরসহ পাঁচজন নিহত হন। সেই মামলায় আদালত ক্ষতিগ্রস্ত পরিবারগুলোকে সোয়া তিন কোটি টাকা ক্ষতিপূরণ দেবার আদেশ দিয়েছিল। কিন্তু সে রায়ও কার্যকর হয়নি এখনো।\nযাত্রী কল্যাণ সমিতির মোজাম্মেল হক চৌধুরী বলেন, আজকের রায়টি অবশ্যই পরিবহন মালিক ও শ্রমিকদের সতর্ক হতে বার্তা দেবে। কিন্তু আদালতের রায় দ্রুত বাস্তবায়নের উদ্যোগ না নিলে কোন পরিবর্তনই আসবে না পরিস্থিতিতে। ক্ষতিগ্রস্ত পরিবারের ক্ষতিপূরণ পাবার বিষয়টি নিশ্চিত করার দায়িত্ব সড়ক পরিবহন কর্তৃপক্ষের। কিন্তু সংস্থাটির চেয়ারম্যানসহ কর্মকর্তাদের কেউই বিষয়টি নিয়ে নিশ্চিত কোন মন্তব্য করতে রাজি হননি।\n← ধামরাইয়ে পুলিশ পরিচয়ে আরেক নারীর শ্লীলতাহানি!\nControversial Met Gala theme sparks outrage →


By প্রতিবেদক on জানুয়ারি ১৮, ২০১৮ মুক্তমঞ্চ, শীর্ষ সংবাদ\nসনাতন ধর্মের অনুসারীগণ বাংলাদেশের সবচেয়ে প্রতারিত জনগোষ্ঠি! বাংলাদেশের মুক্তিযুদ্ধের সময় ৬০ লাখ হিন্দু শরণার্থী ভারতে যায়। মুক্তিযুদ্ধে বাংলাদেশকে সমর্থন যোগানোর পেছনে ভারত সরকারের অনেকগুলো কারনের মধ্যে এটাও একটা বড় কারন হিসেবে বিবেচিত। ভারত সরকার ভেবেছিল স্বাধীন বাংলাদেশ হবে একটি ধর্ম নিরপেক্ষ দেশ! পাকিস্থানের কবল থেকে মুক্ত হতে পারলে বাংলাদেশে হিন্দুসহ সকল ধর্মের মানুষ সমান মর্যাদায় নিরাপদে থাকতে পারবে। কিন্তু মুক্তিযুদ্ধের উদ্দেশ্য বঙ্গবন্ধুর মৃত্যুর পরই ব্যর্থতায় পর্যবসিত হয়।\nক্ষমতা দখলকারী পরবর্তী সরকারগুলো বাংলাদেশকে একটি ধর্মান্ধ রাষ্ট্রে পরিণত করে। স্বাধীনতা বিরোধী জামায়াতকে রাজনীতিতে সম্পৃক্তকরন এবং যুদ্ধাপরাধীদেরকে মুক্ত করে দিয়ে দেশে ধর্ম ভিত্তিক রাজনীতির সুযোগ করে দেয় স্বৈরশাসক জিয়াউর রহমান। তার সময়েই সংবিধান পরিবর্তনের পর দেশে ‘ধর্ম নিরপেক্ষতা’ মুখ থুবড়ে পড়ে। এরপর জিয়ার মৃত্যুর পর আরেক স্বৈরাচারী শাসক হো.মো. এরশাদের ক্ষমতায় আরোহন দেশকে আরও ভয়াবহ অবস্থার দিকে ঠেলে দেয়। পীরবাদ, ধর্মীয় আখড়ায় সরকারী পৃষ্ঠপোষকতা এবং সংবিধানকে সংখ্যাগরিষ্ঠ ধর্মগোষ্ঠীবান্ধব করে তোলাটা ছিলো কফিনে শেষ পেরেক ঠোকার মতো।\nএরপর প্রয়াত স্বৈরশাসক জিয়াউর রহমানের স্ত্রী খালেদা জিয়ার সরকারের সরাসরি মদদে দেশে জঙ্গীবাদ মাথাচাড়া দিয়ে ওঠে। সাম্প্রদায়িক ও স্বাধীনতা বিরোধী দল জামায়াতকে সাথে নিয়ে দেশকে অন্ধত্বের দিকে ঠেলে দিতে থাকে তারা। ধর্মীয় মৌলবাদ বিষবৃক্ষে পরিণত হয়। সংখ্যালঘু জনগোষ্ঠী তথা হিন্দু নির্যাতন, মন্দির, প্রতিমা ভাঙচুর, দেশত্যাগ, জোরপূর্বক ধর্মান্তরকরন, সম্পত্তি বেহাত নিত্য নৈমিত্তিক ঘটনা হয়ে দাঁড়ায়। দেশব্যাপী ধর্মীয় মৌলবাদী শক্তি শক্ত অবস্থানে পৌঁছে যায়। রাস্তার অলিতে গলিতে গড়ে ওঠে জঙ্গিবাদ বিস্তারকারী হাজার হাজার মাদ্রাসা এবং মসজিদও। সংখ্যাগরিষ্ঠ মুসলমান সম্প্রদায়ের ভেতর ধীরে ধীরে ভিন্ন ধর্মাবলম্বীদের প্রতি বিদ্বেষ তৈরী করা হয় সুকৌশলে। এজন্য দায়ী মূলতঃ ধর্ম প্রচারক মোল্লা সম্প্রদায়। রাষ্ট্রীয় পৃষ্ঠপোষকতায় জিহাদি বাণী প্রচার চলতে থাকে। গণমাধ্যম, টেলিভিশন চ্যানেল, ওয়াজ মাহফিল, জুমার খুতবাসহ সর্বত্রই চলতে থাকে ভিন্ন ধর্মাবলম্বীদের প্রতি বিষোদ্গার।


সেই মেয়েরা\tহেনরিয়েটা ল্যাকস\tউমা ভট্টাচার্য\tশীত ২০১৭ | জয়ঢাক- বাংলায় প্রথম ছোটোদের ওয়েবজিন। ২০০৭ থেকে ছোটদের সঙ্গে\nসেই মেয়েরা\tহেনরিয়েটা ল্যাকস\tউমা ভট্টাচার্য\tশীত ২০১৭\nসব লেখা একত্রে–উমা ভট্টাচার্য\nমাদার অফ ‘ইমমর্টাল হেলা সেল লাইন’।\nনামটা শুনে খুবই আশ্চর্য হবার কথা। এ আবার কী নাম, ইমমর্টাল হেলা সেল লাইন? জিনিসটা কী? কীই বা হয় তা দিয়ে? চিকিৎসকরা বিশেষ করে অঙ্কোলজিস্ট অর্থাৎ, ক্যান্সার বিশেষজ্ঞ তারা অবশ্যই জানেন ‘হেলা সেল লাইন’-এর কথা। কিন্তু আমরা সকলেই তো আর জানি না। তাই এসো, জানি সেই ‘অমর মানবকোষ’ বিষয়ে, যে কোষের সাহায্যে দুরারোগ্য ক্যান্সার রোগের চিকিৎসার ওষুধ তৈরি করা সম্ভব হয়েছে। শুধু তাই নয়, পোলিও থেকে শুরু করে আরও অনেক ব্যাধির চিকিৎসার ওষুধ আবিষ্কার করা সম্ভব হয়েছে এই ‘হেলা’ কোষের সাহায্যে। পৃথিবীর আকর্ষণ শক্তির আওতার বাইরে মহাকাশে এই কোষ কেমন আচরণ করে, সেখানেও এই কোষ রিপ্রোডাকশন (জীববিজ্ঞানের ভাষায়) করতে অর্থাৎ, বংশবৃদ্ধি করতে পারে কি না তা দেখার জন্য আমেরিকার বিজ্ঞানীমহল থেকে এই মানবকোষ বা সেলকে মহাকাশেও পাঠিয়েছিলেন। কিন্তু এই কোষ যাঁর দান তাঁর নামটি আমাদের অনেকেরই হয়তো জানা নেই। ১৯৭০ সালের আগে (পাঁচজন ছাড়া) চিকিৎসা-বিজ্ঞানীদের কেউই জানতেন না তাঁর নামটি। তিনি ছিলেন এক দরিদ্র কৃষ্ণাঙ্গ মহিলা, হেনরিয়েটা ল্যাকস।\nদ্বিতীয় বিশ্বযুদ্ধের পরবর্তী সময়। চিকিৎসা-বিজ্ঞানীরা নানা অসুখের ওষুধ আবিষ্কারের জন্য বিভিন্ন গবেষণাগারে পরীক্ষানিরীক্ষা চালাচ্ছেন। কালান্তক ব্যাধি ক্যান্সার মারাত্মক আকারে দেখা দিয়েছে। কিন্তু চিকিৎসার কোনও ওষুধ তখনও আবিষ্কার হয়নি। রোগ নির্ণয়ের বিশেষ কোনও অস্ত্রও চিকিৎসকদের হাতে নেই। সারভিক্যাল ক্যান্সার (তলপেটের ক্যান্সার) নিয়ে প্রচুর মেয়েরা আসছে; প্রচুর মেয়েদের মৃত্যু হচ্ছে বিনা চিকিৎসায়। সে সময় বছরে প্রায় ১৫০০০ মেয়েরা মারা যাচ্ছিলেন এই রোগে। ডাক্তাররা নিরুপায়। চিকিৎসা বলতে শুধু রেডিয়াম থেরাপি। কিছুকাল আগেই কুরি-দম্পতি রেডিয়াম আবিষ্কার করেছেন। সেটির প্রয়োগ শুরু হয়েছে নানা ক্ষেত্রে। ক্যান্সারে আক্রান্ত মানুষের ক্ষেত্রে রেডিয়ামের প্রয়োগে বাড়তি কোষগুলি পুড়িয়ে দেওয়া যাচ্ছে, কিন্তু রোগ নিরাময় করা যাচ্ছে না। কারণ, রেডিয়াম এক দু’মুখো তলোয়ারের মতো। ক্যান্সার কোষকে নষ্ট করার সঙ্গে সঙ্গে সুস্থ কোষদেরও নষ্ট করে দেয়, বিক্রিয়া ছড়িয়ে পড়ে রোগীর দেহের সর্বত্র।\nক্যান্সার আক্রান্ত কোষের বিশেষত্ব সেগুলি অফুরান সংখ্যায় বেড়ে চলে। চিকিৎসা-বিজ্ঞানী গবেষকরা এই কোষবৃদ্ধির কারণ জানার চেষ্টা করছিলেন। কোষবৃদ্ধির কারণ না জানতে পারলে কোষের বৃদ্ধি রোধ করার উপায়ও বের করতে পারছেন না তাঁরা। অবিরাম চেষ্টা চলছিল মানবদেহ থেকে সংগৃহীত কোষগুলিকে গবেষণাগারের কৃত্রিমভাবে সৃষ্ট পরিবেশের মধ্যে বিভাজিত করে কোষের বংশবৃদ্ধি করতে। কিন্তু বিভাজন তো দূরের কথা মানবদেহের বাইরে কোনও জীবকোষ বাঁচছিলই না। মানব-শরীর থেকে সংগ্রহ করার কিছু সময়ের মধ্যেই সেগুলির মৃত্যু হচ্ছিল। ইমমর্টাল বা অমর কোষের সন্ধানে বিজ্ঞানীরা হন্যে হয়ে পথ খুঁজছিলেন। এই সময়ে মেরিল্যান্ডের বাল্টিমোরের জন হপকিনস হাসপাতাল ছিল একাধারে শিক্ষাকেন্দ্র, নার্সিং ট্রেনিং কলেজ, চিকিৎসা ও গবেষণা কেন্দ্র। সেই হাসপাতালের একটি কোষ গবেষণা কেন্দ্রও ছিল। হাসপাতালে দাতব্য চিকিৎসার ব্যবস্থাও ছিল। রোগীদের কাছ থেকে পয়সা নেওয়া হত না, কিন্তু গবেষণার কাজে রোগীদের অজান্তে তাদেরকে গিনিপিগের মতো ব্যবহার করতে দ্বিধা করতেন না চিকিৎসকরা।\nএকদিন সেখানে ডাক্তার দেখাতে এলেন পাঁচটি সন্তানের মা, একত্রিশ বছর বয়সী এক কৃষ্ণাঙ্গ মহিলা – হেনরিয়েটা ল্যাকস। সময়টা ১৯৫১ সাল। হেনরিয়েটা নিজেই বুঝতে পেরেছিলেন তার তলপেটে একটা বেশ বড়সড় টিউমার রয়েছে, যন্ত্রণা হয়। ভর্তি হওয়ার পর ডাক্তারের নির্দেশে নার্স তাঁকে নিয়ে গেল কৃষ্ণাঙ্গ রোগীদের জন্য নির্ধারিত কালার্ড ওয়ার্ডে। দরিদ্র শ্বেতাঙ্গদের থেকেও নিকৃষ্ট মনে করা হত কৃষ্ণাঙ্গ রোগীদের। জাতপাতের বৈষম্য দাতব্য চিকিৎসালয়েও ছিল। তাই কৃষ্ণাঙ্গ রোগীদের জন্য ছিল আলাদা বিভাগ। ভাগ্যের পরিহাসে সেই কৃষ্ণাঙ্গ রমণীই চিকিৎসা-বিজ্ঞানকে চিরঋণী করে গেলেন নিজের ‘সতত প্রজননশীল ব্যতিক্রমী দেহকোষ’ দান করে। যার থেকেই তৈরি হল ‘ইমমর্টাল সেল লাইন’ বা ‘অমর জীবকোষের এক ধারা’। সেই রমণীর জীবকোষ দেহের বাইরে গবেষণাগারে বেঁচে তো রইলই, আশ্চর্যজনকভাবে বংশবৃদ্ধি করতে লাগল; চিকিৎসা বিজ্ঞানকে হাজার বছর এগিয়ে নিয়ে গেল। বিজ্ঞানীরা এই কোষের নাম দিলেন ‘হেলা’ (HeLa-কোড নেম)। হেনরিয়েটার নাম আর পদবির প্রথম দুটি করে অক্ষর নিয়ে তৈরি এই কোষনাম তাঁকে অমর করে রাখল কোষ গবেষণার ইতিহাসে আর চিকিৎসা-বিজ্ঞানের দুনিয়ায়।\nদুঃখের বিষয় যখন তাঁর শরীর থেকে তাঁর অজান্তে আর বিনা অনুমতিতে এই কোষ সংগ্রহ করা হয়েছিল তখন তাঁর জ্ঞান ছিল না। জ্ঞান থাকলেও স্বল্পশিক্ষিতা এই মেয়েটি ডাক্তারদের কেরামতি ধরতেও পারতেন না। অবশ্য সে সময় রোগীর দেহ থেকে গবেষণার জন্য নমুনা সংগ্রহ করতে হলে রোগী বা পরিবারের অনুমতি নেওয়ার কোনও রীতি বা আইন ছিল না। তাঁর দুস্থ, দরিদ্র পরিবারও জানতে পারেনি সেকথা বহুদিন। পায়নি কোনও ক্ষতিপূরণ। কিন্তু তাঁর সেই কোষের সাহায্যে চিকিৎসা-বিজ্ঞান অল্পদিনেই এগিয়ে গেছে বহুদূর। ব্যাপক হারে এই কোষ তৈরি হয়েছে ফ্যাক্টরিতে, কোটি কোটি টাকার ব্যবসা হয়েছে। কিন্তু সেসবের খোঁজ তিনি জানতে পারেননি। একরকম বিনা চিকিৎসায়, শুধুমাত্র রেডিয়াম থেরাপি আর এক্স-রে থেরাপি নিয়ে প্রচণ্ড যন্ত্রণায় কষ্ট পেতে পেতে চলে গেছেন জীবন থেকে বহুদূরে, পাঁচটি ছেলেমেয়েকে মাতৃহারা করে। চিকিৎসা শুরুর আট মাসের মাথায় তাঁর মৃত্যু হয়েছিল। কিন্তু তাঁর দেহকোষ থেকে সৃষ্ট ‘হেলা’ অমর হয়ে রইল।\nবাল্টিমোরের জন হপকিনস হাসপাতালের চিকিৎসক টেলমেড তাঁকে পরীক্ষা করে বুঝতে পেরেছিলেন হেনরিয়েটার ক্যান্সারটি দুরারোগ্য (ম্যালিগন্যান্ট)। নিয়ম অনুযায়ী বায়োপসি হল। তারপর তিনি এসে হাসপাতালে ভর্তি হলেন চিকিৎসার জন্য।\nতিনি যখন হাসপাতালে এসেছিলেন সেসময় চিকিৎসক ও বিজ্ঞানী টেলমেডও ভাবছিলেন কীভাবে কৃত্রিম উপায়ে মানবকোষকে বাঁচিয়ে রাখা যায় ও বিভাজিত করা যায়। এই গবেষণার জন্য মানব জীবকোষের প্রয়োজন। তিনি প্রায় প্রতি রোগীকে পরীক্ষা করার সময় তার শরীর থেকেই ক্যান্সার আক্রান্ত কিছু টিস্যু সংগ্রহ করে নিতেন। হেনরিয়েটার টিউমারটি দেখে তাঁর একটু আলাদা ধরনের মনে হল। এখান থেকে টিস্যু সংগ্রহের চিন্তা তার মাথায় রইল।\nসেই সময় হপকিনস হাসপাতালের ‘টিস্যু কালচার রিসার্চ’ বিভাগের প্রধান ছিলেন চিকিৎসক জর্জ গে আর স্ত্রী মার্গারেট গে। ১৯৪৩ সালে একদল বিজ্ঞানী ইঁদুরের টিস্যু নিয়ে গবেষণা করে কোষ বিভাজন করতে সক্ষম হয়েছিলেন। সেই থেকে জর্জ গে লেগেছিলেন মানবকোষ বিভাজনের জন্য পরীক্ষায়। চিকিৎসক টেলমেড আর চিকিৎসক গে, দু’জনের মধ্যে এক চুক্তি হয়েছিল। চুক্তি অনুযায়ী টেলমেড তাঁকে রোগাক্রান্ত মানবকোষের যোগান দিতেন গবেষণার জন্য। টেলমেড যেভাবে রোগিণীদের কোষের নমুনা সংগ্রহ করতেন তা আজ অন্যায় মনে হলেও এছাড়া আর কোনও উপায় ছিল না তখন। তিনি মেয়েদের ভালো করার ভাবনা থেকেই কোষ গবেষণার জন্য চিকিৎসক জর্জ গেকে মানব জীবকোষের নমুনা (স্যাম্পল) যোগান দিতেন।\n১৯৫১ সালের ফেব্রুয়ারি মাসের প্রথম সপ্তাহে বায়োপসি রিপোর্ট জানার পর হেনরিয়েটা প্রথামত একটি ফর্মে সই করে তাঁর শরীরের প্রয়োজনীয় অস্ত্রোপচারের অনুমতি দিলেন। বাড়িতে কিছুই জানালেন না। হাসপাতালে তাঁর প্যাথলজি টেস্ট হবার দু’দিন পর থেকে শুরু হল রেডিয়াম থেরাপি। এই থেরাপির সাহায্য নিয়েও আগে বহু মেয়ের মৃত্যু হয়েছে। কিন্তু চিকিৎসকদের হাতে তখনও আর কোনও ওষুধ নেই। তখন পর্যন্ত অস্ত্রোপচারের থেকে রেডিয়াম থেরাপিই নিরাপদ লাগত চিকিৎসকদের কাছে। রোগিণী অপারেশন টেবিলেই না মরে গিয়ে হয়তো আরও কিছুদিন বেঁচে থাকবে, এই আশায় রেডিয়াম থেরাপি করতেন চিকিৎসকেরা। হেনরিয়েটার চিকিৎসা শুরু হল। রেডিয়ামপূর্ণ টিউব তাঁর শরীরের মধ্যে প্রবেশ করিয়ে সেলাই করে দেবার সময় চিকিৎসক টেলমেড তাঁর টিউমার থেকে দুটি পাতলা টুকরো কেটে নিলেন। অজ্ঞান রোগিণী কিছুই জানলেন না, বুঝতেও পারলেন না। চিকিৎসক দেখলেন, সেই ক্যান্সার আক্রান্ত টিস্যুগুলি একটু যেন আলাদা ধরনের। সকলের অজান্তেই এক নাটকীয় অধ্যায়ের সূত্রপাত হল চিকিৎসা-বিজ্ঞানের ইতিহাসে।\nযথাচুক্তি টেলমেড সেগুলি পাঠিয়ে দিলেন কোষবিজ্ঞানী গবেষক জর্জ গের গবেষণাগারে। তিনি সাদরে গ্রহণ করলেন সে দুটিকে। তিনি, তাঁর স্ত্রী ও গবেষণাগারের সহকারী মারী কুবিয়েক সকলেরই ভয় ছিল যে এগুলিও হয়তো বাঁচবে না। তাঁরা গবেষণাগারের পরিচ্ছন্নতার দিকে বিশেষ নজর দিলেন। গে-দম্পতির সবসময় ভাবনাচিন্তা ছিল কোন মাধ্যমের মধ্যে রাখলে, কোন পুষ্টিকর পদার্থ দিলে মানবদেহকোষগুলিকে বাঁচিয়ে রাখা যাবে। মানবদেহের বাইরে সেগুলিকে বাঁচিয়ে রাখা ও সেগুলিকে বিভাজিত করে বংশবৃদ্ধি করানো ছিল তাঁদের কাছে এক চ্যালেঞ্জ। গবেষণাগারে কোষেদের বংশবৃদ্ধি করতে হলে তাদের পুষ্টির জন্য কী খাওয়ানো যায়, সেই মাধ্যমের অনুসন্ধান করছিলেন তাঁরা। তদুপরি ভয় ছিল ব্যকটিরিয়া সংক্রমণের। সংগৃহীত কোষগুলির সুরক্ষণের ভার ছিল মারী কুবিয়েকের ওপর। প্রথমে তিনিও এগুলির ব্যাপারে উদাসীন ছিলেন। পুরনো অভিজ্ঞতা থেকে তাঁর মনে হত এগুলিও হয়তো বাঁচবে না।\nএদিকে রেডিয়াম থেরাপির প্রথম ডোজের পর চিকিৎসকরা তাঁকে নানাভাবে পরীক্ষা করে বললেন যে তাঁর অবস্থা অনেকটা ভালো, দু’দিনের মধ্যেই তিনি বাড়ি যেতে পারবেন। তবে আড়াই সপ্তাহ বাদে আবার তাঁকে দ্বিতীয় ডোজটি নিতে আসতে হবে হাসপাতালে। দু’দিন পর তাঁকে ছেড়ে দেওয়া হল।\nএদিকে মারী কুবিয়েক প্রতিদিন সকালে উঠে দেখতেন যে একেকটি কোষ দ্বিগুণ আকারের হয়ে গেছে। অর্থাৎ, সেগুলি বিভাজিত হবে। সকলের আশঙ্কাকে দূর করে সেই কোষ অমরত্ব লাভ করল। বেঁচে তো রইলই, আর অভাবনীয় দ্রুতগতিতে সেই কোষ বংশবৃদ্ধি করতে লাগল। মারী কুবিয়েক অসাধারণ জীবনীশক্তির অধিকারী সেই কোষের নাম দিলেন ‘হেলা কোষ’, সেই সাধারণ মহিলা হেনরিয়েটার ল্যাকসের নাম আর পদবির প্রথম দুটি করে অক্ষর নিয়ে কোড নাম। চিকিৎসক গে আনন্দে বলে বেড়াতে লাগলেন ‘আমার গবেষণাগারে আমি অমর জীবকোষ সৃষ্টি করতে পেরেছি – নাম তার ‘হেলা’। কেউ তখনও প্রশ্ন করেনি এই কোড নামের অর্থ কী? সকলেই খুশি এই ভেবে যে গবেষণাগারে মানবকোষ তো তৈরি করা গেছে, এবার তাহলে এগিয়ে যাবে ক্যান্সারের চিকিৎসা। তখনও কেউ ভাবেননি যে আরও নানা রোগের অষুধ তৈরি করা যাবে এই কোষের সাহায্যে। তাঁর সহকর্মীরা তার কাছে ক্যান্সার কোষের নমুনা (স্যাম্পেল) চাইলেন। তিনি দিতে রাজি হলেন। বিভিন্ন গবেষণাগারে বিপুল সংখ্যায় বাড়তে লাগল সেই ‘হেলা’ কোষ।\nতাঁর রেডিয়াম থেরাপি শুরু হবার ছয় সপ্তাহ পর্যন্ত কেউ জানত না তাঁর রোগটির কথা। সে সময়ের বাল্টিমোরের সমাজে মেয়েদের এই রোগটি ঘৃণ্য বলে গণ্য ছিল। তিনি এই রোগের কথা তাই কাউকে জানাননি। দ্বিতীয় দফার রেডিয়াম থেরাপির পর তাঁর এক্স-রে থেরাপি শুরু হল। তখন একমাস ধরে প্রতিদিন তাঁকে হাসপাতালে আসতে বলা হল। দূর থেকে প্রতিদিন হাসপাতালে আসার ধকল নেবার শক্তি ছিল না তাঁর। সেটা সম্ভবও ছিল না। হাসপাতালের কাছাকাছি তাঁর এক জ্ঞাতিবোন মার্গারেটের বাড়িতে রইলেন তিনি। এই মার্গারেটও তাঁর সাথে দাদুর খামারবাড়িতেই থাকত। তখনও হাসিখুশি হেনরিয়েটা বাচ্চাদের নিয়ে আনন্দ করেছেন রোগযন্ত্রণা ভুলে। তাদের আনন্দে রাখার জন্য নিয়ে কাছের মেলায় গেছেন, নাগরদোলায় চড়েছেন। এই নাগরদোলাতে বসেই জ্ঞাতিবোন মার্গারেট আর সেডির কাছে প্রথম প্রকাশ করলেন নিজের অসুখের কথা। বোনেদের চিন্তা করতে দেখে বললেন, ভাবনার কিছু নেই, তাঁর শরীর এখন ভালোই আছে।\nএক্স-রে থেরাপি শেষ হবার পর বাড়ি ফিরে গেলেন হেনরিয়েটা। স্বাস্থ্যের ক্রমাগত অবনতি হতে লাগল। দেহের রং, গায়ের চামড়া তেজস্ক্রিয় রেডিয়ামের প্রভাবে কালো হয়ে যেতে লাগল। হাত পায়ের নখগুলিও বিবর্ণ হয়ে গেল। অভাবের সংসারে তিলে তিলে মৃত্যুর দিকে এগিয়ে যেতে লাগলেন হেনরিয়েটা। ১৯৫১ সালের ৪ঠা অক্টোবর তাঁর নশ্বর দেহের মৃত্যু হল। অন্যদিকে তাঁরই অমর দেহকোষ ‘হেলা’ বেঁচে রইল বিভিন্ন গবেষণাগারে। বিপুল সংখ্যায় চাষ হতে লাগল সেই কোষের। তাঁরই এক একটি দেহকোষ প্রতি চব্বিশ ঘন্টায় দ্বিগুণ হারে বাড়তে লাগল, যা মানুষের কল্যাণের কাজে লাগাতে লাগলেন বিজ্ঞানী আর চিকিৎসকেরা। এ সময় হপকিনস হাসপাতালের কেউ তাঁর খোঁজও করেনি। অথচ তাঁরা তো জানতেন তাঁর অবদানের কথা। কোনও কৃতজ্ঞতাও জানায়নি কোনও চিকিৎসক বা সংস্থা। আট মাস রোগের যন্ত্রণা ভোগ করার পর আধুনিক যুগের এই দধিচী নিজের তনুত্যাগ করলেন। মানবকল্যাণের জন্য বিজ্ঞানীদের হাতে তুলে দিয়ে গেলেন ক্যান্সারসহ নানা মারণ রোগ নিরাময়ের ওষুধ আবিষ্কারের অস্ত্র ‘অমর হেলা কোষ’- এক অমর কোষ ধারা (সেল লাইন)। চিকিৎসা-বিজ্ঞানে যুগান্তর এল।\nএকটি বৈজ্ঞানিক পত্রিকার সমীক্ষা থেকে জানা গেছে যে আজ পর্যন্ত যত ‘হেলা’ কোষ তৈরি হয়েছে, ওজন করলে তার ওজন দাঁড়াবে পঞ্চাশ লক্ষ মেট্রিক টনেরও বেশি। সেগুলিকে জুড়লে এত দীর্ঘ হবে যে তা দিয়ে পৃথিবীকে তিনবার ঘিরে ফেলা যাবে। এই অমর কোষ বায়োকেমিস্ট্রি, সেল বায়োলজি, বায়োটেকনোলজি সবক্ষেত্রেই গবেষণার এক বিশেষ হাতিয়ার হয়ে উঠেছে। এই কোষের বংশবৃদ্ধি অর্থাৎ ব্যাপক হারে চাষের জন্য ফ্যাক্টরি তৈরি হয়েছে। ১৯৫১ থেকে ১৯৫৩ পর্যন্ত সেগুলিতে ব্যাপকহারে ‘হেলা’ কোষ তৈরি হয়েছে পোলিওর ওষুধ আবিষ্কারের গবেষণার জন্য। ১৯৫২ সালেই আবিষ্কৃত হয়েছে পোলিও ভ্যাকসিন। এছাড়া এই অমর ‘হেলা’ কোষ ব্যবহার করে হারপিস, লিউকেমিয়া, এইডস, হিমোফিলিয়া, ইনফ্লুয়েঞ্জা এমনকি পারকিনসন্স ডিজিসেরও ওষুধ আবিষ্কার করেছেন গবেষকরা।\nতাঁর মৃত্যুর পর ভার্জিনিয়ার ক্লোভে, যেখানে তাঁর স্বামীর পরিবারের শ্বেতাঙ্গ পূর্বপুরুষ জমিদার আর দাসমালিকদের বাস ছিল, সেখানে তাঁদের পারিবারিক সমাধিস্থল ছিল, তার কাছেই কোনওরকমে তাঁকে সমাহিত করা হয়েছিল। তখন তাঁর সমাধিস্থলটি চিহ্নিত করার জন্য একটি সমাধিফলকও বসাতে পারেনি তাঁর পরিবার। পরবর্তীকালে তাঁর নাতিনাতনিরা সে স্থানটি চিহ্নিত করে সেখানে একটি সমাধিফলক লাগিয়েছে। সেটি দেখতে একটি বইয়ের আকারের। সেই সমাধিলিপিতে তারা লিখেছে তাঁর অসামান্য অবদানের কথা।\nতাঁর মৃত্যুর প্রায় পঁচিশ বছর পার হয়ে গেল, হপকিনস হাসপাতালের গবেষকরা ছাড়া কোনও দেশের কোনও বিজ্ঞানী জানতে পারেননি এই ‘হেলা’ জীবকোষের দাতার নাম। কোড নামেই পরিচয় ছিল তাঁর অমর দেহকোষের। কোনও সংবাদসংস্থা একবার জানতে চেয়েছিল। তখন তাদের বিভ্রান্ত করা হয়েছিল। কেউ বলেছিল কোষদাতার নামটি ছিল হেলেন লারা, কেউ কেউ বলেছিল তার নাম হেলেন লারসেন। আসলে কৃষ্ণাঙ্গ এই রমণীর নাম বলতে দ্বিধা ছিল শ্বেতাঙ্গ বিজ্ঞানীদের।\nসময়ের কাজ সময়ই করে। প্রায় পঁচিশ বছর পর, ১৯৭৪ সালে একজন বিশেষজ্ঞ কোষ গবেষক ওয়াল্টার নেলসন আবিষ্কার করলেন যে প্রচণ্ড শক্তিধর অসাধারণ এই হেলা সেল অন্যধরনের জীবকোষকে সংক্রামিত করার ক্ষমতা রাখে। কারণ, এই কোষ বাতাসের ধুলিকণার সাথে ভেসে বেড়াতে পারে, হাতের পাতায় মিশে থাকতে পারে এবং সেটাই হয়েছে। অনেক কোষ ‘হেলা’ দ্বারা সংক্রামিত হয়েছে। বিতর্কের ঝড় উঠল। একদল গবেষক ‘হেলা’ কোষের আসল দাতার খোঁজ করতে লাগলেন, কেননা সংক্রামিত কোষগুলি থেকে ‘হেলা’ কোষকে আলাদা করে চেনা দরকার। তা করতে হলে আসল কোষদাতার বা তার পরিবারের কারও ডিএনএ নিয়ে জিন ম্যাপিং করতে হবে। না হলে সংক্রামিত কোষের জন্য বহুমূল্যের কোষ গবেষণার পরিশ্রম ব্যর্থ হবে।\nখোঁজ করতে করতে হেনরিয়েটার স্বামী আর ছেলেমেয়েদের খোঁজ মিলল। হেনরিয়েটার স্বামী একদিন একটা ফোন পেলেন। কেউ একজন বললেন যে, ‘আপনার স্ত্রী আমাদের ল্যাবরেটরিতে বেঁচে আছে তাঁর দেহকোষের মধ্যে। আমরা আজ পঁচিশ বছর তাঁর ক্যান্সার আক্রান্ত কোষ নিয়ে গবেষণা করছি। এখন আপনার সন্তানদের রক্তের নমুনা পরীক্ষা করে দেখতে চাই যে তাদের মধ্যেও এই রোগ আছে কি না। আমাদের সঙ্গে যোগাযোগ করুন।’\nএবারও প্রতারিত হতে যাচ্ছিলেন তারা। তৃতীয় শ্রেণীর সমতুল্য লেখাপড়া জানা এক তামাক শ্রমিক ডে ল্যাকস এসবের কিছুই বুঝতে পারলেন না। হেনরিয়েটার ছেলেমেয়েরা তখন বড়ো। ছেলে আর্থিক কোনও লেনদেন নেই বুঝে আগ্রহ দেখাল না। মেয়ে ডেবোরা ল্যাকস, যে ছিল মায়ের ব্যাপারে বিশেষ আগ্রহী, মায়ের জন্য তার মনটা সবসময় হাহাকার করত। মা মারা যাওয়ার সময় যে ছিল দু’বছরের শিশুমাত্র। মার কথা জানার সে কত চেষ্টা করেছে। কেউ তাকে মায়ের ব্যাপারে কিছু বলেনি। সে এই খবর শুনে মাকে তাঁর জীবকোষের মধ্যে দিয়েই দেখার জন্য উদগ্রীব হয়ে উঠল। এই সময়েই আরেক বিজ্ঞান-পত্রিকার সাংবাদিক রেবেকা স্ক্লুট, তিনিও ডেবোরার খোঁজ করছিলেন। তিনি প্রায় দশ বছর ধরে ‘হেলা কোষ’-এর দাতার ব্যাপারে অনুসন্ধান করছিলেন আর তথ্য সংগ্রহ করছিলেন। অনেক চেষ্টার পর তিনি ডেবোরা ও তার পরিবারের খোঁজ পেলেন। তাঁরই চেষ্টা আর অনুসন্ধানের ফলে সামনে এল হেনরিয়েটা ল্যাকসের নাম, যিনি ছিলেন ‘অমর হেলা কোষ’-এর জননী। পরিবারটি আবার প্রতারণার হাত থেকে রক্ষা পেল। হেনরিয়েটা ল্যাকসকে নিয়ে রেবেকার বইটি প্রকাশিত হল ২০১০ সালে। সব তথ্য প্রকশিত হল। উঠে এল তখনকার চিকিৎসার অবস্থা, দরিদ্র তামাক শ্রমিকদের জীবনের নানা দিক, সর্বোপরি হেনরিয়েটার আবাল্যের ইতিহাস আর চিকিৎসা-বিজ্ঞানে তাঁর অমর অবদানের কথা।\nতারপর থেকে হেনরিয়েটার সম্মানের ঘাটতি রইল না। বিজ্ঞানীদের কাছে তিনি হলেন মাদার অফ ইমমর্টাল হেলা সেল লাইন। ১৯৯৬ সালে ‘মোরহাউস স্কুল অফ মেডিসিন’-এ অনুষ্ঠিত হল বিশ্বে্র প্রথম বাৎসরিক ‘হেলা ওমেন’স হেলথ কনফারেন্স’। চিকিৎসা গবেষণায় তাঁর অবদানের স্বীকৃতির সঙ্গে আফ্রিকান আমেরিকানদের অবদানকেও সেই অনুষ্ঠানে সম্মান জানানো হয়। আটলান্টার মেয়র ১৯৯৬ সালের প্রথম কনফারেন্সের দিনটি, অর্থাৎ ১১ই অক্টোবরকে ‘হেনরিয়েটা ল্যাকস ডে’ বলে ঘোষণা করলেন। ২০১১ সালে বাল্টিমোরের ‘মর্গান স্টেট ইউনিভারসিটি’ তাঁর অনন্য অবদানের জন্য তাঁকে ‘মরণোত্তর সান্মানিক ডক্টরেট ইন পাবলিক সার্ভিস’ ডিগ্রি প্রদান করলেন। ২০১১ সালেই ভ্যাঙ্কুবারের ‘দি এভারগ্রীন স্কুল পরিচালন সমিতি’ তাদের স্কুলের নাম পাল্টে নতুন নাম রাখলেন ‘হেনরিয়েটা ল্যাকস হেলথ অ্যান্ড বায়োসায়েন্স হাই স্কুল’। নজর দিলেন জীববিজ্ঞান শিক্ষার প্রসারের দিকে। ভার্জিনিয়ার ক্লোভে, যে টার্নার স্টেশন এলাকায় তাঁরা একসময় বাস করতেন এখনও সেখানে চিকিৎসা বিজ্ঞানে হেনরিয়েটা ল্যাকসের অবদান স্মরণ করে অনুষ্ঠান পালিত হয়। ২০১৪ সালে হেনরিয়েটা ল্যাকস পেয়েছেন (মরণোত্তর) ‘মেরিল্যান্ড হল অফ ফেম’। সর্বোপরি ২০১৭ সালে মহাকাশের প্রধান অ্যাস্টরয়েড বেল্টে একটি ক্ষুদ্র গ্রহাণুর নাম রাখা হয়েছে তাঁর নামে – ‘৩৫৯৪২৬ ল্যাকস’। আগে সেটির নাম ছিল ‘২০১০এলএ৭১’।\nআশৈশব কষ্টের মধ্যে দিয়ে কেটেছে তাঁর জীবন। ভার্জিনিয়ার এক গ্রাম রোয়াঙ্কোতে ১লা আগস্ট ১৯২০ সালে জন্মেছিলেন হেনরিয়েটা। তখন নাম রাখা হয়েছিল লরেটা প্লিজেন্ট। ডাকনাম ছিল হেনি। চার বছর বয়সে মা এলিজাকে হারালেন। দশটি ছেলেমেয়েকে নিয়ে তামাকচাষি বাবা জনি প্লিজেন্ট খুবই বিপদে পড়লেন। ছেলেমেয়েদের নিয়ে গ্রাম থেকে চলে এলেন ভার্জিনিয়ার ক্লোভে। সেখানে অনেক আত্মীয়স্বজন ছিল তাঁর। সব পরিবারের মধ্যে ভাগ করে দিলেন ছেলেমেয়েদের। চার বছরের হেনির ঠাঁই হল তাঁর মায়ের দিকের এক দাদু টমি ল্যাকসের খামার বাড়িতে। টমি ল্যাকস থাকতেন তাঁর এক জ্ঞাতি-দাদা ডে ল্যাকসের সাথে।\nটমি ল্যাকসের বাবা ছিলেন এক শ্বেতাঙ্গ জমিদার আর বিরাট ফার্মের মালিক। তামাক চাষের ক্ষেতে কাজ করার জন্য তাঁর অনেক কৃষ্ণাঙ্গ দাস ছিল। তাদের জন্য ছিল একটি দোতলা কাঠের বাড়ি। এখন আর দাদুর বাবাও বেঁচে ছিল না আর দাসরাও ছিল না। দাসপ্রথা উঠে গিয়েছিল তখন। দাদুর কাছে এসে হেনি আর তার মতো আরও অনেক ছেলেমেয়েরা সেই বাড়িতে একসঙ্গে থাকত। যাদের সঙ্গে তাদের পারিবারিক সম্পর্ক ছিল এমন অনেক দুস্থ পরিবার নিজেদের ছেলেমেয়েদের দুটো খেয়ে বাঁচার জন্য এই খামার বাড়িতে পাঠিয়ে দিয়েছিল। এই ছেলেমেয়েদের মধ্যে ডেভিড ডে ল্যাকস নামে একটি ছেলেও ছিল। পরে এর সাথেই হেনির বিয়ে হয়েছিল।\nদাদু তাঁর পৈতৃক সম্পত্তির মালিক ছিলেন। তামাকের কারবার ছিল তাঁর। সকাল হতেই সকালের খাবার খেয়ে সব ছেলেমেয়েরা বাড়ির কাজে লেগে যেত, আর অনেকে যেত দাদুর সাথে তামাক ক্ষেতে কাজ করতে। দুপুরে বাড়ি ফিরে গৃহপালিত গরু-ছাগলের দেখভালও ছেলেমেয়েরাই করত। পড়াশোনার বালাই ছিল না। তবুও নিজে নিজেই প্রায় ক্লাস সেভেন লেভেলের মতো পড়াশোনা করেছিল হেনি। মাঝে মাঝে তারা দাদুর সঙ্গে তামাক বিক্রি করতে বাজারেও যেত। সেদিন হত ছেলেমেয়েদের খুব আনন্দের দিন। বাবামায়ের স্নেহ-ভালবাসা আর সান্নিধ্য বঞ্চিত ছেলেমেয়েগুলোর নিস্তরঙ্গ জীবনে বাজারে যাওয়ার দিনটা ছিল বিশেষ দিন। কত কিছু দেখতে পেত তারা। মাঝে মাঝে দাদু কিছু বকশিশও দিত তাদের। সেদিন ফেরার সময় তারা কিনে আনত চীজ, লজেন্স জাতীয় কিছু। যারা সেদিন যেতে পেত না তাদের সেসব জিনিস এনে ভাগ করে দিত অন্যরা।\nডেভিড ডে ল্যাকসের সঙ্গে কুড়ি বছর বয়সে বিয়ে হল তাঁর। এদিকে দ্বিতীয় বিশ্বযুদ্ধ শুরু হল। যুদ্ধের প্রয়োজনে স্টীল-শিল্পের বাজার রমরমা। কৃষ্ণাঙ্গ শ্রমিকরাই প্রধানত কাজ করত সেখানে। তাদের তখন দুটি সন্তান। খুবই ছোটো। তামাক ক্ষেতে কাজ করে ডে ল্যাকস। অভাব মেটে না। যুদ্ধের বাজারে হেনরিয়েটার দুই জ্ঞাতিভাই ক্লিফ আর ফ্রেড কাজ করত টার্নার স্টেশনের কাছে বেথেলহেম স্টীল প্ল্যান্টে। বাল্টিমোর থেকে বিশ মাইল দূরে ছিল টার্নার স্টেশন, যেখানে প্রধানত স্টীল কারখানার কর্মীদের বাস ছিল। ক্লিফ আর ফ্রেড হেনরিয়েটাদের তাদের কাছে এসে থাকতে বললেন যাতে ডে ল্যাকস কাজ করতে পারে স্টীল কারখানায়, তাদের আর্থিক অবস্থা কিছুটা ভালো হয়। সেই ডাকে তারা চলে এলেন টার্নার স্টেশন এলাকায়। ডে বেথেলহেম স্টীল-প্ল্যান্টে একটা কাজও পেয়ে গেলেন। সারাদিন প্রচন্ড পরিশ্রম করতে হত হেনরিয়েটাকে। অদম্য শক্তির অধিকারী ছিলেন হেনরিয়েটা। অত্যন্ত বিনয়ী আর স্নেহময়ী ছিলেন। শত অভাবের মধ্যেও হাসি-মজা করতে খুবই ভালোবাসতেন।\nইতিমধ্যে হেনরিয়েটার এক জ্ঞাতিভাই গ্যারেটের সেনাদলে যোগ দেবার ডাক এল। সে চলে যাবার সময় তার জমানো কিছু টাকা দিয়ে গেল হেনরিয়েটার স্বামীকে। তাই দিয়ে ডে ল্যাকস টার্নার স্টেশনের কাছেই একটা ছোট্ট বাড়ি কিনলেন। জায়গাটা তখন ছিল বাল্টিমোরের এলাকার মধ্যে। সেখানে ছিল কৃষ্ণাঙ্গ সমাজের মানুষদের বাস। এখানেই জন্মালো হেনরিয়েটার আরও তিনটি ছেলেমেয়ে। ছোটোটির জন্মের সময়ই ধরা পড়ল হেনরিয়েটার অসুখটা। তারপরের ইতিহাস শেষ হয়ে গেল ১৯৫১ সালের ৪ঠা অক্টোবর ৩১ বছর বয়সে তাঁর মৃত্যুর মধ্যে দিয়ে।\nতাঁর সমাধিফলকের ওপর সমাধিলিপিতে যা লেখা আছে, তার শেষ চারটি লাইন হল—\n‘হেয়ার লাইস হেনরিয়েটা (হে লা), হার ইমমর্টাল সেল / উইল কন্টিনিউ টু হেল্প ম্যানকাইন্ড / ফরএভার’।\nসেই মেয়েরা–আগের পর্বগুলো


ঢাকেশ্বরী মন্দিরের মেলাঙ্গনে মোহাম্মদ নাসিম – Bengal Today | A web news portal\nমিজান রহমান, ঢাকাঃ মোহাম্মদ নাসিম ২০শে জুলাই, শুক্রবার ঢাকেশ্বরী জাতীয় মন্দিরের মেলাঙ্গনে মহানগর সার্বজনীন পূজা কমিটির দ্বি-বার্ষিক সম্মেলনের প্রথম অধিবেশনে প্রধান অতিথির বক্তব্যে বলেছেন, প্রধানমন্ত্রী শেখ হাসিনার নেতৃত্বে আওয়ামী লীগ সরকার যত দিন ক্ষমতায় থাকে, ততদিন এ দেশে সংখ্যালঘুরা নিরাপদে থাকেন। কারণ যে কোন সমস্যা নিয়ে আপনারা আমাদের সাথে এসে কথা বলতে পারেন। আমরাও আপনাদের সকল ধরনের সহযোগিতা করে থাকি। মহানগর সার্বজনীন পূজা কমিটির সভাপতি ডি এন চ্যাটার্জীর সভাপতিত্বে খাদ্যমন্ত্রী এডভোকেট কামরুল ইসলাম, সংসদ সদস্য হাজী মো. সেলিম ও পংকজ দেবনাথ, ঢাকা মহানগর দক্ষিণ আওয়ামী লীগের ভারপ্রাপ্ত সভাপতি ডা. দিলীপ রায়, মহানগর সার্বজনীন পূজা কমিটির সাধারণ সম্পাদক এ্যাডভোকেট শ্যামল কুমার রায় প্রমুখ বক্তব্য রাখেন। অনুষ্ঠানের শুরুতে মঙ্গল প্রদীপ জ্বালিয়ে সম্মেলনের উদ্বোধন করেন ভারতীয় হাই কমিশনের ডেপুটি হাই কমিশনার ড. আদর্শ সাইকা।\nআগামী নির্বাচনে আবারও আওয়ামী লীগকে ভোট দিয়ে বিজয়ী করতে দেশবাসীর প্রতি আহবান জানিয়ে মোহাম্মদ নাসিম বলেন, দেশের জনগণ ২০০১ সালে বিএনপি-জামায়াত জোটের ভয়াবহতা দেখেছে। ষড়যন্ত্রের মাধ্যমে নির্বাচনে জয়লাভের পর তারা কিভাবে সংখ্যালঘুদের উপর নির্মম অত্যচার ও নির্যাতন চালিয়েছে। দেশের মানুষ সেই ভয়াবাহতা আর দেখতে চায় না। তাই আগামী নির্বাচনে দেশের মানুষ আবারও আওয়ামী লীগকে ভোট দিয়ে বিজয়ী করবে। তিনি আরও বলেন, আগামী নির্বাচনে মুক্তিযুদ্ধের পক্ষের শক্তির বিজয় ছাড়া কোন বিকল্প নেই। স্বাধীনতা বিরোধীরা যদি ক্ষমতায় আসে তাহলে এদেশের সংখ্যালঘুরা নির্যাতনের শিকার হবে। বাংলাদেশ হবে জঙ্গিদের দেশ। আওয়ামী লীগের সভাপতিমন্ডলীর সদস্য বলেন, দেশে রাজনৈতিক স্থিতিশীলতা না থাকলে দেশের উন্নয়ন হয় না। বাংলাদেশে এখন রাজনৈতিক স্থিতিশীলতা আছে বলেই দেশ এগিয়ে যাচ্ছে। দেশে বিভিন্ন অবকাঠামো গড়ে উঠছে। সকল ধর্মের মানুষ নিজ নিজ ধর্মীয় উৎসব আনন্দের সাথে পালন করছে। সংবিধান অনুযায়ী আগামী জাতীয় সংসদ নির্বাচন অনুষ্ঠিত হবে জানিয়ে তিনি বলেন, সংবিধানের বাহিরে আমরা যাবো না। আমেরিকা, ব্রিটেন, ভারত সহ বিশ্বের বিভিন্ন দেশে যে ভাবে নির্বাচন হয় এদেশে সেইভাবে নির্বাচনকালীন সরকারের অধীনেই নির্বাচন অনুষ্ঠিত হবে।\nবাংলাদেশে ১৮৩ উপজেলার উন্নয়ন প্রকল্পে ১৩৮০ কোটি টাকা বরাদ্ধ


ফ্রিল্যান্সিং শিখতে চান? তাহলে কি শিখবেন? – Techipe.Info | Tips & Tricks\nHome › Basic Post › ফ্রিল্যান্সিং শিখতে চান? তাহলে কি শিখবেন?\nফ্রিল্যান্সিং শিখতে চান? তাহলে কি শিখবেন?\nবলুন তো- বেশি অর্থ উপার্জনের জন্য ভবিষ্যতের পৃথিবীতে সবচেয়ে মূল্যবান স্কিল কোনটি?- এটার উত্তর আপনি জানেন! জ্বি হ্যাঁ- প্রোগ্রামিং। এটা আমাদের কথা নয়। বিশ্বের বড় বড় মার্কেট এনালিস্টদের কথা।\nবিশ্বের প্রথম সারির কোম্পানিগুলোর তালিকায় ২০ বছর আগেও ছিল তেল, মোটরগাড়ি এবং স্টিল কারখানার নাম। কিন্তু মাত্র কয়েক বছরের ব্যবধানে সেই তালিকায় উঠে এসেছে- ফেসবুক, গুগল, অ্যমাজন এর মতো বড় বড় টেক জায়ান্ট কোম্পানির নাম। আর্টিফিশিয়াল ইনটেলিজেন্স এর বদৌলতে মানুষের দৈনন্দিন কাজগুলো যেমন সহজ হয়ে যাচ্ছে, তেমনি অপরদিকে বিশ্বজুড়ে প্রচুর মানুষ কাজ হারাচ্ছে।\nএরকম প্রতিযোগিতাপুর্ণ বাজারে সফলভাবে টিকে থাকার জন্য প্রোগ্রামিং একটি স্মার্ট ও লাভজনক পেশা। আপনি ইতোমধ্যে প্রোগ্রামিং নিয়ে বই পড়েছেন, রিসার্চ করেছেন। হয়তো কাজও করছেন। কিন্তু যতটুকু করেছেন তা যথেস্ট কি?\nবর্তমান ফ্রিলান্স সেক্টরেই বলুন, চাকুরিই বলুন কিংবা ব্যবসা- সকলক্ষেত্রই বিস্তৃত হয়েছে। প্রতিযোগিতা বেড়ে গিয়েছে। নিজেকে আপ টু ডেট রাখতে, সবার থেকে এগিয়ে রাখতে নিয়মিত বই পড়া এবং অনুশীলন এর বিকল্প নেই।\nঅবশ্যই, পড়ার মতো কনটেন্ট হয়তো গুগলেও আপনি পাবেন। কিন্তু বইয়ের মতো করে স্টেপ বাই স্টেপ সাজিয়ে-গুছিয়ে কোন টপিক আসলে ব্লগ বা ভিডিও থেকে পাবেন না। একারণেই বই পড়ার বিকল্প নেই।\nপ্রোগ্রামিং আমরা হয়তো আপনাকে শিখিয়ে দিতে পারবো না। কিন্তু কোন বইগুলো পড়লে আপনি সহজে শিখতে পারবেন অন্তত সেইটুকু সহায়তা তো আমরা আপনাকে করতে পারবো। এই সহায়তা থেকে যদি আপনাকে জীবনে সফলতার পথে একধাপও আমরা এগিয়ে নিতে পারি তাহলে তাতেই আমাদের আনন্দ।\nআর দেরি নয়, নতুন করে শুরু করুন আজ থেকেই।\nThe post ফ্রিল্যান্সিং শিখতে চান? তাহলে কি শিখবেন? appeared first on Trickbd.com.


প্রকাশ: ১৫ জানুয়ারি ২০১৯, ১৪:০৭\nসদ্য সমাপ্ত একাদশ জাতীয় সংসদ নির্বাচনে ব্যাপক অনিয়মের অভিযোগ তুলেছে বেসরকারি সংস্থা ট্রান্সপারেন্সি ইন্টারন্যাশনাল বাংলাদেশ (টিআইবি)। এসব অনিয়মের বিচার বিভাগীয় তদন্ত চেয়েছে সংস্থাটি।\n৩০০ আসনের মধ্য থেকে দৈবচয়নের (লটারি) ভিত্তিতে এই ৫০ আসন বেছে নিয়ে করা গবেষণা প্রতিবেদনের ভিত্তিতে মঙ্গলবার (১৫ জানুয়ারি) সকালে রাজধানীর মাইডাস সেন্টারে সংবাদ সম্মেলন করে টিআইবি। এতে সভাপতিত্ব করেন টিআইবির নির্বাহী পরিচালক ড. ইফতেখারুজ্জামান ও প্রতিবেদন পাঠ করেন গবেষক দলের শাহজাদা এম আকরাম।\nপ্রতিবেদনে বলা হয়, নির্বাচনে ব্যাপক অনিয়ম ছাড়াও বিভিন্ন ধরনের বিশৃঙ্খল পরিবেশ, বৈষম্যমূলক আচরণ এবং জাল ভোট দেওয়ার ঘটনা ঘটেছে। এমনকি নির্বাচন কমিশনের ভূমিকাও নিরপেক্ষ ছিলো না।\nটিআইবির নির্বাহী পরিচালক ড. ইফতেখারুজ্জামান বলেন, ভোটে নির্বাচন কমিশন নিরপেক্ষ ভূমিকা পালন করতে পারেনি। সবার জন্য সমান অংশগ্রহণ নিশ্চিত করতে পারেনি। নিশ্চিত করতে পারেনি সব দলের প্রার্থীদের নিরাপত্তার বিষয়টিও।\nতিনি বলেন, একই সঙ্গে নির্বাচনে অংশ নেওয়া প্রার্থীদের সঙ্গে বৈষম্যমূলক আচরণ করা হয়েছে। প্রধান নির্বাচন কমিশনারও স্বার্থের ঊর্ধ্বে উঠতে পারেননি। তার নিকটাত্মীয় প্রার্থী হলেও নিজের অবস্থান পরিষ্কার করতে পারেননি তিনি। এছাড়া নির্বাচন অংশগ্রহণমূলক হলেও প্রতিদ্বন্দ্বিতামূলক ছিলো না।\nটিআইবির প্রতিবেদনে বলা হয়, নির্বাচনে ৪৭টি আসনে অনিয়মের অভিযোগ উঠেছে। আর জাল ভোট পড়েছে ৪১টি আসনে। ৩৩টি আসনে আগের রাতে ব্যালটে সিল মারা হয়েছে। এসব আসনের এক বা একাধিক কেন্দ্রে এ ধরনের ঘটনা ঘটেছে।\nগবেষণায় অন্তর্ভুক্ত আসনগুলোতে আওয়ামী লীগ ৪০, জাতীয় পার্টি ছয়, বিএনপি এক, গণফোরাম দুই এবং অন্যান্য দল একটি আসনে জয়ী হয়েছে বলেও প্রতিবেদনে উল্লেখ করা হয়েছে।\nটিআইবির গবেষণা অনুযায়ী, জাল ভোট পড়েছে ৮২ শতাংশ আসনে। আর ৬৬ শতাংশ আসনে নির্বাচনের আগের রাতে ব্যালট বাক্সে সিল মারা হয়েছে। আর নির্বাচনী অনিয়ম হয়েছে ৯৪ শতাংশ আসনে।\nটিআইবি,একাদশ জাতীয় সংসদ নির্বাচন


Prithviraj Chauhan, the fearless hero of folk legend?: ফিল্মি হাওয়ায় পৃথ্বীরাজ বিতর্ক, পৃথ্বীরাজ কি সত্যিই শেষ হিন্দু-সম্রাট, নাকি গোটাটাই কল্পনা? | Indian Express Bangla\nprithviraj chauhan the fearless hero of folk legend\nপৃথ্বীরাজ চৌহানকে আঁকা হয় হিন্দু হৃদয়সম্রাট হিসেবেও, দেশাত্মবোধ এবং জাতীয় গর্বের চড়া আলো ফেলে তাঁকে আলোকিত করে তোলেন অনেকে।\nUpdated: May 26, 2022 3:03:13 pm\nপৃথ্বীরাজ চৌহানকে নিয়ে বিতর্কের নবতরঙ্গ তৈরি হয়েছে। উপলক্ষ অক্ষয় কুমার অভিনীত ছবি পৃথ্বীরাজ। গুজ্জর এবং রাজপুত দুই তরফই পৃথ্বীরাজকে নিজেদের সম্প্রদায়ভুক্ত বলে দাবি করেন, যা আরও জোরদার হয়ে উঠেছে এই ছবির বাতাসে। শুক্রবার (২০ মে) অখিল ভারতীয় বীর গুজ্জর মহাসভা দাবি জানিয়েছে, পৃথ্বীরাজ তাদের সম্প্রদায়ের, ফলে ছবিতেও যেন সেই ভাবেই তাঁকে দেখানো হয়। রাজপুত করণী সেনা, যাঁরা পদ্মাবত নিয়ে বিক্ষোভে ফেটে পড়েছিল, তাদের আবার দাবি, পৃথ্বীরাজ রাজপুত, এবং ছবির নামের সঙ্গে সম্রাট শব্দটি না জুড়লে, এই ছবির বিরুদ্ধে তারা খড়গহস্ত।\nঅনেকেই মনে করেন, পৃথ্বীরাজ ভারতের শেষ হিন্দু-সম্রাট, যিনি মুসলিম অনুপ্রবেশকারীদের রুখতে প্রবল প্রচেষ্টা চালিয়ে ছিলেন। পৃথ্বীরাজ চৌহানকে আঁকা হয় হিন্দু হৃদয়সম্রাট হিসেবেও, দেশাত্মবোধ এবং জাতীয় গর্বের চড়া আলো ফেলে তাঁকে আলোকিত করে তোলেন অনেকে। যদিও তার রসদ ইতিহাসে তেমন নেই বললেই চলে।\nপৃথ্বীরাজ চৌহ্বানকে দেখা হয় একজন যুদ্ধবিদ্যায় পারদর্শী সম্রাট হিসেবে। তাঁর কাণ্ডকারখানার শেষ নেই। তাতে প্রেমিক পৃথ্বীরাজকেও আছেন। কনৌজ-বারাণসীর রাজা জয়চন্দের মেয়ে সম্মুক্তাকে যিনি তুলে আনেন স্বয়ম্বরসভা থেকে। তাতে জয়চন্দ অর্থ্যাৎ জয়চন্দ্র ক্ষুব্ধ হয়ে হাত মেলান গজনির সুলতান মহম্মদ ঘোরির সঙ্গে। দু’জনে এক হয়ে পৃথ্বীরাজকে হামলা করেন, তাতে পৃথ্বীরাজ পরাস্ত হন। পৃথ্বীরাজ রসো নামের কাব্যে এ সব রয়েছে। যেটি চাঁদ বরদাইয়ের লেখা, ব্রজভাষায়। মনে করা হয় ১৬তম শতকে এটি রচিত। যেখানে চাঁদ বরদাই নিজেকে পৃথ্বীরাজের সভাকবি হিসেবে দেখিয়েছেন। এই কবিতার শেষটা কী রকম? বলা হচ্ছে যে,মহম্মদ ঘোরির বিরুদ্ধে তরাইনের দ্বিতীয় যুদ্ধে (১১৯২ খ্রিস্টাব্দ) পরাস্ত হওয়ার পর পৃথ্বীরাজকে বন্দি করে নিয়ে যাওয়া হয় গজনিতে, যা এখন আফগানিস্তানে। সেখানে বন্দিই করে রাখা হয়নি শুধু, সুলতানের চোখে চোখ রেখে কথা বলার অপরাধে পৃথ্বীর দু’চোখ অন্ধ করে দেওয়া হয়।\nচাঁদ বরদাই পৃথ্বীরাজকে মুক্ত করার অভিপ্রায়ে গজনি পৌঁছে যান এবং ঘোরির হাতে তিনিও বন্দি হন। এবার হল কি পৃথ্বীরাজ ও চাঁদের কানে গেল তিরন্দাজির এক খেলার আয়োজন করেছেন সুলতান। রক্ষীদের মারফত সুলতানের কাছে খবর পাঠানো হল যে, পৃথ্বীরাজ সেই খেলায় অংশ নেবেন। সুলতান তো হাসিতে ফেটে পড়লেন। চাঁদ বরদাই সুলতানকে বোঝালেন যে, পৃথ্বীরাজ অন্ধ তো কি হয়েছে, তিরন্দাজিতে তিনি কামাল করতে পারেন আগের মতোই। কিন্তু পৃথ্বীরাজ চাঁদমারির দিকে ছোড়ার বদলে সুলতানের গলার শব্দ লক্ষ্য করে ছুড়লেন সে দিকেই, কারণ শব্দভেদী কৌশলে তিনি ছিলেন সুদক্ষ। সুলতান ঘোরি নিহত হলেন। সঙ্গে সঙ্গেই পৃথ্বীরাজ ও চাঁদ বদরাই একে অপরকে শেষ করে দিলেন।\nআরও পড়ুন- WHO-র সম্মানে চিড়ে ভিজবে না, আশা-কর্মীরা চান বিমা, স্থায়িত্ব, অর্থের সম্মান, চলছে বিক্ষোভও\nইতিহাসে পৃথ্বীরাজ এমন ভাবে অলঙ্কৃত নন মোটেই। এমনকি তাঁর সম্পর্কে তথ্য অতি অল্প মেলে। ফলে এ দিক থেকে ইতিহাসবেত্তাদের সাহিত্য-কাব্য ইত্যাদি ছানবিন করে আসল-টার দিকে এগনোর চেষ্টা করতে হয়েছে। লিখিত যে তথ্য রয়েছে, তার মধ্যে ঘটনাক্রমের সংঘাতও দেখা যায়। ফলে ধন্দ এবং আলোছায়া পেয়ে পৃথ্বীরাজ লোককথায় বেড়ে উঠেছেন বা উঠতে এতটুকুও সমস্যা হয়নি। যাঁর সম্পর্কে ঐতিহাসিক তথ্য যত কম, তাঁর সম্পর্কে কল্পনা করার পরিসর তত বেশি, সেটাই স্বাভাবিক। মোটামুটি যা পৃথ্বীরাজ সম্পর্কে ইতিহাস থেকে জানা যায়, সেটা হল, আজমেঢ়ের চৌহান রাজবংশের রাজা ছিলেন পৃথ্বীরাজ। প্রতিহার রাজত্বের পতনের পর একাদশ শতকে তাঁর উত্থান। তিনি সিংহাসনে বসেন ১১৭৭ বা ১১৭৮ খ্রিস্টাব্দে। এবং দ্রুত রাজত্ব বিস্তার করতে থাকেন। ছোট ছোট নানা রাজপুত রাজাকে হারিয়ে দেন যুদ্ধে। গুজরাতের চালুক্যদের সঙ্গে অবশ্য এঁটে উঠতে পারেননি। তাঁকে গাঙ্গেয় ভূমির দিকে নজর ঘোরাতে হয় এর ফলে। এর পর, ১১৯১ সালে তরাইনের যুদ্ধে (এখন যা হরিয়ানায়) মহম্মদ ঘোরিকে পরাস্ত করেন পৃথ্বীরাজ, কিন্তু পরের বছর তিনি নিজেই হেরে যান। যে যুদ্ধকে মধ্যযুগের ইতিহাসে অত্যন্ত গুরুত্ব দেওয়া হয়েছে। কারণ সেইটিকেই দিল্লিতে মুসলিম শাসনের সূত্রপাত হিসেবে দেখা হয়।\nজেমস মিলের দ্য হিস্ট্রি অফ ব্রিটিশ ইন্ডিয়া (১৮১৭) বইতে হিন্দু, মুসলিম এবং ব্রিটিশ শাসনের কালখণ্ড তুলে ধরা হয়েছে। সেই পুস্তক অনুযায়ী চললে বলতে হবে পৃথ্বীরাজ ভারতের শেষ হিন্দু শাসক। তা ছাড়া, ইস্ট ইন্ডিয়া কোম্পানির অফিসার জেমস টডের অ্যানালস অফ অ্যান্টিকুইটিস অফ রাজস্থান (১৮২৯)-এ পৃথ্বীরাজকে ‘দ্য লাস্ট হিন্দু এম্পেরর’ বলা হয়েছে। যদিও পৃথ্বীরাজের সময়ই বেশ কয়েক জন প্রবল বলশালী হিন্দু রাজা ছিলেন এ দেশে। এবং তাঁর পরেও বহু হিন্দু রাজা দক্ষিণ ভারতে রাজত্ব করে গিয়েছেন।\nWeb Title: Prithviraj chauhan the fearless hero of folk legend